ഒരു സ്വപ്നാടകന്‍റെ ദര്‍ശനങ്ങള്: 2013\nമദ്ഹുകള് പാടപ്പെടാത്ത സുല്‍ത്താന്മാരുടെ നാട്ടിലേക്ക് - 2\nതാജ് ബാവ്ടി: പുറത്തുനിന്നുള്ള കാഴ്ച\nപതിനാലാം നൂറ്റാണ്ടില് ദല്‍ഹി ഭരിച്ചിരുന്ന മുഹമ്മദ് ബിന് തുഗ്ലക്ക് ഡല്‍ഹിയില് നിന്നും ഡക്കാനിലെ ദൗലത്താബാദിലെക്ക് തന്‍റെ തലസ്ഥാനം മാറ്റി. വെള്ളമില്ലാത്ത പ്രദേശമായതിനാല് രണ്ടു വര്‍ഷങ്ങള്‍ക്കു ശേഷം തിരിച്ചു ഡല്‍ഹിക്ക് തന്നെ പോവുകയും ചെയ്തു. ഒരുപാട് ജീവനുകള് ഈ തലസ്ഥാന മാറ്റത്തില് തുഗ്ലക്കിന് നഷ്ടമായി. പിന്നീട് ചില ഭരണ മാറ്റങ്ങള്‍ക്കു ശേഷം ഡക്കാനിലെ ബീജാപ്പൂര് പ്രദേശം ഭരിക്കാന് യൂസുഫ് ആദില് ഷാഹി വന്നെത്തി. വരണ്ടുണങ്ങിയിരുന്ന ആ പ്രദേശത്തെ; ശാസ്ത്രീയമായ ജലസേചനത്തിലൂടെ ബീജാപൂര് സുല്‍ത്താന്മാര് പുനരുജ്ജീവിപ്പിച്ചു. അങ്ങനെ ശക്തമായ ഒരു ക്ഷേമ രാഷ്ട്രം ഡക്കാനില് പണിതുയര്‍ത്തിയതാണ് മറ്റു രാജാക്കന്മാരെ അപേക്ഷിച്ച് ആദില് ശാഹികളുടെ ശ്രേഷ്ഠത.\nതാജ് ബാവ്ടിയുടെ ഉള്‍ഭാഗം\nരണ്ടു ഡാമുകള്, പടവുകളോട് കൂടിയ എഴുനൂറു വലിയ കുളങ്ങള്, മുന്നൂറു ചെറിയ കുളങ്ങള്, കിണറുകള്, ഡാമുകളില് നിന്നും ഈ കുളങ്ങളിലെക്ക് വെള്ളമെത്തിക്കാന് വിസ്മയകരമായ അണ്ടര്‍ഗ്രൗണ്ട് പൈപ്പുകള്. ഇതൊക്കെ പണിതു കൊണ്ടാണ് ഉണങ്ങി വരണ്ടിരുന്ന ബീജാപ്പൂരിനെ ആദില് ശാഹികള് നനവിന്‍റെ സമൃദ്ധിയിലേക്ക് ഉയര്‍ത്തിയത്.\nറെയില്‍വേ സ്റ്റേഷനില് നിന്നും പുറത്തിറങ്ങിയപ്പോള് തൊട്ടടുത്തു തന്നെ കണ്ടു, തകര്‍ന്നടിഞ്ഞ കോട്ടക്കുള്ളില് ഗോല് ഗുംബസിന്‍റെ മിനാരം. ഗോല് ഗുംബസും ജുമാ മസ്ജിദും സന്ദര്‍ശിച്ച് അസര് മഹലിന്‍റെ കുളക്കരയില് ഇരിക്കുമ്പോഴാണ് അനില് കുമാര് കുല്‍ക്കര്‍ണി എന്ന ഒരു എഞ്ചിനീയറെ പരിചയപ്പെട്ടത്. അസര് മഹലിന്‍റെ അടുത്ത് തന്നെയാണ് വീട്. ബീജാപൂരിനു വെള്ളം നല്‍കാന് ആദില് ഷാഹി സുല്‍ത്താന്മാര് നടത്തിയ എഞ്ചിനീയറിംഗ് വിസ്മയത്തെ കുറിച്ച് അദ്ദേഹം വാചാലനായി. 'ഇതാ ഈ കുളവും കനാല് വഴി മറ്റു കുളങ്ങളുമായി ബന്ധിപ്പിച്ചിരുന്നതാണ്. ഇപ്പോള് ഒക്കെ വൃത്തികേടായി'- അസര്‍മഹലിലെ കുളത്തെ ചൂണ്ടി അദ്ദേഹം പറഞ്ഞു. ചുമരുകള് പൊളിഞ്ഞു തുടങ്ങി. നഗരത്തില് ഒരുപാട് കനാലുകള് ഉണ്ടായിരുന്നു. എല്ലാം കാലക്രമേണ നശിച്ചു പോയി. തന്‍റെ വീടിനു തറ എടുക്കുമ്പോള് താഴെ ആദില്‍ശാഹികളുടെ കാലത്തെ അണ്ടര്‍ഗ്രൗണ്ട് പൈപ്പ്/കനാല് കണ്ടെത്തിയ കാര്യം അദ്ദേഹം ഓര്‍ത്തെടുത്തു. ഇന്ന് നഗരം വേണ്ടത്ര ശുദ്ധജലം ഇല്ലാതെ വിഷമിക്കുന്നു എന്നദ്ദേഹം സങ്കടത്തോടെ പറഞ്ഞു. പണ്ടത്തെ വീടുകളിലൊക്കെ പടവുകളോട് കൂടിയ കുളങ്ങള് ഉണ്ടായിരുന്നുവത്രേ. എന്നാല് ഇന്ന് അവയൊക്കെ വറ്റിവരണ്ടു തൂര്‍ന്നു പോയി. അതില് പുതിയ കെട്ടിടങ്ങള് പൊങ്ങി.\nപണ്ട് കാലത്ത് നഗരത്തിലെ പ്രധാന ആകര്‍ഷണങ്ങളില് ചില തടാകങ്ങളും ഉള്‍പ്പെട്ടിരുന്നു. എന്നാല് ഇന്നവ ഒട്ടും ആകര്‍ഷകമായിരുന്നില്ല. താജ് കുളവും ചന്ദാ കുളവും നിറയെ ചപ്പു ചവറുകള്!\nതാജ് ബാവ്ടിയിലെ മുറി. അകവും പുറവും\nതാജ് കുളത്തിന്‍റെ പ്രവേശന കവാടത്തില് ചീട്ടുകളി സംഘങ്ങള്, ഇടയ്ക്കു പാന് ചവച്ചു തുപ്പി ചുമരുകളും നിലവും ഒക്കെ വൃത്തിഹീനമാക്കി വെച്ചിരിക്കുന്നു. ആടും പശുവും കാഷ്ടിച്ചു വെച്ചത് വൃത്തിയാക്കാന് ആരുമില്ല. ലോറികളും മറ്റു വാഹനങ്ങളും നിര്‍ത്തിയിടാനും, മൂത്രമൊഴിക്കാനും ആ പരിസരം ആണ് ആളുകള് ഉപയോഗിക്കുന്നത്. ആര്‍ക്കിയോളജിക്കല് സര്‍വേ ഓഫ് ഇന്ത്യയുടെ ബോര്‍ഡില് ഇങ്ങനെ എഴുതി വെച്ചിരിക്കുന്നു: “ഈ കെട്ടിടം ദേശീയ പ്രാധാന്യമുള്ളതാണ്. നശിപ്പിക്കുകയോ, കേടുവരുത്തുകയോ, ദുരുപയോഗപ്പെടുത്തുകയോ ചെയ്താല് ശിക്ഷിക്കപ്പെടും.” കുളത്തിലേക്ക് ഇറങ്ങി നോക്കിയപ്പോള് അതിലും കഷ്ടം; നിറയെ ചപ്പു ചവറുകള്, ഒരു ഭാഗത്ത് രണ്ടു അമ്മൂമ്മമാര് വസ്ത്രം അലക്കുന്നു, തൊട്ടപ്പുറത്ത് ചിലര് കുളിക്കുന്നു. നാല് മൂലകളിലും പ്ലാസ്റ്റിക് കുപ്പികളും, മദ്യക്കുപ്പികളും, പ്ലാസ്റ്റിക് കവറുകളും, മറ്റു അവശിഷ്ടങ്ങളും നിറഞ്ഞിരിക്കുന്നു. കുളത്തിന്‍റെ മറ്റു മൂന്നു വശങ്ങളിലും ശില്പ ചാതുര്യമുള്ള മുറികള് ഉണ്ടായിരുന്നു. അവയില് പോയി നോക്കിയപ്പോഴാണ് വൃത്തികെടിന്‍റെ അങ്ങേയറ്റം കണ്ടത്: എല്ലാത്തിലും മനുഷ്യന്‍റെ കാഷ്ടം മാത്രം. തലേന്ന് കുളം നന്നാക്കിയ ചില സാമൂഹിക പ്രവര്‍ത്തകര് അപ്പികള്‍ക്ക് മുകളില് എന്തോ മഞ്ഞപ്പൊടി വിതറിയതുകൊണ്ട് നാറ്റത്തിന്റെ തീവ്രത കാമറയില്‍പതിഞ്ഞില്ല.\nനഗരത്തിലേക്കുള്ള യാത്രയുടെ തലേ ദിവസം; ആകെ വൃത്തികേടായി കിടക്കുന്ന താജ് ബാവ്ടി വൃത്തിയാക്കുന്ന ഫോട്ടോ ദി ബീജാപൂര് സിറ്റി എന്ന വെബ്സൈറ്റില് കണ്ടിരുന്നു. വലിയ സന്തോഷത്തോടെയാണ് ആ കുളം കാണാന് പോയത്. പക്ഷെ ചെന്നപ്പോള് കണ്ടത് അങ്ങേയറ്റം വൃത്തികേടായി കിടക്കുന്ന കുളമാണ്. ഒരു ദിവസം കൊണ്ടാണ് പഴയ വൃത്തികേടുകള് വീണ്ടും കുളത്തില് 'പുനര്‍ജനിച്ചു(?)' തുടങ്ങിയത്. സാമൂഹിക പ്രവര്‍ത്തകര് വൃത്തിയാക്കിയത് കൊണ്ട് മാത്രം ഒരു സ്മാരകം വൃത്തിയായി കിടക്കില്ല എന്നതിനു ഇത് തെളിവാണ്.\nഗഗന് മഹലിന് മുന്നിലെ കുളം\nമറ്റൊരു പ്രധാന സ്മാരകമായ ഗഗന് മഹലിന്റെ കഥ അതിദയനീയം. അതിനു മുന്നിലുള്ള കുളവും വൃത്തികെട്ടുനാറാന് തുടങ്ങിയിരിക്കുന്നു. അക്ബര് ചക്രവര്‍ത്തിയുടെ പ്രതിനിധി ആദില് ശാഹിയുമായി കൂടിക്കാഴ്ച നടത്തിയിരുന്ന, അയാള് ഏറെ പുകഴ്ത്തിയ കൊട്ടാരത്തിന്‍റെ മുന്നിലുള്ള കുളത്തിന്‍റെ അവസ്ഥയും പരിതാപകരം.\nചന്ദാ ബവ്ടി നില്‍ക്കുന്നത് ഒരു ആശുപത്രിയോട് ചേര്‍ന്നാണ്. ആ കുളം അടച്ചു പൂട്ടിട്ടിരിക്കുന്നു. എന്നിട്ടും അതില് നിറയെ വൃത്തികേടുകള്. ഈ കുളങ്ങള് ഒക്കെയും ഇന്ന് ആര്‍ക്കിയോളജിക്കല് സര്‍വേ ഓഫ് ഇന്ത്യ സംരക്ഷിക്കുന്നവ ആണെന്ന് ബോര്‍ഡ് എഴുതി വെച്ചിരിക്കുന്നു.\nജല സമൃദ്ധിയില് കഴിഞ്ഞ ബീജാപ്പൂര് ഇന്ന് ശുദ്ധജല ക്ഷാമം നേരിട്ടുകൊണ്ടിരിക്കുന്നു. വലിയ ബുദ്ധിമുട്ടില്ലാതെ പരിഹരിക്കാവുന്ന ഈ പ്രശ്നം പരിഹരിക്കാന് പക്ഷെ, അധികൃതര്‍ക്ക് താല്പര്യമില്ല. എച്ചില് സ്മാരകങ്ങളുടെ നഗരമായി മാറിക്കൊണ്ടിരിക്കുന്നു, ഒരുപാട് സാധ്യതകള് ഉള്ള ഈ ചരിത്രഭൂമി.\nPosted by KUTTY at 5:42 AM6comments:\nLabels: അനുഭവം, ആനുകാലികം, ചരിത്രം, യാത്ര\nമദ്ഹുകള് പാടപ്പെടാത്ത സുല്‍ത്താന്മാരുടെ നാട്ടിലേക്ക് - 1\nസൈനുദ്ധീന് മഖ്ദൂം എഴുതിയ തുഹ്ഫത്തുല് മുജാഹിദീന് എന്ന പുസ്തകം വഴിയാണ് ബീജാപൂരിനെ പറ്റി ആദ്യമായി കേള്‍ക്കുന്നത്. തന്‍റെ പുസ്തകം അദ്ദേഹം സമര്‍പ്പിച്ചത് ബീജാപൂര് സുല്‍ത്താന് ആയിരുന്ന അലി ആദില്‍ഷാ ഒന്നാമനായിരുന്നു. ഒരു കാലത്ത് പ്രതാപശാലികളായിരുന്ന സുല്‍ത്താന്മാര് ഭരിച്ച ബീജാപൂരിന്‍റെ ഇന്നത്തെ ദയനീയാവസ്ഥയെ കുറിച്ച് ഈയിടെ ഒരു ലേഖനം കാണാനിടയായപ്പോള് ആ ചരിത്ര നഗരം സന്ദര്‍ശിക്കല് അത്യാവശ്യമാണെന്ന് തോന്നി. ഞാന് താമസിക്കുന്ന മുംബൈയില് നിന്നും ഏകദേശം ഒരു രാത്രിയുടെ യാത്ര മതി ബീജാപ്പൂരിലെത്താന്. അധികൃതരുടെ കുറ്റകരമായ അനാസ്ഥയില് അനുദിനം നശിച്ചുകൊണ്ടിരിക്കുന്ന ഒരു നഗരം അങ്ങനെയാണ് എന്‍റെ കണ്മുന്നില് അനാവൃതമാവുന്നത്. മുന്‍പ് ഇത്തരം ഒരു യാത്രയില് എന്‍റെ കൂടെ ഉണ്ടായിരുന്ന ഹമീസുമൊത്ത് തകര്‍ന്നടിഞ്ഞ ആ നഗരത്തിലേക്ക് നടത്തിയ യാത്രക്കൊടുവില് മനസ്സില് അവശേഷിച്ചത് ഇത്തിരി വേദന മാത്രം.\nയുഗങ്ങള്‍ക്കുമപ്പുറം ഒരു അഗ്നിപര്‍വത സ്ഫോടനത്തില് ലാവ ഉറച്ചുണ്ടായ ഭൂമി. തുംഗഭദ്രയും കൃഷ്ണയും പരന്നൊഴുകുന്ന ഡക്കാണ് സമതലം. പ്രാചീനകാലം തൊട്ടേ ഒട്ടേറെ രഥങ്ങള് ഉരുണ്ടു ചോരപ്പുഴകള് കീറിയ ഭൂമി. കരിമ്പും പരുത്തിയും വിളയുന്ന, ചാലൂക്യരും, സുല്‍ത്താന്മാരും, മറാത്താ പേഷ്വാമാരും, മുഗളരും, നൈസാമും മാറിമാറി ഭരിച്ച നാട്. വരണ്ടുണങ്ങിയ ഡക്കാണിന്‍റെ ഹൃദയഭാഗത്ത് ഐശ്വര്യത്തിനും അഭിവൃദ്ധിക്കും അസ്ഥിവാരമിട്ട ആദില് ഷാഹി സുല്‍ത്താന്മാരുടെ സമൃദ്ധിയുടെ അവശിഷ്ടങ്ങള് തേടി ഒരു യാത്ര.\nഹുസൈന് സാഗര് എക്സ്പ്രസ്സിന്‍റെ ജനറല് കമ്പാര്‍ട്ട്മെന്റില് ആന്ധ്രക്കാരുടെ സീറ്റ് തര്‍ക്കങ്ങള്‍ക്കിടയില് മുംബൈയില് നിന്നും സോലാപൂരിലേക്ക് ഒരു രാത്രി സഞ്ചാരം. പുലരുമ്പോള് കണ്ണ് തുറന്നത് വരണ്ടുണങ്ങി ചെമ്പന് പുല്ലുകള് മൂടിയ ഡക്കാണിന്‍റെ കറുത്ത ഭൂമിയിലേക്ക്. സമയം തെറ്റി ഓടിയെത്തിയ ഹുസൈന് സാഗറില് നിന്നും സോലാപൂര് സ്റ്റേഷനില് ഇറങ്ങി ബീജാപൂരിലെക്കുള്ള പാസഞ്ചറില് രണ്ടു മണിക്കൂര് യാത്ര. എഞ്ചിന് തകരാറായി ഏതാനും മണിക്കൂറുകള് അപഹരിച്ച ഈ വണ്ടി അവസാനം കുണുങ്ങിക്കുണുങ്ങി ബീജാപൂര് നഗരത്തില് എത്തി. നൂറ്റാണ്ടുകള്‍ക്ക് മുമ്പ് പോര്‍ച്ചുഗീസ് നരാധമന്മാര്‍ക്കെതിരെ ആയുധമെടുക്കാന് എന്‍റെ മുന്ഗാമികളോട് ആഹ്വാനം ചെയ്ത സൈനുദ്ധീന് മഖ്ദൂമിനെയും അദ്ദേഹം വളരെയേറെ ബഹുമാനിച്ച ആദില്‍ശാഹി സുല്‍ത്താനെയും മനസ്സില് ഓര്‍ത്തുകൊണ്ട് സ്റ്റേഷന് പുറത്തിറങ്ങി. പോരാട്ട വീര്യത്തിന്റെയും കീഴടങ്ങാന് കൂട്ടാക്കാത്ത വീറിന്റെയും പ്രതീകമായ ഡക്കാണിലെ പെണ്‍പുലി ആയിരുന്ന ചാന്ദ്ബീബിയുടെ അവസാന നിമിഷങ്ങള് ഓര്‍മയിലേക്ക് ഓടിയെത്തി. സ്വന്തം പടയാളികളില് ചിലര് ചേര്‍ന്ന് ആ അമ്പതുകാരിയെ കൊലപ്പെടുത്തുമ്പോള് ഇന്ത്യാ ചരിത്രത്തിലെ മറ്റൊരു പെണ്‍സിംഹത്തിന്‍റെ അന്ത്യം നടക്കുകയായിരുന്നു.\nതകര്‍ന്നു കിടക്കുന്ന കോട്ട\nഇരുനൂറു വര്‍ഷം ബീജാപ്പൂര് ഭരിച്ച ആദില്‍ശാഹികള് തങ്ങളുടെ രാജ്യത്തെ നയിച്ചത് അതുല്യമായ ജീവിത നിലവാരത്തിലേക്കായിരുന്നു. ഒരു വൃത്തം പോലെ കിടക്കുന്ന ബിജാപ്പൂര് നഗരത്തിനു ചുറ്റും പടുകൂറ്റന് കോട്ടയും കെട്ടി അനേകം എടുപ്പുകള് ഉയര്‍ത്തിയ ഡക്കാന് സുല്‍ത്താന്മാരുടെ പ്രസിദ്ധി നാലുദിക്കുകളിലും പരന്നത് വളരെ പെട്ടെന്നായിരുന്നു.\nകഥ: 1450-ല് തുര്‍ക്കിയിലെ ഓട്ടോമന് സുല്‍ത്താന് ആയിരുന്ന മുറാദ് രണ്ടാമന്‍റെ മരണത്തോടെയാണ് ചരിത്രത്തില് തങ്കലിപികളില് എഴുതപ്പെടാതെ പോയ ആദില് ഷാഹി രാജവംശത്തിന്‍റെ കഥ തുടങ്ങുന്നത്. വിശാലമായ ഓട്ടോമന് സാമ്രാജ്യത്തിന്‍റെ അധികാരം മെഹ്മദ് എന്ന മകന് കയ്യടക്കുകയും മറ്റു സഹോദരങ്ങളെ കൊലചെയ്യാന് തീരുമാനിക്കുകയും ചെയ്തു. എന്നാല് കൊട്ടാരത്തിലെ ഒരു അടിമയെ പകരക്കാരനാക്കിക്കൊണ്ട് യൂസുഫ് എന്ന രാജകുമാരനെ തന്‍റെ അമ്മ തന്ത്രപൂര്‍വ്വം രക്ഷപ്പെടുത്തി. യൂസുഫ് രാജകുമാരന് എന്ന നവ 'അടിമയെ' അവര് ഒരു പേര്‍ഷ്യക്കാരന് വില്‍ക്കുകയും ഡക്കാനിലെ പ്രധാനമന്ത്രി അയാളെ വാങ്ങുകയും അങ്ങനെ അയാള് ബഹ്മാനി കൊട്ടാരത്തില് എത്തുകയും ചെയ്യുന്നു. വെറും 'ഒരടിമ'യായ യൂസുഫ് പക്ഷെ തന്‍റെ അതുല്യമായ മിടുക്ക് കൊണ്ട് ബീജാപൂര് പ്രവിശ്യയുടെ ഗവര്‍ണറായി നിയമിതനാവുന്നു.\nബഹ്മാനികള് ക്ഷയിക്കുകയും പ്രവിശ്യകള് ഓരോന്നായി സ്വതന്ത്ര രാഷ്ട്രങ്ങളാവുകയും ചെയ്തു തുടങ്ങുമ്പോള് ബീജാപൂരിനെ ഒരു സ്വതന്ത്ര രാജ്യമായി പ്രഖ്യാപിക്കുകയും 1489-ല് ബീജാപൂരിന്‍റെ സുല്‍ത്താനായി യൂസുഫ് ആദില് ഷാഹി സ്വയം അവരോധിതനാവുകയും ചെയ്തു.\nഅവിടെ നിന്നാണ് മറ്റൊരു നാടിനും അവകാശപ്പെടാനാവാത്ത കീര്‍ത്തി ബീജാപൂരിനു സ്വന്തമാവുന്നത്. 1686-ല് ഔറംഗസീബ് പിടിച്ചടക്കുന്നത് വരെ ബീജാപൂര് പൂര്‍ണ പ്രതാപത്തോടെ ജ്വലിച്ചു നിന്നു. നഗരത്തിനു ചുറ്റും ശക്തമായ ആര്‍കില്ല എന്ന കോട്ടയും ഫാറൂഖ് മഹല് എന്ന കൊട്ടാരവും സുല്‍ത്താന് യൂസുഫ് പണിതു. പേര്‍ഷ്യ, റോം, തുര്‍ക്കി എന്നിവിടങ്ങളില് നിന്നും കവികളും കലാകാരന്മാരും ശില്‍പ്പികളും വന്നു. സുല്‍ത്താന്‍റെ പിന്മുറക്കാരും മോശക്കാരായിരുന്നില്ല. നഗരത്തിലുടനീളം ഇന്ന് കാണുന്ന തകര്‍ന്നടിഞ്ഞ കെട്ടിടങ്ങള് അതിനു തെളിവാണ്. ബീജാപൂരിന്‍റെ ജലസേചന സംവിധാനങ്ങള് അങ്ങേയറ്റത്തെ എഞ്ചിനീയറിംഗ് പാടവം ആവശ്യമായവയായിരുന്നു.\nഇന്നോ: ബീജാപൂര് ഒരു വരണ്ട നഗരം. തകര്‍ന്നടിഞ്ഞ കോട്ടയും പ്രതാപകാല കെട്ടിടങ്ങളുടെ അവശിഷ്ടങ്ങളും. ഇരുപതോളം എടുപ്പുകള് ആര്‍ക്കിയോളജിക്കല് സര്‍വേ ഓഫ് ഇന്ത്യ സംരക്ഷിത കെട്ടിടങ്ങളായി പ്രഖ്യാപിച്ചിട്ടുണ്ട്. പക്ഷെ, അതെഴുതി വെച്ച ബോര്‍ഡുകള് പോലും ചുറ്റും മലവും മൂത്രവും കൊണ്ട് നിറഞ്ഞിരിക്കുകയാണ്. ഒരു സര്‍ക്കാര് ഇത്രയധികം അവഗണന കാണിക്കുന്ന മറ്റൊരു സ്മാരകം ഇന്ത്യയില് ഉണ്ടാകുമോ എന്ന് സംശയമാണ്. ദല്‍ഹി പോലെയോ ആഗ്ര പോലെയോ ഒക്കെ ടൂറിസ്റ്റ് ഭൂപടത്തില് സ്ഥാനം പിടിക്കേണ്ട ബീജാപൂര് ആര്‍ക്കുമറിയാതെ കിടക്കുന്നത് ഈ അവഗണന മൂലമാണ്. മാന്യമായ രീതിയില് സംരക്ഷിച്ചാല് ചിലവാക്കിയതിന്‍റെ മുതലും പലിശയും കൂട്ടുപലിശയും അടക്കം തിരിച്ചു കിട്ടാവുന്നത്ര സാധ്യതകള് ഈ നഗരത്തിനുണ്ട്. പക്ഷെ, സര്‍ക്കാര് ഈ നഗരത്തെ പകയോടെയാണ് നോക്കിക്കാണുന്നത്.\nവൃത്തിഹീനവും തകര്‍ന്നു തുടങ്ങിയതുമെങ്കിലും ഇവിടത്തെ എടുപ്പുകള് ഇന്നും വിദേശികളടക്കം പലരെയും ആകര്‍ഷിക്കുന്നു. ചുമരുകള്, ചുറ്റുമതിലുകള് എല്ലാം തകര്‍ന്നു തുടങ്ങിയിരിക്കുന്നു. ചിലതൊക്കെ തകര്‍ന്നു കഴിഞ്ഞു. കൊത്തുപണികള് ചെയ്തു വെച്ച കല്‍പ്പലകകള് അടര്‍ന്നു വീണു തുടങ്ങിയിരിക്കുന്നു. വൃത്തിയാക്കാനും മറ്റും തൊഴിലാളികള് ഉണ്ടെങ്കിലും പലരും ആ വഴിക്ക് തന്നെ വരുന്നില്ല. മറ്റു ചിലരാകട്ടെ പുല്ലും ചപ്പു ചവറും അടിച്ചു കൂട്ടി ഗാര്‍ഡനിലെ ചെടികള്‍ക്കിടയില് തന്നെ നിറക്കുന്നു! മിനാരങ്ങള് പൊട്ടിത്തുടങ്ങിയിരിക്കുന്നു. കോട്ടയുടെ ചുമരുകള് കുത്തിപ്പൊളിച്ച് റോഡുണ്ടാക്കിയിരിക്കുന്നു. അതെ, ബീജാപ്പൂരിന്‍റെ പൈതൃകം മൃതിയടയാന് പോകുന്നു. സര്‍ക്കാര് ഈ ചരിത്ര ഭൂമിയെ ഇഞ്ചിഞ്ചായി കൊന്നുകൊണ്ടിരിക്കുന്നു. വിവരമില്ലാത്ത നാട്ടുകാര് അതിനു ആക്കം കൂട്ടുകയും ചെയ്യുന്നു!\nPosted by KUTTY at 5:32 AM7comments:\nചരിത്രം ചവറ്റുകൊട്ടയിലേക്കെറിഞ്ഞ ഒരു സിംഹക്കുട്ടിയുടെ കഥ\n1871 സെപ്തംബര് 20; കല്‍ക്കട്ടയിലെ ചീഫ് ജസ്റ്റിസ് നോര്‍മന് കൊല്ലപ്പെട്ടു. പ്രതി അബ്ദുള്ള എന്ന ഒരു വഹാബി അനുഭാവി ആയിരുന്നു. വഹാബിസം ബ്രിട്ടീഷ് സര്‍ക്കാരിന്‍റെ ഉറക്കം കെടുത്തിക്കൊണ്ടിരിക്കുന്നു. കല്‍ക്കട്ടയില് നിന്ന് തിരിക്കുമ്പോള് അന്നത്തെ വൈസ്രോയ് മേയോ പ്രഭു പ്രഖ്യാപിച്ചു: "വഹാബിസത്തെ ഞാന് തകര്‍ത്ത് തരിപ്പണമാക്കും". ആ കാലഘട്ടത്തില് നിരവധി ബ്രിട്ടീഷ് ഓഫീസര്‍മാര് വഹാബി വിപ്ലവകാരികളുടെ കയ്യാല് കൊലചെയ്യപ്പെടുകയുണ്ടായി. രക്തസാക്ഷി പരിവേഷം ചാര്‍ത്തപ്പെടാതെയിരിക്കാന് അവര് ഈ വീര പുരുഷന്മാരെ കത്തിച്ചു ചാരം പുഴകളില് ഒഴുക്കിക്കളഞ്ഞു. പക്ഷെ വീരപരിവേഷം കൊതിക്കാത്ത പോരാളികള് തങ്ങളുടെ പോരാട്ടം തുടര്‍ന്ന് കൊണ്ടേ ഇരുന്നു. വഹാബി ചിന്തകള് നെഞ്ചിലേറ്റി നടന്ന പണ്ഡിതരും ജനങ്ങളുമാണ് ആയിരത്തി എണ്ണൂറ്റി അമ്പത്തേഴിലെ കലാപത്തിനു കാരണക്കാര് എന്ന് ബ്രിട്ടീഷ് ഗവണ്മെന്‍റ് പ്രഖ്യാപിച്ചു. വഹാബിസം തകര്‍ക്കേണ്ടത് കൊളോണിയലിസത്തിന്റെ നിലനില്‍പ്പിന് അത്യാവശ്യമായിരുന്നു. നിരവധി വഹാബി പണ്ഡിതരും അനുയായികളും രാജ്യത്തിന്‍റെ വിവിധ ഭാഗങ്ങളില് ജയിലുകളിലായി. ഒരു പാട് പേരെ കൊളോണിയല് സര്‍ക്കാര് കൊന്നു കളഞ്ഞു.\n1869-70 കാലങ്ങളില് നിരവധി വഹാബി പ്രസ്ഥാനപ്രവര്‍ത്തകര് ആന്തമാനിലെ ജയിലുകളില് വന്നടിഞ്ഞുകൊണ്ടിരുന്നു. ബ്രിട്ടീഷ് എഴുത്തുകാര് വഹാബികളെ മതഭ്രാന്തന്മാരായി ചിത്രീകരിക്കാന് കിണഞ്ഞു ശ്രമിച്ചു കൊണ്ടിരുന്നു. സര്‍ക്കാര് രേഖകളും പത്ര-മാധ്യമങ്ങളും വഹാബികളെ തീവ്രവാദികളായി ചിത്രീകരിച്ചു. അനീതിക്കും അടിച്ചമര്‍ത്തലിനും എതിരെ ഉയിര്‍ക്കൊണ്ട പ്രസ്ഥാനം അങ്ങനെ തീവ്രവാദികളായി മുദ്രകുത്തപ്പെട്ടു. ഒന്നാം സ്വാതന്ത്ര്യ സമരം മര്‍ദ്ദക സര്‍ക്കാര് അടിച്ചമര്‍ത്തി. 1857 സെപ്റ്റംബര് ആവുമ്പോഴേക്കും ദല്‍ഹി ഒരു പ്രേത നഗരം പോലെ ആയിക്കഴിഞ്ഞിരുന്നു. മുഗള് രാജാവ് ബഹദൂര്‍ഷായെ റംഗൂണിലേക്ക് നാടുകടത്തി. ഒന്നാം സ്വാതന്ത്ര്യ സമര ചരിത്രത്തില് തങ്കലിപികളില് എഴുതപ്പെടേണ്ട പേരുകള് പലതും നൂറ്റാണ്ടിനിപ്പുറം സ്വതന്ത്ര ഇന്ത്യയുടെ ചരിത്രകാരന്മാര് ക്രൂരമായി തമസ്ക്കരിച്ചു.\nവഹാബി അനുഭാവി ആണെന്ന് തോന്നുന്നവരെ മൊത്തം കൊലപ്പെടുത്തുകയും പീഡന മുറകള്‍ക്ക് ഇരകളാക്കുകയും ചെയ്യുന്നത് പല ബ്രിട്ടീഷ് ഓഫീസര്‍മാര്‍ക്കും വിനോദമായിക്കഴിഞ്ഞിരുന്നു. ക്രൂരതയുടെ പര്യായമായിരുന്ന ഡോക്ടര് വാക്കറുടെ നേതൃത്വത്തില് 1858-ല് 200 പേര് അടങ്ങുന്ന ആദ്യത്തെ സംഘം തടവുകാര് കാലാപാനിയില് കപ്പലിറങ്ങി. തടവുപുള്ളികളെ അവരുടെ സ്വഭാവത്തിനും സാഹചര്യങ്ങല്‍ക്കുമനുസരിച്ചു ആറു ഗ്രൂപ്പുകളാക്കി തിരിച്ചു. ഏറ്റവും മോശം തടവുകാരെ പാര്‍പ്പിച്ചിരുന്നത് വൈപ്പര് ദ്വീപിലായിരുന്നു. പാറ്റ്നയിലെയും ലാഹോറിലെയും തങ്ങളുടെ കേന്ദ്രത്തിലിരുന്നു ബ്രിട്ടീഷ് അധിനിവേശകര്‍ക്കെതിരെ ജിഹാദിന് ആഹ്വാനം ചെയ്ത നിരവധി വഹാബി പണ്ഡിതര് ആന്തമാനിലെ ആ കൊച്ചു ദ്വീപില് കിടപ്പുണ്ടായിരുന്നു.\nആയിടക്ക് ബ്രിട്ടീഷ് ഇന്ത്യയുടെ വൈസ്രോയ് മേയോ പ്രഭുവിന് ഒരു മോഹം; തന്‍റെ ഭരണ പരിഷ്ക്കാരങ്ങള് ഒക്കെ ഒന്ന് നേരിട്ട് വിലയിരുത്തണം! മേയോയുടെ ഉത്തരവ് പ്രകാരം രാജ്യത്ത് ജയിലുകള് നവീകരിച്ചു കൊണ്ടിരുന്ന സമയമായതു കൊണ്ട് ആന്തമാനിലെ കുപ്രസിദ്ധമായ ജയിലുകളും ഒന്ന് കണ്ടേക്കാം എന്ന് തോന്നി. ആന്തമാനിലെക്ക് പുറപ്പെടും മുമ്പെഴുതിയ തന്‍റെ അവസാന കത്തിലും പക്ഷെ, ബിട്ടീഷ് സര്‍ക്കാര് വഹാബികളില് നിന്നും നേരിടുന്ന ഭീഷണിയെ കുറിച്ചാണ് അയാള് ബേജാറായിരുന്നത്. ദേശാഭിമാനം കൊണ്ട് സ്വന്തം ജീവനില് പോലും കൊതി നഷ്ടപ്പെട്ടിരുന്ന വഹാബി തടവുകാരുടെ ഇടയിലേക്കാണ് താന് പോകുന്നതെന്ന കാര്യം മേയോ പ്രഭു ഒരിട മറന്നിരിക്കണം.\nവൈസ്രോയിയുടെ സന്ദര്‍ശനം എല്ലാവരും ആകാംക്ഷയോടെ കാത്തിരുന്നു. ചിലരെങ്കിലും തങ്ങളെ വൈസ്രോയ് തടവില് നിന്നും മോചിപ്പിക്കും എന്ന് സ്വപ്നം കണ്ടു. പക്ഷെ, ശത്രു ഒരിക്കലും കരുണ കാണിക്കില്ല എന്നറിയാമായിരുന്ന ഒരാള് ഒറ്റക്ക് ചില പദ്ധതികള് തയ്യാറാക്കുന്നുണ്ടായിരുന്നു. പെഷവാറില് നിന്നുള്ള ഒരു പത്താനി: ഷേര് അലി, അതായിരുന്നു അയാളുടെ പേര്. പേര്പോലെ തന്നെ താന് ഒരു സിംഹക്കുട്ടി ആണെന്ന് അയാള് തെളിയിക്കാന് പോവുകയായിരുന്നു. നാടുകടത്തപ്പെട്ട് ആന്തമാനില് ബാര്‍ബര് ജോലി ചെയ്തു വന്ന ആ മനുഷ്യന് അന്ന് തന്‍റെ കൂട്ടുകാരായ, ഹിന്ദുക്കളും മുസ്ലിംകളും അടങ്ങുന്ന തടവ് പുള്ളികള്‍ക്ക് മധുരം വിതരണം ചെയ്തു. തന്‍റെ അത് വരെ ഉള്ള സമ്പാദ്യം മൊത്തം ഇതിനായി അയാള് ചെലവഴിച്ചു. ഇതെല്ലാം പക്ഷെ ഒരു മനുഷ്യന്‍റെ മരിക്കാനുള്ള തയ്യാറെടുപ്പുകള് ആയിരുന്നു എന്ന കാര്യം ആര്‍ക്കും മനസ്സിലായില്ല! എല്ലാവരും മധുരം കഴിച്ചു സന്തോഷത്തോടെ ഇരിക്കുമ്പോള് വൈപ്പര് ദ്വീപിലെ ഹാരിയറ്റ് കുന്നിന് ചെരുവില് ആ മനുഷന് കത്തിക്ക് മൂര്‍ച്ച കൂട്ടിക്കൊണ്ടിരിക്കുകയായിരുന്നു.\nമേയോ പ്രഭു കൊല്ലപ്പെട്ട സ്ഥലം\n1872 ഫെബ്രുവരി എട്ട്: സമയം ഇരുട്ട് പരക്കാന് തുടങ്ങിയിരുന്നു. അതീവ സുരക്ഷയുള്ള, അനേകം സുരക്ഷാ ഭടന്മാരാല് വലയം ചെയ്യപ്പെട്ട മേയോ പ്രഭുവും പരിവാരങ്ങളും കുന്നിറങ്ങി വരുമ്പോള് താഴെ ഹോപ്‌ടൌണ് ബോട്ട് ജെട്ടിക്കടുത്തുള്ള പാലത്തിനരികെ ഷേര് അലി പതുങ്ങിയിരുന്നു. പിന്നീടെല്ലാം പെട്ടെന്നായിരുന്നു. ഒറ്റക്ക് പതുങ്ങിയിരുന്ന് മാന്‍കൂട്ടത്തിലേക്ക് ചാടി വീണാക്രമിക്കുന്ന ഒരു സിംഹത്തെ പോലെ, തന്‍റെ അടുത്തെത്തിയ മേയോ പ്രഭുവിന്‍റെ മേല് അയാള് ചാടി വീണു. കയ്യില് ഭദ്രമായി വെച്ച ആ കത്തി രണ്ടുപ്രാവശ്യം വൈസ്രോയിയുടെ പുറം പിളര്‍ന്ന് അകത്തേക്ക് കയറി. ഏതാനും മിനുട്ടുകള്‍ക്കുള്ളില് വൈസ്രോയ് മരിച്ചു വീണു.\nആരാണ് ഈ കൊല നടത്താന് പ്രേരിപ്പിച്ചത് എന്ന ചോദ്യത്തിന് "ദൈവം പറഞ്ഞാണ് ഞാന് മേയോയെ കൊലപ്പെടുത്തിയത്" എന്നായിരുന്നു ഷേര് അലിയുടെ മറുപടി!\n1873 മാര്‍ച്ച് 11: കൊലക്കയര് തയ്യാറായി നില്‍ക്കുന്നു. അതീവ സംതൃപ്തമായ മുഖത്തോടെ ഷേര് അലി തൂക്കുമരത്തില് കയറി, തൂക്കു കയര് ചുംബിച്ചു. എന്നിട്ട് പറഞ്ഞു: "വൈസ്രോയിയെ കൊല്ലാന് തീരുമാനിക്കുമ്പോള് ഞാന് സ്വപ്നം കണ്ടത് ഇതുതന്നെയായിരുന്നു! സുഹൃത്തുക്കളെ, ഞാന് നിങ്ങളുടെ ശത്രുവിനെ കൊന്നു കളഞ്ഞിരിക്കുന്നു. ഞാന് ഒരു യഥാര്‍ത്ഥ മുസല്‍മാന് ആണെന്നതിന് നിങ്ങള് സാക്ഷികളാണ്." തൂക്കുകയറില് തൂങ്ങിയാടുമ്പോള് ശഹാദത്ത് കലിമ രണ്ടു പ്രാവശ്യം ഉറക്കെ ഉയര്‍ന്നു കേട്ടു. മൂന്നാമത്തേത് പാതി വഴിയില് മുറിഞ്ഞു പോയി. ആ ഏതാനും മിനുട്ടുകളില് ഷേര് അലിയുടെ ആത്മാവ് പരലോകം പൂകി.\nകാലങ്ങള്‍ക്കിപ്പുറം, ഏതോ ബ്രിട്ടീഷ് സര്‍ക്കാര് ഓഫീസറുടെ മുഖത്തടിച്ചവനും തുപ്പിയവനും തെറി വിളിച്ചവനും വരെ ഇന്ത്യയുടെ സ്വാതന്ത്ര്യ സമര ചരിത്രത്തില് വീരന്മാരുടെ സ്ഥാനം പിടിച്ചുപറ്റി. അവരുടെ ചരിത്രം പിന്നീട് വന്ന തലമുറകള് വീര കഥകള് പോലെ പാടി നടന്നു. സ്മാരകങ്ങളും പാര്‍ക്കുകളും വിദ്യാഭ്യാസ സ്ഥാപനങ്ങളും ഇവരുടെ പേരില് ഉയര്‍ന്നു വന്നു. സിനിമകളും നാടകങ്ങളും കഥാ പ്രസംഗങ്ങളും നോവലുകളും അവരുടെ അപദാനങ്ങള് പാടി നടന്നു. ഭഗത്സിംഗും ഉദ്ദംസിംഗും മംഗള്‍പാണ്ടെയും ചരിത്രത്തില് വീര പുരുഷന്മാരായി. പക്ഷെ, ഇന്ത്യയുടെ നാലാമത്തെ വൈസ്രോയ് മേയോ പ്രഭുവിന്‍റെ ഘാതകന് ചരിത്രത്തില് നിന്നും തമസ്ക്കരിക്കപ്പെട്ടു.\nഷേര് അലിയും അബ്ദുള്ളയും ചരിത്രത്തിന്‍റെ ചവറ്റുകുട്ടയിലേക്ക് എടുത്തെറിയപ്പെട്ടു. ഷേര് അലിയെ രാജ്യം മറന്നു. രാജ്യസ്നേഹം മതവിശ്വാസത്തിന്‍റെ ഒഴിച്ചുകൂടാനാവാത്ത ഭാഗമായി കണ്ട, അങ്ങനെ തന്നെ ജീവിച്ച, രാജ്യത്തിന് വേണ്ടിയുള്ള രക്തസാക്ഷിത്വം മതത്തില് ഏറ്റവും വലിയ പുണ്യകര്‍മമായി കണ്ട അബ്ദുള്ളയും ഷേര് അലിയും പേരുകള് എഴുതപ്പെടാതെ പോയ മറ്റനേകം വഹാബി പ്രസ്ഥാന നായകരും പിന്നെയും അനേകം പേരും ഇന്ന് ഈ രാജ്യത്തിന്‍റെ വീരപുത്രന്മാരല്ല! വൈപ്പര് ദ്വീപിലെ ഒരു മൂലയില്, ഷേര് അലിയെ തൂക്കിക്കൊന്നിടത്ത് എഴുതി വെച്ച ഒരു ഫലകം മാത്രമാണ് ആ ധീരന് നമ്മുടെ നാട് ബാക്കി വെച്ചത്. ആന്തമാനിലെ ചരിത്ര മ്യൂസിയത്തില് അദ്ദേഹത്തിന്‍റെ ഒരേയൊരു ഫോട്ടോ കാണാം. പക്ഷെ ആ ഫോട്ടോയുടെ കൂടെയുള്ള കുറിപ്പില് ഷേര് അലിയെ പറ്റി അല്ല, മേയോ പ്രഭുവിനെയാണ് ഏറെ പറയുന്നത് എന്നത് ചരിത്രത്തിലെ അനേകം വിരോധാഭാസങ്ങളില് ഒന്ന് മാത്രം!\n1. The Assassination of Lord Mayo: The 'First' Jihad?, Helen James, International Journal of Asia Pacific Studies(IJAPS), Vol.5, No. 2, (July 2009).\nPosted by KUTTY at 12:10 AM 13 comments:\nLabels: ഇന്ത്യ, ചരിത്രം, മഹാന്, വഹാബിസം\nചരിത്രം ചവറ്റുകൊട്ടയിലേക്കെറിഞ്ഞ ഒരു സിംഹക്കുട്ടിയ...\nമദ്ഹുകള് പാടപ്പെടാത്ത സുല്‍ത്താന്മാരുടെ നാട്ടിലേക...


ആദിവാസികൾഃ വികസനത്തിന്റെ ഇരകൾ\n‘ആദിവാസികൾ പുതിയ മാർക്കറ്റ് സമ്പദ്‌വ്യവസ്ഥയിലേക്ക് വലിച്ചിഴക്കപ്പെടുന്നു’\nമിക്ക അവസരങ്ങളിലും വികസന പദ്ധതികൾ ആദിവാസികളുടെയും പാരമ്പര്യ സമൂഹങ്ങളുടെയും നില കൂടുതൽ മോശമാക്കുകയാണ് ചെയ്യുന്നത്. ചില സാമ്പത്തിക ഗുണങ്ങൾ അവർക്ക് എത്തിയിട്ടില്ലെന്നില്ല. പക്ഷെ സ്വസംസ്‌കാര കേന്ദ്രീകൃതമായ വീക്ഷണം പുലർത്തുന്ന വികസന പദ്ധതികൾ സാമൂഹ്യ-മത-സാംസ്‌കാരിക മേഖലയിൽ ഉണ്ടാക്കുന്ന വലിയ മാറ്റങ്ങൾ ഒരിക്കലും ഈ ചെറിയ സാമ്പത്തിക ഗുണങ്ങൾക്ക് ബദലാകുന്നില്ല. വികസനത്തിന് ധാരാളം അർത്ഥമുണ്ടെങ്കിലും പ്രധാനമായി ഉപയോഗിക്കുന്നത് സാമ്പത്തിക വികസനം എന്ന അർത്ഥത്തിലാണ്. സാമ്പത്തിക വികസനം വഴി മറ്റ് സാങ്കേതിക രാഷ്‌ട്രീയ സാമൂഹ്യരംഗങ്ങളിലും വികസനം നടക്കുമെന്നാണ് സാമൂഹ്യ ശാസ്‌ത്രജ്ഞരുടെ കണക്കുകൂട്ടൽ. ചേംബറിന്റെ അഭിപ്രായമനുസരിച്ച് “ഞാൻ വികസനം എന്ന പദം കൊണ്ടുദ്ദേശിക്കുന്നത് മനുഷ്യനും പ്രകൃതിയോ മനുഷ്യനിർമ്മിതമായ ചുറ്റുപാടുകളോ തമ്മിലുളള ബന്ധം മാറ്റാൻ ഉദ്ദേശിച്ചുകൊണ്ട് ചെയ്യുന്ന മനഃപൂർവ്വമായ ചെയ്‌തികളെയാണ്. അവ ഉണ്ടാകുന്നത് കൃഷി, പുതിയ ഊർജ്ജസ്രോതസ്സുകളുടെ ചൂഷണവും രൂപാന്തരീകരണവും, പുതിയ ഗതാഗത സംവിധാനങ്ങൾ, വീടുനിർമ്മാണത്തിലെ പുതുമകൾ മുതലായ മേഖലകളിലെ കണ്ടുപിടുത്തങ്ങളുടെ ഫലമായാണ്.” (1985-91)\nആദിവാസി സമൂഹങ്ങളുടെ കാര്യത്തിൽ വികസനത്തിനായി മനഃപൂർവ്വം പരിപാടികൾ ആസൂത്രണം ചെയ്‌തിട്ടുണ്ട്. അവരുടെ ദാരിദ്ര്യനിർമ്മാർജ്ജനത്തിനാണിത് എന്നാണ് സാധാരണയായി വിശ്വസിച്ചു പോരുന്നത്. ഇങ്ങനെയുളള ആസൂത്രണത്തിന്റെ ഭാഗമായി മനുഷ്യനും പ്രകൃതിയും മനുഷ്യനിർമ്മിതമായ ചുറ്റുപാടുകളും തമ്മിലുളള ബന്ധം മാറ്റാൻ കഴിഞ്ഞിട്ടുണ്ട്. പക്ഷെ ഏത് ആവശ്യത്തിന്? ആർക്കാണ് ഇതിന്റെ ഗുണം?\nആദിവാസി ക്ഷേമമല്ല, മറിച്ച് അവരുടെ പ്രകൃതിസമ്പത്തിന്റെ ചൂഷണമാണ് വികസനം ലക്ഷ്യമാക്കുന്നത് എന്നതിന് ധാരാളം തെളിവുകളുണ്ട്. അതിനാൽ ആദിവാസികളുടെ ക്ഷേമമാണോ അതോ അവരുടെ പ്രകൃതി സമ്പത്തിന്റെ ചൂഷണമാണോ ആദിവാസിവികസനം എന്നതുകൊണ്ട് ഉദ്ദേശിക്കുന്നതെന്ന് നാം ചോദിക്കേണ്ടിയിരിക്കുന്നു.\nആദിവാസി സമൂഹങ്ങൾ നിർഭാഗ്യവശാൽ പലതരത്തിലുളള ‘സ്വർണ്ണഖനി’കളുടെ മുകളിലാണെന്ന് പറയാവുന്നതാണ്. ഇന്ത്യയിൽ ഈ സ്വർണ്ണഖനികൾ ധാതുസമ്പത്തും വനസമ്പത്തുമാണ്. അമേരിക്കൻ ഐക്യനാടുകളിൽ അത് എണ്ണ നിക്ഷേപമാണ്. ലാറ്റിനമേരിക്കയിൽ വനസമ്പത്തുമാണ്. റോബിൻ ഫോക്‌സ് പറയുന്നുഃ “അടിയന്തിരമായ നരവംശശാസ്‌ത്രം ആവശ്യമുളളത് പെന്റഗണിലും വൈറ്റ്‌ഹൗസിലും അന്തരാഷ്‌ട്ര കോർപ്പറേഷന്റെ ഓഫീസുകളിലുമാണ്. എന്തെന്നാൽ അവരുടെ പദ്ധതികളാണ് പല സമൂഹങ്ങളുടെ നിരോധാനത്തിലും വിദൂരമല്ലാത്ത ഭാവിയിൽ നമ്മുടെയെല്ലാം നാശത്തിനും കളമൊരുക്കുന്നത്.” (1975ഃ12-13).\nഅധികാരം കയ്യാളുന്നവർ മറ്റ് സമൂഹങ്ങളുമായി പൊതുവായി യാതൊന്നും തന്നെയില്ലെങ്കിലും, അവരുടെ ലോകവീക്ഷണത്തെക്കുറിച്ച് ഒന്നും അറിയില്ലെങ്കിലും അവരുടെ വിധിയെഴുതുന്നു. അവർക്ക് പ്രതിഷേധിക്കാനോ എന്തെങ്കിലും അഭിപ്രായം പറയാൻ പോലുമോ ഉളള സ്വാതന്ത്ര്യം നൽകാതെ തന്നെ. മൂന്നാം ലോക രാജ്യങ്ങളുടെ വിധി വലിയ അധികാരശക്തികൾ നിർണ്ണയിക്കുന്നു. ബംഗ്ലാദേശിന്റെ സമ്പദ്‌വ്യവസ്ഥ എങ്ങനെയാണ് ബ്രിട്ടീഷുകാർ നശിപ്പിച്ചതെന്ന് ബോഡിലി ചൂണ്ടിക്കാട്ടുന്നു. “ബംഗ്ലാദേശ് നല്ല കൃഷിഭൂമിയായിരുന്നു. കൃഷിക്കനുയോജ്യമായ കാലാവസ്ഥ ധാരാളം വെളളം, നല്ല വളക്കൂറുളള എക്കൽമണ്ണ്, ബ്രിട്ടീഷുകാർ വരുന്നതിനുമുമ്പ് 1757 ൽ ഇവിടെ പ്രാദേശികതലത്തിൽ പഞ്ഞി ഉല്‌പാദിപ്പിച്ചിരുന്നു. ആ കൃഷിക്ക് സ്വയം നിലനില്‌പുണ്ടായിരുന്നു. എന്തുകൊണ്ടെന്നാൽ ഭൂമി വ്യക്തകളുടെ കയ്യിൽ അധീനപ്പെട്ടിരുന്നില്ല. മാത്രമല്ല മാർക്കറ്റുമായി അത് ബന്ധപ്പെട്ടിരുന്നുമില്ല. ബ്രിട്ടീഷുകാർ ബലമായി അവിടെ നീലം, ചണം മുതലായ നാണ്യവിളകൾ ഇറക്കുമതി ചെയ്യുകയും ഭൂമിയെ സ്വകാര്യവൽക്കരിക്കുകയും ചെയ്തു. പലവിധ ചെയ്തികൾ നിമിത്തം തനതുകൃഷി ഇല്ലാതാക്കി. ഏതാണ്ട് 2&3 ഭാഗത്തോളം വരുന്ന ഗ്രാമീണ ഭവനങ്ങൾക്കും കൂടി ആകെയുളള കൃഷിഭൂമിയുടെ പത്ത് ശതമാനത്തിൽ താഴെ മാത്രം ഭൂമിയാണ് ഉണ്ടായിരുന്നത്. അതിൽ തന്നെ 1&3 ഭാഗത്തോളമ തീരെ ഭൂമി ഇല്ലാത്തവരുമായിരുന്നു. ഈ അവസ്ഥയിൽ ഭൂമി കൈവശമില്ലെങ്കിൽ ഭക്ഷണമില്ല എന്ന നിലവന്നു.” (1985-15). ഒന്നുകിൽ പതുക്കെ ആദിവാസികൾക്ക് അവരുടെ ഭൂമി നഷ്‌ടപ്പെടുന്നു. അല്ലെങ്കിൽ വികസനം മൂലമുളള പുറമെക്കാരുടെ കുടിയേറ്റം നിമിത്തം ഒറ്റയടിക്ക് തന്നെ ഭൂമി അവർക്ക് നഷ്‌ടമാവുന്നു.\nവളരെ മുൻപ് മീഡ് പറഞ്ഞുഃ “മാറ്റങ്ങൾ ഉണ്ടാകുന്ന ജനത അത് ഉണ്ടാക്കുന്നവരുടെ ഉയർന്ന സാങ്കേതികതയുടെ അറിവ് ഉപയോഗിച്ച് ഉല്‌പാദനം വർദ്ധിപ്പിക്കുകയുമ പ്രകൃതി സമ്പത്ത് സംരക്ഷിക്കുകയും ചെയ്യാൻ കഴിവുറ്റവരാകണം. പോഷക ഗുണമുളള ആഹാരംകൊണ്ട് ആരോഗ്യം വർദ്ധിക്കണം. ആരോഗ്യപ്രവർത്തനം മൂലം മരണനിരക്ക്, പ്രാദേശികമായുണ്ടാകുന്ന സംക്രമിക രോഗങ്ങളുടെ നിരക്ക് എന്നിവ കുറക്കാൻ കഴിയണം. രോഗങ്ങളുളള വ്യക്തികളെ സഹായിക്കാൻ കഴിയണം.”(1955ഃ12). നമ്മൾ ചെയ്യുന്നത് ഇതിന്റെ നേർവിപരീതമാണ്. വികസന വേഷം ചമഞ്ഞ് വരുന്നവരുമായി ബന്ധപ്പെടുമ്പോൾ ആദിവാസികൾക്കു തോന്നുന്നത് വികസനത്തിന്റെ ഒഴിവാക്കാനാവാത്ത ഒരിനമാണ് പുറത്തുനിന്നുളളവർ ‘വേണ്ടത്’ എന്നു വിശ്വസിക്കുന്ന ഭക്ഷണ പദാർത്ഥങ്ങളുടെ പ്രചരണം എന്നാണ്. ഈ പ്രശ്‌നം കാണിക്കാൻ ധാരാളം ഉദാഹരണങ്ങൾ ഉണ്ടെങ്കിലും ലക്ഷദ്വീപിലും ആൻഡമാൻ-നിക്കോബർ ദ്വീപുസമൂഹങ്ങളിലും സംഭവിച്ചത് ഉത്തമ ഉദാഹരണമാണ്.\nപുറത്തുനിന്നു വന്ന അധികാരികൾക്ക് ലക്ഷദ്വീപിലെ ജനങ്ങൾ അവർ കഴിക്കുന്നപോലെ അരിയും മറ്റ് ധാന്യങ്ങളും കഴിക്കുന്നില്ല എന്നത് അസഹനീയമായി തോന്നി. അവർ അരിയും മറ്റ് ധാന്യങ്ങളും അവിടെ പ്രചരിപ്പിച്ചു. ഇപ്പോൾ നടന്ന ഗവേഷണഫലങ്ങളിൽ കാണുന്നത് ആ ജനത വിറ്റാമിൻ എ യുടെയും കാൽസിയത്തിന്റെയും കുറവുമൂലം കഷ്‌ടപ്പെടുന്നതായിട്ടാണ്. ധാരാളം മത്‌സ്യം കഴിക്കാനുളള ജനതക്ക് കാത്‌സിയത്തിന്റെ കുറവ്! അത്ഭുതത്തിലുപരിയായി ഞെട്ടലുളവാക്കുന്ന കണ്ടെത്തലാണിത്. എങ്ങനെ ഇത് സംഭവിച്ചു? വികസന പദ്ധതിക്കാരുടെയും അധികാരികളുടെയും പ്രയത്‌നം ഫലിച്ചതാണ് കാരണം. (റോയ് ഇതാൾ 1978)\nറോയിയും അദ്ദേഹത്തിന്റെ സഹായികളും അവസാനിപ്പിക്കുന്നത് “നിക്കോബാർ ജനതയുടെ ഭക്ഷണക്രമം സമ്പന്നവും പല വിഭവങ്ങൾ ചേർന്നതും പോഷകാഹാരത്തിന്റെ കാര്യത്തിൽ സംതൃപ്‌തികരവുമാണെന്നാണ് കരുതിയിരുന്നത്. അത് ഭാരതത്തിലെ ഏതു പ്രദേശത്തേക്കാളും സമ്പന്നവുമാണ്. എന്നാൽ ഇതിനു വിപരീതമായി ലക്ഷദ്വീപു സമൂഹങ്ങളിലെ ജനങ്ങളുടെ ഭക്ഷണക്രമം കാത്‌സിയം വൈറ്റാമിനുകൾ എന്നിവയുടെ കാര്യത്തിൽ തീരെ അപര്യാപ്‌തമാണ്, അവ പ്രോട്ടീൻ, കലോറിയുടെ അളവ് എന്നീ അടിസ്ഥാന പോഷകങ്ങളുടെ കാര്യത്തിൽ പര്യാപ്തമാണെങ്കിലും” (1978ഃ41)\n1967 മുതൽ ലിറ്റിൽ ആൻഡമാനിലെ ഓംഗെ വർഗ്ഗക്കാർക്ക് അവരുടെ വിഭവങ്ങൾ ചൂഷണം ചെയ്യാനായി വരുന്ന പുറമെക്കാരെ സഹിക്കേണ്ടിവന്നു. അധികാരികളും ഒട്ടും പുറകിലായിരുന്നില്ല. പൂർണ്ണമായ കൊളോണിയലിസം 1976 ൽ ആണ് ഉണ്ടായത്. അവിടെ വസിച്ചിരുന്ന ഓംഗെ വർഗ്ഗക്കാരെ എല്ലാം ഒരു പ്രത്യേക സ്ഥലത്തേക്ക് മാറ്റി പാർപ്പിച്ചു. അവരെ വടക്കു കിഴക്കൻ സമുദ്രതീരത്തും, തെക്കൻ ഉൾക്കടലിന്റെ ഭാഗത്തുമായി ഒതുക്കി കോളനിയാക്കി. സംരക്ഷകരെന്ന വ്യാജേന അരി, മറ്റു ധാന്യങ്ങൾ, എണ്ണ മുതലായവ കൊടുക്കാൻ തുടങ്ങി. ഗവൺമെന്റ് ഉടമസ്ഥതയിലുളള 75 ഏക്കർ തെങ്ങിൻ തോട്ടത്തിൽ പണിയെടുക്കാനായി ഇവരെ നിയോഗിക്കുകയും കൂലി ശബളമായി കൊടുക്കുകയും ചെയ്‌തു. ആസൂത്രകരുടെ സങ്കല്പത്തിലുളള പോഷകാഹാരം നൂറ്റാണ്ടുകളായി പാരമ്പര്യഭക്ഷണം കഴിക്കുകയും പോഷകഗുണത്തെ പറ്റി തനതായ കാഴ്‌ചപ്പാടുളള ജനങ്ങളുടെമേൽ അടിച്ചേൽപ്പിക്കുമ്പോൾ ലക്ഷദ്വീപിൽ സംഭവിച്ചതു തന്നെ ഇവിടെയും ആവർത്തിക്കുന്നു. പ്രോട്ടീൻ സമ്പന്നമായ ഒരു സമതുലിതാഹാരമാണ് അന്നജവും പഞ്ചസാരയും മാത്രമുളള ഭക്ഷണമായി മാറ്റുന്നത്. ഇൻഡ്യയിൽ നിന്നു മാത്രമല്ല ആസ്‌ത്രേലിയ, ആഫ്രിക്ക, ലാറ്റിൻ അമേരിക്ക ഇവിടങ്ങളിലെ ഉദാഹരണങ്ങളും എങ്ങനെയാണ് സംസ്‌കാരമുളളവർ എന്ന് അവകാശപ്പെടുന്ന പുറമെക്കാർ നടത്തുന്ന പാരമ്പര്യ ഭക്ഷണക്രമത്തിലെ മാറ്റങ്ങൾ പോഷകാഹാരകുറവിലേക്ക് നയിക്കുന്നത് എന്ന് കാണിക്കുന്നു. ഈ പുതിയ ഭക്ഷണ പദാർത്ഥങ്ങൾ ആകർഷണീയങ്ങളായ പൊതികളിൽ വരുന്നവയാകാം, അവക്ക് പാരമ്പര്യ ഭക്ഷണത്തേക്കാളും പദവിയും മോഹനത്വവും ഉണ്ടാകാം, അവ ബഹുരാഷ്‌ട്രകുത്തകകളുടെ കീശ വീർപ്പിക്കുന്നവയാകാം. എന്നാൽ അവ പോഷകഗുണം കുറഞ്ഞതാണ്. (ബോഡിലി 1982, 1985; ചെംബേഴ്‌സ് ഃ 1985, മീഡ് ഃ 1955)\nവികസന പദ്ധതികൾ ബോധപൂർവ്വം ഭക്ഷണക്രമം മാറ്റിയില്ലെങ്കിലും വികസനഫലമായുണ്ടാകുന്ന മാറ്റങ്ങൾമൂലമ ആദിവാസികൾ മാർക്കറ്റ് സമ്പദ്‌വ്യവസ്ഥയിലേക്ക് വലിച്ചിഴക്കപ്പെടുന്നു. സാധനങ്ങളുടെ കൈമാറ്റം നാണയ വ്യവസ്ഥിതിയിലേക്ക് മാറുന്നു. ഉപഭോഗസംസ്‌കാരം ഉണ്ടാകുന്നു. മിക്കപ്പോഴും പ്ലാനിംഗ് കമ്മീഷനുകൾപോലും കണ്ടുപിടിച്ചപോലെ ഉയർന്ന സാമ്പത്തികത കൂടുതൽ സമതുലിതവും പോഷകഗുണമുളളതുമായ ഭക്ഷണക്രമം സൃഷ്‌ടിക്കുന്നില്ല. കിട്ടുന്ന പണത്തിന്റെ ഭൂരിഭാഗവും ആദിവാസികൾ മാത്രമല്ല സാക്ഷരരായവരും നാഗരികരുമായ ജനങ്ങൾപോലും ഉപഭോഗസംസ്‌ക്കാരത്താൽ ധൂർത്തടിക്കുകയാണ്. ജനങ്ങൾ വാച്ച്, ട്രാൻസിസ്‌റ്റർ, ടേപ്പ് റെക്കോർഡർ, കൃത്രിമവസ്‌ത്രങ്ങൾ എന്നിവയ്‌ക്കാണ് അധികം പണവും വിനിയോഗിക്കുന്നത്. ഭക്ഷണം കഴിക്കുന്നത് വീടിനകത്തു വച്ചാകയാൽ മറ്റുളളവർ കഴിക്കുന്നതെന്തെന്ന് അറിയുന്നില്ല. മറിച്ച് ഭൗതിക വസ്‌തുക്കളുടെ സാന്നിദ്ധ്യം സമൂഹത്തിലെ നില ഉയർത്താൻ സഹായിക്കുകയും ചെയ്യുന്നു. ഭക്ഷണത്തിനുവേണ്ടി ധാരാളം പണം ചെലവഴിച്ചാലും അങ്ങനെ കിട്ടുന്ന ഭക്ഷണത്തിന് ഉയർന്ന സാമ്പത്തിക മൂല്യമോ ഉയർന്ന പദവിയോ ഉണ്ടാകുമെങ്കിലും പോഷകമൂല്യം കുറയാനാണ് സാദ്ധ്യത.\nബോഡിലി ഇത് വളരെ വ്യക്തമായി പറയുന്നുഃ “കിട്ടിയിട്ടുളള എല്ലാ തെളിവുകളും കാണിക്കുന്നത് മാർക്കറ്റ് സമ്പദ്‌വ്യവസ്ഥയുമായി ബന്ധപ്പെട്ടുണ്ടാകുന്ന ഭക്ഷണക്രമത്തിലെ മാറ്റങ്ങൾ ആദിവാസികളുടെ ഭക്ഷണക്രമത്തിന്റെ പോഷകമൂല്യം കൂട്ടുന്നതിനു പകരം കുറക്കുകയാണ് ചെയ്‌തിട്ടുളളത്. പ്രത്യേകിച്ച് വിറ്റാമിൻ, ധാതുക്കൾ, പ്രോട്ടീൻ എന്നിവയുടെ ഉപഭോഗം വല്ലാതെ കുറയുന്നു. പകരം അന്നജം കാർബോഹൈഡ്രേറ്റ് എന്നിവ ധാന്യമാവിന്റെയും സംസ്‌ക്കരിച്ച പഞ്ചസാരയുടെയും രൂപത്തിൽ കഴിക്കുന്നു. ആദിവാസികൾ തനതു ഭക്ഷണം ഒഴിവാക്കി ഇറക്കുമതി ചെയ്‌ത സംസ്‌ക്കരിച്ച ഭക്ഷണക്രമത്തിലേക്ക് മാറിയപ്പോൾ പോഷകാഹാരകുറവ്, ദന്തരോഗങ്ങൾ എന്നിവ ഉണ്ടാവുകയാണ് ചെയ്‌തിട്ടുളളത്. പോഷകാഹാരത്തിന്റെ ശരീരശാസ്‌ത്രം വളരെ സങ്കീർണ്ണമാണ്. അത് നല്ല ഉദ്ദേശത്തോടെ ചെയ്യുന്ന മാറ്റങ്ങളെപോലും ദുരന്തത്തിലേക്ക് എത്തിക്കുന്നു. (1982ഃ156)\nഹൗവാർഡ്, മക്കിം എന്നിവരുടെ അഭിപ്രായത്തിൽ പോഷകാഹാരക്കുറവ് എന്ന പ്രശ്‌നം സാധാരണമായി ഉണ്ടാകുന്നത് ജനസംഖ്യ വർദ്ധനയുളള കാർഷിക-വ്യാവസായിക സമൂഹങ്ങളിലാണ്. അത് ഒരിക്കലും ചെറിയ സമൂഹങ്ങളുടെ ഒരു പ്രശ്‌നമല്ല. നായാടി നടക്കുന്നവരും ചെറിയ തോതിൽ കൃഷി ചെയ്യുന്നവരും പോഷകാഹാരകുറവ് അനുഭവിക്കുന്നത് അവരുടെ പാരമ്പര്യ ജീവിതവൃത്തി മാറ്റി പുതിയത് അടിച്ചേൽപ്പിക്കുമ്പോഴാണ്. (1983ഃ379) പലയിടത്തി നിന്നുമുളള തെളിവ് കാണിക്കുന്നത് ശരിയായ രീതിയിൽ ഒരു സമൂഹത്തിന്റെ ജീവിതവൃത്തി മാറ്റുക എന്നത് സംഭവിക്കാൻ വളരെ ബുദ്ധിമുട്ടാണ് എന്നാണ്. അതിനാൽ ധൃതിപിടിച്ച് ഭക്ഷണക്രമം മാറ്റുന്നതിനുമുമ്പാണ് അല്ലാതെ അതിനുശേഷമല്ല അതിന്റെ പ്രശ്‌നങ്ങളെ കുറിച്ചു ചിന്തിക്കേണ്ടത്.\nഭക്ഷണക്രമങ്ങൾ ബോഡിലിയുടെ അഭിപ്രായത്തിൽ ”വേണ്ടത്ര പോഷകാഹാരം നേടുന്നതിനു നടത്തുന്ന സാംസ്‌ക്കാരിക പ്രവർത്തനങ്ങളാണ്. ഒരു ഭക്ഷണക്രമം തൃപ്‌തികരമാണ്ടെങ്കിൽ അത് രണ്ടു സാമാന്യ പ്രശ്‌നങ്ങളെ അതിജീവിക്കണം. 1) അത് ദീർഘകാലം കൊണ്ടുപോലും പ്രകൃതിസമ്പത്തിന്റെ നാശം ഉണ്ടാക്കരുത്. (2) അത് സമതുലിതമായ ആഹാരം ജനങ്ങൾക്ക് നൽകണം. ആദിവാസികളുടെ വനസമ്പത്തിൽ പുറമെക്കാർ ഇടപെടാത്തിടത്തോളം കാലം അവരുടെ ഭക്ഷണക്രമങ്ങൾ ഈ രണ്ടു പ്രശ്‌നങ്ങളെയും അതിജീവിച്ചിരുന്നു. സ്വസംസ്‌ക്കാര കേന്ദ്രീകൃത വീക്ഷണമുളള വളരെകുറച്ച് സാമ്പത്തിക ശാസ്‌ത്രജ്ഞർ മാത്രമെ സാങ്കേതികതയിലുളള കുറവുമൂലം ആദിവാസികൾ ആഗ്രഹങ്ങളെ അടക്കുകയാണ് ചെയ്യുന്നത് എന്നും കൂടുതൽ ഉയർന്ന സാങ്കേതികത അവരുടെ അടിച്ചമർത്തപ്പെട്ട ആഗ്രഹങ്ങളെ സ്വതന്ത്രമാക്കും എന്നും വിശ്വസിക്കുന്നത്. ഷാലിൻസ് (1972) പറയുന്നത് ഉല്‌പാദനക്ഷമതയും അതിനു ചിലവാക്കുന്ന സമയ-ഊർജ്ജചിലവും സംബന്ധിച്ച് ആദിവാസി സമൂഹങ്ങളുടെ ഇടയിൽ നടത്തിയ ആഴമേറിയ പഠനങ്ങൾ കാണിക്കുന്നത് ഏറ്റവും സാങ്കേതികത കുറഞ്ഞ സമൂഹങ്ങൾ പോലും ജീവിതവൃത്തിക്കു വേണ്ടത് തൃപ്‌തികരമായ വിധത്തിൽ കുറഞ്ഞ ചെലവിൽ നിറവേറ്റുന്നു എന്നാണ്.\nവികസന പദ്ധതികൾക്ക് രൂപം നൽകുന്നവർ വികസനം എന്നതുകൊണ്ട് ഉദ്ദേശിക്കുന്നത് ആദിവാസികളെ അവരുടെ പ്രകൃതിസമ്പത്ത് പുറമെക്കാരുടെ ഉപയോഗത്തിനുവേണ്ടി ചൂഷണം ചെയ്യാൻ പ്രേരിപ്പിക്കുക എന്നതാണ്. ഇതിന്റെ ഫലമായി ആദിവാസികൾ മുമ്പു പറഞ്ഞപോലെ സ്വയം ഇരകളാകുന്നു. സാധാരണ സംസ്‌ഥാനങ്ങൾ നടത്തുന്ന ഭൂമി പിടിച്ചെടുക്കൽ ആദിവാസികളുടെ ഭക്ഷണം തേടലിനെയും ഭക്ഷ്യോല്‌പാദനത്തെയും ബാധിക്കുന്നു. ഇങ്ങനെ ഭൂമി പിടിച്ചെടുക്കുന്നതിനു പറയുന്ന ന്യായം പുനംകൃഷിക്കും നാടോടി നടക്കുന്ന അജപാലനത്തിനും ഉണ്ടെന്നു വിശ്വസിക്കുന്ന കാര്യക്ഷമതയില്ലായ്‌മയും നിലനില്‌പിനായുളള സമ്പദ്‌വ്യവസ്ഥയുടെ അസ്ഥിരാവസ്ഥയുമാണ്. പക്ഷേ വളരെ ലളിതമായി തന്നെ വ്യവസായിക സമ്പദ്‌വ്യവസ്ഥയാണ് കാര്യക്ഷമമല്ലാത്തതും അസ്ഥിരവും എന്ന് വാദിക്കാവുന്നതാണ്. ആദിവാസികളുടെ ജീവനസമ്പ്രദായം ഊർജ്ജ വിതരണം വച്ച് നോക്കിയാൽ വളരെയധികം ഉല്‌പാദനക്ഷമവും പാരിസ്ഥിതികമായി അടിത്തറയുളളതുമാണ്. (ബോഡിലി ഃ 1982 ഃ 10)\nകുടിയേറ്റത്തെക്കുറിച്ച് മാർഗററ്റ് മീഡ് പറയുന്നത്“ജനസംഖ്യ വർദ്ധനവ് ഉൾപ്രദേശങ്ങളെ കാര്യമായി ബാധിച്ചു. വേട്ടമൃഗങ്ങൾ ഇല്ലാതായി. പല സ്ഥലങ്ങളിലും ജനപ്പെരുപ്പം കൂടുതൽ വനഭൂമി കൃഷിഭൂമിയാക്കി. അതുമൂലമുണ്ടായ മണ്ണിന്റെ ദാരിദ്ര്യം കുറഞ്ഞ വിളവുകൾ മാത്രമല്ല അവശ്യധാതുക്കൾ കുറഞ്ഞ ധാന്യങ്ങൾ ഉണ്ടാകുന്നതിനും കാരണമായി. മണ്ണൊലിപ്പുമൂലം കൃഷിക്കാർ നദീമുഖങ്ങളിൽ പോയി മണ്ണെടുത്ത് കൃഷി ചെയ്യേണ്ടതായി വന്നു.” (മീഡ് 1955 ഃ195). പുറത്തു നിന്നുളളവരുടെ സമ്പർക്കം മൂലം വിള സൂക്ഷിക്കുന്നതിനുളള പാരമ്പര്യരീതികൾ നഷ്‌ടമാകുകയും പുതിയ വിളകൾ സൂക്ഷിക്കുന്ന സമ്പ്രദായം അറിയാതെ വരുകയും ചെയ്യുന്നതായി മീഡ് ചൂണ്ടിക്കാട്ടുന്നു. (196).\nഒരു സംസ്‌ക്കാരത്തിലേക്ക് പുതുമകൾ ഇറക്കുമതി ചെയ്യുമ്പോൾ ഏതെങ്കിലും ഒരു മേഖലയിലെ മാറ്റങ്ങൾ മറ്റു മേഖലകളെയും മാറ്റുമെന്നും അതുവഴിയുണ്ടാകുന്ന പ്രശ്‌നങ്ങൾക്ക് കൂടി ഉത്തരം കാണേണ്ടതുണ്ട് എന്ന വസ്‌തുതയും ആരും ചിന്തിച്ചു കാണുന്നില്ല. ഈ സ്വഭാവത്തെയാണ് നാം സംസ്‌ക്കാരത്തിന്റെ ആപേക്ഷികത എന്നു പറയുന്നത്. അതായത് വിശ്വാസങ്ങളും പ്രവൃത്തികളും സംസ്‌ക്കാരത്തിന്റെ മൊത്തം വെളിച്ചത്തിലാണ് വിശകലനം ചെയ്യേണ്ടത് (മീഡ് 1955 ഃ 13)\nകണ്ടുപിടുത്തങ്ങൾ ഇറക്കുമതി ചെയ്യുമ്പോൾ ശ്രദ്ധ ആവശ്യമാണ്. കാരണം മാറ്റം ഇരുതലമൂർച്ചയുളള ആയുധമാണ്. കുറച്ചുപേർക്ക് ഗുണം ചെയ്യുമ്പോൾ കൂടുതൽ പേർക്ക് അത് ഹാനികരമായേക്കാം. അടുത്തിടെ വന്ന ലേഖനത്തിൽ കുരിയൻ ഈ ആശയം വളരെ ശക്തമായി വാദിച്ചുഃ “സമൂഹത്തിൽ നടക്കുന്ന മാറ്റങ്ങൾ അവ വളരെ ചെറിയ സാങ്കേതിക കണ്ടുപിടുത്തങ്ങൾ മുതൽ വലിയ വിപ്ലവകരമായ കണ്ടുപിടുത്തങ്ങൾ വരെ ഏതായാലും നിഷ്‌പക്ഷമായിട്ടല്ല ബാധിക്കുന്നത്. ചിലർ ഗുണഭോക്താക്കളാകുന്നു. ചിലർ ഇരകളും. ‘സാമ്പത്തിക വികസനം’ ഏതെങ്കിലും സമൂഹത്തിൽ ഇറക്കുമതി ചെയ്‌തതായാലും താനെ പരിണമിച്ചുണ്ടായതാണെങ്കിലും ചിലർക്ക് ഗുണവും ചിലർക്ക് ദോഷവും ചെയ്യുന്നു. (കുരിയൻഃ 1986ഃ1)\nചേംബറിനും ഈ അഭിപ്രായമുണ്ട്. ‘വികസനപ്രവർത്തനങ്ങളുമായി ബന്ധപ്പെട്ട മാറ്റങ്ങളിൽ അപൂർവ്വമായി മാത്രമാണ് എല്ലാവരും ഗുണങ്ങൾ നേടുന്നത്. വലിയ വികസന പദ്ധതികളിൽ ജനങ്ങൾക്കുണ്ടാകുന്ന അപകടസാദ്ധ്യത,ഉണ്ടാകും എന്നു പറയപ്പെടുന്ന ഗുണങ്ങളെക്കാൾ വളരെ കൂടുതലാണ്. ആസൂത്രണങ്ങൾക്ക് ആവശ്യം വേണ്ടത് ഇത് ചെയ്യുന്നവർക്ക് മനുഷ്യരുടെ ബുദ്ധിമുട്ടുകളെക്കുറിച്ച് ശരിയായ വിലനിർണ്ണയത്തിന് കഴിയുമെന്ന് ഉറപ്പു വരുത്തലാണ്. സാധാരണയായി അവർക്ക് അത് അറിയാറില്ല. മറ്റവസരങ്ങളിൽ അറിയുമെങ്കിലും മൂടിവെക്കുന്നു. (1985ഃ91)\nകുരിയനോ ചേംബറോ കാണുന്നപോലെ വികസനരംഗത്തു പ്രവർത്തിക്കുന്ന അധികാരികൾ വസ്‌തുതകളെ കാണുന്നില്ല എന്നത് ദുഃഖകരമാണ്. അവർ ഇത്തരം പദ്ധതികളെ രണ്ടു കയ്യും നീട്ടി സ്വീകരിക്കുന്നു. ചില നരവംശ ശാസ്‌ത്രജ്ഞർക്ക് ’വികസനം‘ എന്ന പദത്തോട് ഭയം കലർന്ന ഒരുതരം ആദരവാണുളളത്. അവർ ആദിവാസികൾ മുഖ്യധാരയിലേക്ക് ചേരണമെന്ന് ശക്തമായി വാദിക്കുന്നു. ഇത് അവർക്കിഷ്‌ടമാണോ എന്നത് അവർക്ക് പ്രശ്‌നമല്ല. ഈ ചിന്തയുടെ അടിസ്ഥാന കാരണം നമുക്കിഷ്‌ടപ്പെടുന്നത് ആദിവാസികൾക്കും ഇഷ്‌ടമാവണം എന്ന ചിന്തയാണ്.\nസാങ്കേതികത ഒരു സ്ഥലത്തുനിന്നു മറ്റൊരു സ്ഥലത്തേക്ക് മാറ്റുമ്പോൾ ഒരിടത്ത് ഗുണകരമായിരുന്നത് മറ്റൊരിടത്ത് നാശത്തിന് വഴിവെക്കും എന്നറിയുന്നില്ല. എല്ലാ സമൂഹങ്ങളും സാങ്കേതികവിദ്യ വികസിപ്പിക്കുന്നതിന് നിശ്ചിതമായ വഴിയിൽ കൂടി പോകേണ്ടതില്ല എന്നത് വളരെ ഗുണകരമാണെന്നതുപോലെ പ്രത്യേക രീതിയിലുളള സാങ്കേതിക വിദ്യ വികസിക്കുന്നത് ആ നാട്ടിലെ ജനങ്ങളുടെ ആവശ്യകത അനുസരിച്ചാണ് എന്നും ഓർമ്മിക്കുന്നത് നല്ലതാണ്. നാം ഇന്ന് കാണുന്ന വിധത്തിലുളള സാങ്കേതികതയുടെ വളരെ ലളിതമായ ഇറക്കുമതി ഭൂരിപക്ഷം അവസരങ്ങളിലും യോജിച്ചുപോകുന്നില്ല. ഫോസ്‌റ്റർ കുമ്പസാരിക്കുന്നുഃ ”ആദ്യം ഞങ്ങൾ വിചാരിച്ചത് സാങ്കേതികവിദ്യയുടെ ഇറക്കുമതി വളരെ ലളിതമായ പ്രവർത്തനമാണെന്നാണ്. അതായത് ആകെ വേണ്ടത് ജനങ്ങൾക്ക് സാങ്കേതികതയുമായി ബന്ധപ്പെട്ട ശാസ്‌ത്രീയവും പ്രായോഗികവുമായ ഉത്തരങ്ങൾ കൊടുക്കുക എന്നതാണ്. പക്ഷേ അത് വിചാരിച്ചതിലും സങ്കീർണ്ണമാണ്. അതായത് ലളിതമായ പ്രയോഗശാസ്‌ത്രത്തിന്റെപോലെ സാംസ്‌ക്കാരികമായ, നൈതികമായ മൂല്യങ്ങളുടേതായ തലങ്ങളും അതിനുണ്ട്. സാങ്കേതികതയുടെ മാത്രം വികസനം എന്ന പദം തന്നെ തെറ്റിദ്ധരിപ്പിക്കുന്നതാണ്. ഓരോ സാങ്കേതിക വിദ്യയുടെയും ഭൗതിക വസ്‌തുക്കളുടെയും മാറ്റത്തിനു സമാനമായിതന്നെ സമീപനങ്ങളിൽ, ചിന്തകളിൽ, മൂല്യങ്ങളിൽ പെരുമാറ്റത്തിൽ മാറ്റമുണ്ടാകുന്നു. ഭൗതികമായ വസ്‌തുക്കളിൽ ഉണ്ടാകുന്ന മാറ്റത്തോടനുബന്ധിച്ചുണ്ടാകുന്ന ഭൗതികേതരമായ മാറ്റങ്ങൾ ആഴം കൂടിയതാണ്. പലപ്പോഴും അവ കാണാതിരിക്കുകയോ അവഗണിക്കുകയോ ചെയ്യുന്നു. ഭൗതികമായതോ സാമൂഹ്യമായതോ ആയ പുരോഗമനംകൊണ്ട് ഉദ്ദേശിക്കുന്നത് അത് മറ്റ് മേഖലകളിൽ ഉണ്ടാക്കിയ നാശം എത്ര കുറവാണ് എന്നു കൂടി നോക്കിയിട്ടാണ്. (1973-4)\nസാങ്കേതികവിദ്യ മാത്രമല്ല, പുതിയ വിത്തുകൾ, ഭക്ഷണപദാർത്ഥങ്ങൾ, മൃഗങ്ങൾ എന്നിവയുടെ ഇറക്കുമതിയും, മുൻകൂട്ടി കാണാൻപോലുമാവാത്തത്ര ആഴത്തിലുളള പ്രശ്‌നങ്ങൾ സൃഷ്‌ടിക്കുന്നു. ഫോസ്‌റ്റർ ശരിയായി തന്നെ നിരീക്ഷിക്കുന്നുഃ “ജനങ്ങളെ മാറ്റാൻ സഹായിക്കുന്നതിനുളള നൈതികമായ അർഹത നേടുന്നതിന് ധർമ്മപ്രചാരകരുടെതിനു തുല്യമായ നിലയിലുളള ശ്രദ്ധയും, ക്ഷമയും ഉത്‌സാഹവും ആവശ്യമാണ്. ഇതിന്റെ അർത്ഥം വികസനം നടപ്പാക്കുന്ന ആൾ ജനങ്ങൾക്ക് വേണ്ടി പദ്ധതി തയ്യാറാക്കുകയല്ല, ജനങ്ങളെ സ്വന്തം പ്രശ്‌നങ്ങൾക്കുളള യഥാർത്ഥ ഉത്തരം മനസ്സിലാക്കാൻ പ്രവർത്തിപ്പിക്കാനാണ് ശ്രമിക്കേണ്ടത്.” (അടിവര ലേഖകന്റെ) (1973 ഃ254). ഇങ്ങനെ ചെയ്യുന്ന വികസനപ്രവർത്തകരില്ലെന്ന് പറയാവുന്നതാണ്.\nബോഡിലിയുടെ വാദത്തിൽ മിക്കവാറും എല്ലാ പ്രദേശങ്ങളിലെയും ഗവൺമെന്റിന്റെ പ്രാഥമിക ഉദ്ദേശം അവരുടെ അധീനതയിലുളള ഭൂമിയുടെ കാര്യക്ഷമമായ ചൂഷണമാണ്. മുമ്പ് ചില രാജ്യങ്ങളിലുണ്ടായപോലെ ഇപ്പോൾ ഇവർ ആഭാസകരമായ രീതിയിൽ വർഗ്ഗങ്ങളെ ഉന്‌മൂലനാശം വരുത്തുകയല്ല ചെയ്യുന്നത്. എങ്കിലും 150 വർഷങ്ങൾക്ക് മുമ്പ് വ്യവസായിക ശക്തികൾ പരക്കാൻ തുടങ്ങിയപ്പോഴുണ്ടായ അതേ മനോഭാവം ഇപ്പോഴും മാറ്റമില്ലാതെ നിൽക്കുന്നു. (1982) വികസനപദ്ധതിക്കാരുടെ ആദിവാസി സമൂഹങ്ങളെക്കുറിച്ചുളള സ്വസംസ്‌കാര കേന്ദ്രീകൃതമായ വ്യാഖ്യാനങ്ങൾ സുലഭമാണ്. ബോഡിലിയുടെ അഭിപ്രായത്തിൽ സംസ്‌കൃതിയുടെയും വ്യവസായവൽക്കരണത്തിന്റെയും ഉല്‌പന്നങ്ങളായ പട്ടിണി, അനാരോഗ്യം, ദാരിദ്ര്യം എന്നിവ ആദിവാസി സമൂഹങ്ങൾക്കുണ്ട് എന്ന തെറ്റിദ്ധാരണയാണ് ഇതിനുകാരണം. സ്വയം പര്യാപ്തരായ ആദിവാസികൾ ഒരിക്കലും അവികസിത വിഭാഗങ്ങളിൽപെടുന്നില്ല. ദാരിദ്ര്യം എന്ന ആശയം നിലനില്പിന്നുവേണ്ട സമ്പദ്‌വ്യവസ്ഥ അനുവർത്തിക്കുന്ന ആദിവാസികളുടെ ഇടയിൽ അപ്രസക്തമാണെന്നും നാം ഇവിടെ വ്യക്തമാക്കേണ്ടതുണ്ട്. (1982ഃ11)\nവികസനപ്രവർത്തകർ ഒരു പ്രത്യേക സ്ഥലത്തെ ജനങ്ങളുടെ അവസ്ഥ മാറ്റാൻ ശ്രമിക്കുന്നത് അവർക്ക് പോഷകാഹാരക്കുറവ്, ദാരിദ്ര്യം, ആരോഗ്യകുറവ് എന്നിവ അവരുടെ സമ്പദ്‌വ്യവസ്ഥമൂലമാണെന്നു ധരിച്ചിട്ടാണ്. സമ്പന്നമായ പ്രകൃതി വിഭവങ്ങൾക്കിടയിൽ കഴിയുന്നവർ അത് ചൂഷണം ചെയ്യാതിരിക്കുന്നത് മഠയത്തരമാണെന്ന് വികസനപ്രവർത്തകർ ധരിക്കുന്നു. ഇതിനു കാരണം സാങ്കേതികതയുടെ കുറവാണെന്ന് വികസന പ്രവർത്തർ ’കണ്ടെത്തുന്നു‘. മാത്രമല്ല അലഞ്ഞു തിരിയുന്ന അജപാലനം, പുനംകൃഷി, ഒരു ഭൂവിഭാഗം കത്തിക്കുന്നത് എന്നിവ പരിസ്ഥിതിനാശം ഉണ്ടാക്കുമെന്ന് വിശ്വസിക്കുന്നു. എന്നാൽ ഇതിനു വിപരീതമായി ഇങ്ങനെ കത്തിക്കുന്നത് പരിസ്ഥിതിയുടെ ഉല്പാദനക്ഷമത കൂട്ടാൻ സഹായിക്കുമെന്ന് കണ്ടെത്തിയിരിക്കുന്നു. ഇങ്ങനെ കത്തിക്കുമ്പോൾ മണ്ണിന്റെ വളക്കൂറ് വർദ്ധിപ്പിക്കുന്നു, ഔഷധസസ്യങ്ങളുടെ വളർച്ച കൂട്ടുന്നതിനും സഹായിക്കുന്നു. കത്രിക്കൽ മുഖേന കുറ്റിച്ചെടികളുടെയും മരങ്ങളുടെയും വളർച്ച കൂടുന്നു. ഇത് വേട്ടമൃഗങ്ങളുടെ ഭക്ഷണത്തിന്റെ അളവും പോഷകഗുണങ്ങളും വർദ്ധിപ്പിക്കുന്നു. വേട്ടമൃഗങ്ങളുടെ എണ്ണം മൂന്നു മുതൽ ഏഴു മടങ്ങുവരെ വർദ്ധിപ്പിക്കുന്നു. മൃഗങ്ങളുടെ ആരോഗ്യവും ഉല്പാദനക്ഷമതയും വർദ്ധിപ്പിക്കുന്നു. ഇങ്ങനെ ഇടക്കിടെ കത്തിക്കുന്നതുമൂലം ചാമ്പലുകൾ കുമിഞ്ഞ് കൂടുന്നത് കുറയുകയും കാട്ടുതീ വിരളമാകുകയും ചെയ്യുന്നു. പ്രകൃതിസമ്പത്ത് വേണ്ടുംവണ്ണം ചൂഷണം ചെയ്യേണ്ടതെങ്ങനെയാണ് എന്ന് ആദിവാസികൾക്ക് അറിയില്ല എന്ന് പറയുന്നവർ അടിയന്തിരമായി ഒരു ആത്മപരിശോധന നടത്തേണ്ടതാണ്. ആദിവാസികളോ കൃഷിക്കാരോ മീൻ പിടുത്തക്കാരോ വേണ്ടപോലെ പ്രകൃതിയെ അറിയുന്നില്ലെന്നും പ്രകൃതിയെ ചൂഷണം ചെയ്യാൻ അവരുടെ സാങ്കേതികത അനുവദിക്കുന്നില്ലെന്നുമുളള വാദങ്ങൾക്ക് യാതൊരു ശാസ്‌ത്രീയതയുമില്ല. ആദിവാസികൾ കുറച്ചുമാത്രം പ്രകൃതിവിഭവങ്ങൾ ചൂഷണം ചെയ്യുന്നവരാണെങ്കിലും ചുറ്റുമുളള പ്രകൃതിയെക്കുറിച്ച് ആഴത്തിലുളളതും പ്രായോഗികമായതുമായ അറിവുളളവരാണെന്ന് ധാരാളം തെളിവുകൾ കാണിക്കുന്നു. (ബോഡിലി 1985ഃ48)\nകാനഡയുടെ ഉൾഭാഗത്തുളള ഇൻഡ്യക്കാർ എട്ട് രീതിയിലുളള പതിമൂന്ന് തരം മഞ്ഞിനെ തിരിച്ചറിയുന്നു. ഈ അറിവ് ഉറഞ്ഞ തടാകങ്ങളുടെയും നദികളുടെയും ഉപരിതലത്തിലുളള അവരുടെ സഞ്ചാരത്തെ സഹായിക്കുന്നു. മിൻഡോറാ ദ്വീപിലുളള ഹനുനൂവംശജർ (ഫിലിപ്പൈൻസ്) മണ്ണിന്റെ 10 തരങ്ങളും 30 അവാന്തര വിഭാഗങ്ങളും തിരിച്ചറിയുന്നു. 450 തരം മൃഗങ്ങളും, 1600 ലധികം ചെടികൾ അവയിൽ 400 ഓളം സസ്യശാസ്‌ത്രജ്ഞർക്ക് അറിയാത്തത് ആദിവാസികൾക്കറിയാം.\nനിലനില്പിനായുളള സമ്പദ്‌വ്യവസ്ഥയിൽ ജീവിക്കുന്നവർക്ക് നമ്മുടെ സ്‌ക്കൂൾ പഠിപ്പിന്റെ ആവശ്യകത ഇല്ല. സ്ഥാപന വിദ്യാഭ്യാസമില്ലായ്മയും എഴുത്തിന്റെ അഭാവവും വിദ്യാഭ്യാസമില്ലാത്തതായി തെറ്റിദ്ധരിക്കരുത്. ഒരു സമൂഹത്തിന് അതിന്റെ തനതായ സമ്പ്രദായങ്ങളുപയോഗിച്ച് പ്രകൃതിസമ്പത്ത് ഉപയോഗിക്കാൻ കഴിയുന്നു എന്നതാണ് വിദ്യാഭ്യാസത്തിന്റെ തെളിവാക്കേണ്ടത്.\nആദിവാസി വികസന പ്രവർത്തകരായ നരവംശശാസ്‌ത്രജ്ഞർക്ക് മനസ്സിലായത് ഈ പ്രവർത്തനങ്ങൾ പലതും തെറ്റിദ്ധാരണകളെ അടിസ്ഥാനമാക്കിയുളളതാണ് എന്നാണ്. ഇതിന്റെ നേട്ടങ്ങളും നഷ്‌ടങ്ങളും വളരെ കുറച്ചു മാത്രമേ ചിന്തിച്ചിട്ടുളളു. ചേംബർ (1985-91) പറഞ്ഞതുപോലെ നഷ്‌ടങ്ങൾ പലതും അറിയുമെങ്കിലും പുറത്തുവിട്ടിരുന്നില്ല. വികസനപ്രവർത്തനങ്ങൾ ആദ്യം തെറ്റിയാലും പിന്നെ ശരിയാക്കാം എന്ന രീതിയിൽ പറ്റുന്നവയല്ല. തെറ്റ് പിന്നെ ശരിയാക്കാൻ പറ്റില്ല. കാരണം നാം ഇടപെടുന്നത് മനുഷ്യരുമായാണ്. അജൈവ പദാർത്ഥങ്ങളുമായല്ല. വികസന പദ്ധതിക്കാരുടെ സാഹസങ്ങൾ മൂലം കഷ്‌ടപ്പെടുന്നവരെ ’പുരോഗതിയുടെ ഇരകൾ‘ (ബോഡിലി 1983) ’വികസനത്തിന്റെ ഇരകൾ‘ (ചേംബർ 1985-90) ’സാമ്പത്തിക മാറ്റങ്ങളുടെ ഇരകൾ‘ (കുരിയൻ 1986) എന്നിങ്ങനെ പല രീതിയിലും വ്യവഹരിക്കുന്നുണ്ട്. പദ്ധതികൾ ആദിവാസികളെ ഇരകളാക്കി മാറ്റുന്നുവെന്ന് അടുത്തിടെ പ്രസിദ്ധീകരിക്കുന്ന പല നരവംശ ശാസ്‌ത്രലേഖനങ്ങളും ഐക്യകണ്ഠന സമ്മതിക്കുന്നുണ്ട്. ഈ സന്ദർഭത്തിൽ നരവംശശാസ്‌ത്രജ്ഞർ ചെയ്യേണ്ടതെന്താണ്? ആദിവാസി സമൂഹങ്ങളെയും നിലനില്പിനുളള സമ്പദ്‌വ്യവസ്ഥയേയും പറ്റിയുളള ശരിയായ അറിവ് വികസന പദ്ധതിക്കാരുടെ ചിന്തകളിൽ ചലനം സൃഷ്‌ടിക്കുമെന്നു മാത്രമല്ല സാമൂഹ്യ സാംസ്‌ക്കാരിക അവസ്ഥ കണക്കിലെടുക്കാതെയുളള വികസനം ആവശ്യമാണോ എന്ന ചോദ്യത്തിലേക്കും വഴി തെളിയിക്കും.


സ്വയംഭരണ കോളേജുകളുടെ നടത്തിപ്പിന് പുതിയ നിയമം; ഓർഡിനൻസ് വരുന്നു | 16Feb2021\nതിരുവനന്തപുരം: സ്വയംഭരണ കോളേജുകളുടെ നടത്തിപ്പിനായുള്ള പുതിയ നിയമത്തിന് സർക്കാർ രൂപംനൽകി. എല്ലാ സർവകലാശാലകളുടെയും നിയമത്തിൽ ഭേദഗതി വരുംവിധമുള്ള ഓർഡിനൻസായിട്ടായിരിക്കും നിയമം കൊണ്ടുവരുക. ബുധനാഴ്ചത്തെ മന്ത്രിസഭായോഗത്തിൽ പരിഗണനയ്ക്ക് വന്നേക്കും.\nകോഴ്‌സിനും സിലബസിനും അനുമതി നൽകാൻ സമിതി\nപരാതി കേൾക്കുന്നത് ഗവ. സെക്രട്ടറിയും വി.സി.യും


October 16, 2012 സ്വാമിജിയെ അറിയുക\nപ്രൊഫ. വട്ടപ്പറമ്പില് ഗോപിനാഥപിള്ള\nതിരുവനന്തപുരം ജില്ലയിലെ അണ്ടൂര്‍ക്കോണം വില്ലേജില് മംഗലത്തുഭവനത്തില് ശ്രീ മാധവന്‍പിള്ളയുടെയും ശ്രീമതി തങ്കമ്മയുടെയും രണ്ടാമത്തെ പുത്രനായി 1935 സെപ്റ്റംബര് 25-ാം തീയതി പുണര്‍തം നക്ഷത്രത്തില് ജനിച്ച ശേഖരന്‍നായരാണ് പില്‍ക്കാലത്ത് ലോകപ്രശസ്തനായിത്തീര്‍ന്ന ജഗദ്ഗുരുസ്വാമി സത്യാനന്ദസരസ്വതി.\nബാല്യകാലംമുതല് ആദ്ധ്യാത്മിക കാര്യങ്ങളില് അദ്ദേഹം തത്പരനായിരുന്നു. അഞ്ചാമത്തെ വയസ്സില് വിഷ്ണുസഹസ്രനാമം ഹൃദിസ്ഥമാക്കി. അക്കാലത്തു പലപ്പോഴും അദ്ദേഹത്തിനു ബാലഗോപാലദര്‍ശനം ലഭിച്ചിരുന്നു. പില്ക്കാലത്തെഴുതിയ ‘ഉണ്ണിച്ചേവടി’ എന്ന കവിതയില് ഉണ്ണിക്കണ്ണനോടുള്ള ഗാഢഭക്തി പ്രകടമാക്കിയിട്ടുണ്ട്.\nസ്വാമിജിയുടെ ഭവനത്തിനുസമീപമാണ് പ്രസിദ്ധമായ പണിമൂലഭഗവതി ക്ഷേത്രം തന്‍മൂലം കുട്ടിക്കാലം മുതല്‍തന്നെ ദേവിയുടെ ഉപാസകന്‍കുടിയായിരുന്നു അദ്ദേഹം. പണിമൂലദേവീസ്തവം എന്ന കൃതിയില് ദേവിയുടെ വിവിധഭാവങ്ങള് അതീവമനോഹരമായി സബ്ദാര്‍ത്ഥ സമ്മിളിതമായ ഭാഷയില് അദ്ദേഹം അവതരിപ്പിച്ചിരിക്കുന്നു.\nപോത്തന്‍കോട് എല്.പി. സ്‌കൂള് കൊയ്ത്തൂര്‍ക്കോണം ഈശ്വരവിലാസം യു.പി.സ്‌കൂള്, കണിയാപുരം മുസ്ലീം ഹൈസ്‌കൂള്, തിരുവനനതപുരം മഹാത്മാഗാന്ധി കോളേജ്, ഗവ.മറ്റുവിദ്യാര്‍ത്ഥികളുടെ ചപലസ്വഭാവമൊന്നും അദ്ദേഹം പ്രകടിപ്പിച്ചിരുന്നില്ല. പുരാണകഥകളോ പണിമൂലയില് കണ്ടകഥകളിയുടെ വിവരണമോ ആയിരിക്കും അദ്ദേഹത്തിന്റെ സംഭാഷണവിഷയം. ചിലപ്പോള് ഉള്ളങ്കൈമാത്രം നല്ലവണ്ണം ചൂടാക്കി ഞങ്ങളെ അത്ുഭതപ്പെടുത്തിയിരുന്നു. യോഗാചാര്യനായ ശ്രീ വെണ്‍കുളം പരമേശ്വരനില് നിന്ന് യോഗാസനങ്ങള് പരിശീലിച്ചു. വിദ്യാര്‍ത്ഥിയായിരുന്ന കാലത്തുതന്നെ കലാസാംസ്‌കാരിക രംഗങ്ങളിലും സാമൂഹികമേഖലകളിലും അദ്ദേഹം സജീവമായി പങ്കെടുത്തിരുന്നു. പഠനം പൂര്‍ത്തിയാക്കിയതിനുശേഷം അദ്ദേഹം തുണ്ടത്തില് മാധവവിലാസം ഹൈസ്‌കൂളില് കുറച്ചുകാലം അദ്ധ്യാപകനായി ജോലിനോക്കി. കുട്ടികള്‍ക്കെല്ലാം പ്രിയങ്കരനായ അദ്ധ്യാപകനായിരുന്നു സ്വാമികള്. ശ്രീ നീലകണ്ഠഗുരുപാദരുടെ സമാധിക്കുശേഷം ആശ്രമത്തിന്റെ ചുമതല പൂര്‍ണ്ണമായി ഏറ്റെടുക്കേണ്ടിവന്നതിനാല് ജോലി രാജിവച്ചു.\nവിദ്യാഭ്യാസം പൂര്‍ത്തിയാക്കിയ കാലത്ത് ഒരു സന്യാസിയുടെ ക്ഷണപ്രകാരം ഹിമാലയപര്യടനത്തിന് അദ്ദേഹം തയ്യാറായി. കൃഷ്ണവസിഷ്ഠഗുഹ, ഹൃഷീകേശം, ഹിമാലയം എന്നായിരുന്നു ആ സന്യാസി കൊടുത്തവിലാസം. തന്റെ ഹിമാലയയാത്ര ആരെയും അദ്ദേഹം അറിയിച്ചിരുന്നില്ല. യാത്ര പുറപ്പെടാന് തീരുമാനിച്ചതിന്റെ തലേദിവസം ശ്രീനീലകണ്ഠഗുരുപാദര് ഒരാളെ അദ്ദേഹത്തിന്റെ അടുക്കലേയ്ക്കയച്ചു. ഉടനെ ആശ്രമത്തിലെത്തണം എന്നായിരുന്നു ഗുരുപാദരുടെ സന്ദേശം. വളരെ ബാല്യത്തില് ഒന്നോ രണ്ടോ തവണ മാത്രമേ ശേഖരന് ഗുരുപാദരുടെ ആശ്രമത്തില് പോയിരുന്നുള്ളൂ. എന്നാല് പ്രഥമദര്‍ശനത്തില് തന്നെ തന്റെ ഭാവിശിഷ്യനെ ഗുരു ശേഖരനില് ദര്‍ശിച്ചിരുന്നു. ‘ അവിടെ ഉള്ളതൊക്കെ ഇവിടെയുണ്ട്. ഇവിടെ ഇല്ലാത്തതൊന്നും അവിടെയില്ല’. ഗുരുപറഞ്ഞവാക്യത്തിന്റെ പൊരുള് ബുദ്ധിമാനായ ശേഖരനു മനസ്സിലായി. തുടര്‍ന്ന് ഗുരുവിന്റെ നിര്‍ദ്ദേശമനുസരിച്ച്, 1962-ല് ഹിമാലയ യാത്ര ഉപേക്ഷിച്ച് അദ്ദേഹം ആശ്രമത്തിലെത്തി.\nഗുരുവിന്റെ അനുഗ്രഹത്തോടെ ആശ്രമത്തിന്റെ പല ചുമതലകളും അദ്ദേഹം ഏറ്റെടുത്തു. കഠിനമായ യാതനയും പ്രതിസന്ധികളും കൊണ്ട് ദുര്‍ഗമമായ പാതയായിരുന്നു ശിഷ്യനുമുന്നില് ഉണ്ടായിരുന്നത്. അതെല്ലാം ഒരു വെല്ലുവിളിയെന്ന വിധത്തില് ഏറ്റെടുത്ത് ആ പാതയിലൂടെ മുന്നോട്ട് നീങ്ങി. പില്‍ക്കാലത്ത് അദ്ദേഹത്തിന് ഏറ്റെടുക്കേണ്ടിവന്ന കഠിനകര്‍മ്മങ്ങളുടെ പരിശീലനക്കളരിയായിരുന്നു ആശ്രമത്തിലെ കര്‍മ്മമണ്ഡലം. ഗുരു തന്റെ തപശ്ശക്തിമുഴുവന് ശിഷ്യനിലേക്ക് പകര്‍ന്നു. ഭദ്രദീപത്തില് നിന്നുകൊളുത്തിയപന്തംപോലെ ഗുരുവില്‍നിന്നു കിട്ടിയ ഊര്‍ജ്ജം സ്വാമിജി വിഹരിച്ച എല്ലാ കര്‍മ്മകാണ്ഡങ്ങളിലും ജ്വലിച്ചുനിന്നു. തത്ത്വശാസ്ത്രത്തില് ബിരുദാനന്തബിരുദത്തിന് തയ്യാറായ ശിഷ്യനോട് ഗുരുപാദര് പറഞ്ഞു. ‘വേണ്ടടോ, വേണ്ടതൊക്കെ വേണ്ടസമയത്ത് തോന്നിക്കൊള്ളും’ ആ അനുഗ്രഹം ജീവിതകാലം മുഴുവനും അദ്ദേഹത്തിനുണ്ടായിരുന്നു.\n1965 മേയ് 26-ാം തീയതി ശ്രീ നീലകണ്ഠഗുരുപാദര് സമാധിയായി. തുടര്‍ന്ന് ആശ്രമത്തിന്റെ മുഴുവന് ചുമതലയും മഠാധിപതിസ്ഥാനവും ശേഖരന് ഏറ്റെടുത്തു. അന്നുമുതല് സ്വാമി സത്യാനന്ദസരസ്വതി എന്ന സന്യാസനാമത്തില് അദ്ദേഹം അറിയപ്പെടാന് തുടങ്ങി. ഗുരുപാദരുടെ വസുധൈവകുടുംബകം എന്ന ആശയം പ്രാവര്‍ത്തികമാക്കാന് വേണ്ടി 1981ല് സ്വാമിജി ശ്രീരാമദാസമിഷന് യൂണിവേഴ്‌സല് സൊസൈറ്റി രജിസ്റ്റര് ചെയ്തു.\nശ്രീ പാങ്ങപ്പാറ പ്രഭാകരന് നായര് രചിച്ച് 1974-ല് പ്രസിദ്ധീകരിച്ച ശ്രീ നീലകണ്ഠസുപ്രഭാതത്തിന്റെ അവതാരികയില് ആദ്ധ്യാത്മികാചാര്യനായ പ്രൊഫ.ജി.ബാലകൃഷ്ണന് നായര് ഇങ്ങനെ എഴുതി. ‘ഇന്ന് ശ്രീരാമദാസാശ്രമത്തിന്റെ ചുമതല വഹിക്കുന്ന ശ്രീമത് സത്യാനന്ദസരസ്വതി സ്വാമികള്‍ക്കാണ് ആചാര്യന്റെ (ശ്രീനീലകണ്ഠഗുരുപാദരുടെ) അദ്ധ്യാത്മവിദ്യയും ആശ്ശിസ്സും സമഗ്രമായി പകര്‍ന്നുകിട്ടാന് ഭാഗ്യമുണ്ടായത്’. ശ്രീമത് സത്യാനന്ദസരസ്വതിസ്വാമികളുടെ ആദ്ധ്യാത്മികതൃഷ്ണ ശമിപ്പിക്കാന് തന്നെയാണോ ശ്രീനീലകണ്ഠഗുരുപാദര് അവതരിച്ചതെന്ന് തോന്നുമാറ് ശിഷ്യന് സര്‍വഥാ ആ പദത്തിനര്‍ഹനായി വര്‍ത്തിക്കുന്നുവെന്ന് ഇന്ന് ആശ്രമം സന്ദര്‍ശിക്കുന്ന ആര്‍ക്കും ധരിക്കാന് കഴിയും. ആശ്രമം വിഭാവനം ചെയ്യുന്ന സാമൂഹികപ്രവര്‍ത്തനങ്ങളുടെ രൂപവും പരിണാമവും എന്തുതന്നെയായാലും ശ്രീമത് സത്യാനന്ദസരസ്വതികളുടെ ആദ്ധ്യാത്മികലക്ഷ്യത്തിന്റെ പൂര്‍ണ്ണത ഒന്നുകൊണ്ടുതന്നെ ഗുരുവിന്റെയും ശിഷ്യന്റെയും ജീവിതോദ്ദേശ്യം സമ്പൂര്‍ണ്ണസാഫല്യത്തിലെത്തുമെന്നുള്ളതില് ഇതെഴുതുന്നയാളിന് സംശയമില്ല. ഋഷിതുല്യനായബാലകൃഷ്ണന് നായരുടെ പ്രവചനം ശരിയായിരുന്നുവെന്ന് പില്‍ക്കാലത്ത് എല്ലാവര്‍ക്കും ബോദ്ധ്യമായി.\nസംഘടിതമല്ലാത്തതുകൊണ്ടുള്ള ഗുണവും ദോഷവും ഹിന്ദുമതത്തിനുണ്ട്. സ്വന്തം മതത്തിന്റെ അടിവേരുകളെക്കുറിച്ചോ, സ്വന്തം പൈതൃകത്തിന്റെ മഹത്വത്തെക്കുറിച്ചോ ഹിന്ദുക്കള് പൊതുവെ അജ്ഞരാണ്. അവരെ ജാതികളായിതിരിച്ച് ചൂഷണം ചെയ്യാനാണ് പലര്‍ക്കും താല്‍പര്യം. സ്വന്തം മതത്തില് ആളെക്കൂട്ടാന്‍വേണ്ടി ഹിന്ദുമതഗ്രന്ഥങ്ങളെ ദുര്‍വ്യാഖ്യാനം ചെയ്തു വികൃതമാക്കൂമ്പോഴും ഹിന്ദുമതാചാര്യന്മാരെ നികൃഷ്ടമായ രീതിയില് അവതരിപ്പിച്ചു. പരിഹസിക്കുമ്പോഴും അവര്‍ക്ക് യുക്തിഭദ്രമായി മറുപടി അറച്ചുനിന്നിരുന്നു. ഹിന്ദുമതപീഡനവും ഇതരമതപ്രീണനവും രാഷ്ട്രീയഭിക്ഷാംദേഹികള്‍ക്ക് വോട്ടുബാങ്കുകള് സൃഷ്ടിക്കാനുള്ള എളുപ്പമാര്‍ഗ്ഗങ്ങളായി. പ്രലോഭനങ്ങള്‍കൊണ്ട് ഹിന്ദുക്കളെ കൂട്ടമായി മതം മാറ്റിയപ്പോഴും സര്‍ക്കാരും സംഘടിതമതക്കാരും ഹിന്ദുക്കളുടെ ആരാധനാലയങ്ങള് കൈയേറുകയും കൈയടക്കുകയും ചെയ്തപ്പോഴും ഹിന്ദുവെന്നുപറയുന്നതില് ആക്ഷേപം കണ്ടവര്, ഹിന്ദുദേവാലയങ്ങളുടെ ഭരണം കൈയാളിയപ്പോഴും, ട്രേഡ് യൂണിയന്റെ പേരില് കൊടിപിടിച്ച് അമ്പലങ്ങളിലെ ആരാധനയും പൂജയും മുടക്കിയപ്പോഴും അതിനെതിരെ പ്രതികരിക്കാനോ പ്രതിഷേധിക്കാനോ ഹിന്ദുവോ മതേതരത്വത്തിന്റെപേരില് നൂറുവട്ടം പ്രസ്താവനകളിറക്കുന്ന ബുദ്ധിജീവികളോ മുന്നോട്ടുവന്നില്ല.\nകൊട്ടിയൂര് പാലുകാച്ചിമല, നിലയ്ക്കല്, ശംഖുമുഖത്തെ പാപ്പാവേദി മുതലായപ്രശ്‌നങ്ങള് സധൈര്യം ഏറ്റെടുത്തുകൊണ്ട് അദ്ദേഹം പ്രക്ഷോഭണങ്ങള്‍ക്കുനേതൃത്വം കൊടുക്കാന് തയ്യാറായത് ഈ പശ്ചാത്തലത്തിലാണ് ഹിന്ദുമതത്തെ വേട്ടയാടുന്ന വെല്ലുവിളികളെ നേരിടാനും, ഹിന്ദുമതത്തിന്റെ ചൈതന്യം കെടാതെ സൂക്ഷിക്കാനും, നമ്മുടെ സാംസ്‌കാരികപൈതൃകത്തിന്റെ സമുജ്ജ്വലപാരമ്പര്യം അനുസ്മരിപ്പിക്കാനും, സ്വാമിസത്യാനന്ദസരസ്വതി സധൈര്യം രംഗത്തിറങ്ങി. ശ്രീരാമദാസന്റെ ബലവേഗങ്ങളോടെ അദ്ദേഹം കേരളത്തിനകത്തും പുറത്തും ഭാരതത്തിനുവെളിയിലും ജൈത്രയാത്രനടത്തി. അമ്പലധ്വംസനം, കൂട്ടമതംമാറ്റം, ദേവസ്വഭരണത്തിലെ അഴിമതി, കപടവേദാന്തം, നിരന്തരമായി ഹന്ദുമതത്തെ വികൃതമായി ചിത്രീകരിക്കാനുള്ള ചിലരുടെ പ്രവണത എന്നിവയ്‌ക്കെല്ലാം എതിരായി സത്യാനന്ദ സരസ്വതി കൊടുങ്കാറ്റുപോലെ ആഞ്ഞുവീശി., സിംഹത്തെപ്പോലെ ഗര്‍ജ്ജിച്ചു. അതിന്റെ അനന്തരഫലമോ, പാലുകാച്ചിമലകള് പ്രകമ്പനം കൊണ്ടു, പാപ്പാവേദികള് തകര്‍ന്നുവീണു, കൊട്ടിയൂര് പെരുമാള് പുളകം പൂണ്ടു. നിലയ്ക്കുലയര്‍ത്തിയ കള്ളക്കുരിശുകള് നിലംപൊത്തി. ഹിന്ദുവിന് ശക്തിയില്ലെന്ന്പറഞ്ഞ് ഗ്രഹണത്തിന് തലയുയര്‍ത്തിനീര്‍ക്കോലികള് തലതാഴ്ത്തി. ഇങ്ങനെയും ഒരു സന്യാസിയോ എന്ന് പലരും അത്ഭുതംകൂറി. യോഗേശ്വരനായ കൃഷ്ണനെും ധനുര്‍ദ്ധരനായ പാര്‍ത്ഥനേയും സത്യാനന്ദസരസ്വതിയില് ദര്‍ശിച്ച ഹിന്ദുക്കള് തങ്ങള് അനാഥരല്ല എന്നോര്‍ത്ത് ആനന്ദപുളകിതരായി. ‘സ്വധര്‍മ്മേനിധനംശ്രേയഃ പരധര്‍മ്മോഭയാവഹഃ’ എന്ന ഭഗവാന് കൃഷ്ണന്റെ ഉപദേശം ജീവിതവ്രതമാക്കിക്കൊണ്ട് ശത്രുവിനും മിത്രത്തിനും ഒന്നുപോലെ ആപത്ബാന്ധവനായ സത്യാനന്ദസരസ്വതി തൃപ്പാദങ്ങള് ജീവിതകാലം മുഴുവന് തന്റെ ജൈത്രയാത്ര തുടര്‍ന്നു.


VVS Laxman names Indias biggest Match Winner- 'പന്ത് വന്നിടിച്ച ശബ്ദം ഞാനിന്നും ഓര്‍ക്കുന്നു'; ഇന്ത്യ കണ്ട ഏറ്റവും വലിയ മാച്ച് വിന്നര് ആരെന്ന് ലക്ഷ്മണ് | Indian Express Malayalam\nvvs laxman names indias biggest match winner\nസച്ചിന്, ദ്രാവിഡ്,ഗാംഗുലി ഇവരുടേതൊന്നുമല്ല ഇന്ത്യയുടെ ഏറ്റവും വലിയ മാച്ച് വിന്നറുടേതായി ലക്ഷ്മണ് പറഞ്ഞ പേര്\nUpdated: November 18, 2019 5:25:15 pm\nസച്ചിന് ടെൻഡുല്‍ക്കര്, രാഹുല് ദ്രാവിഡ്, സൗരവ് ഗാംഗുലി, വിവിഎസ് ലക്ഷ്മണ്, വിരേന്ദര് സെവാഗ്, യുവരാജ് സിങ് ഇങ്ങനെ ഒറ്റയ്ക്ക് തന്നെ കളിയുടെ ഗതി തിരിച്ചു വിടാന് കഴിയുന്നൊരു താരനിര ഇന്ത്യയ്ക്കുണ്ടായിരുന്നു. നിലവില് ഇന്ത്യന് ടീം ഏറെ ശക്തമാണെന്ന വസ്തുത അംഗീകരിക്കുമ്പോള് തന്നെ അന്നത്തെ ടീം സൃഷ്ടിച്ച ഓളങ്ങള് ഇന്നും മായാതെ നില്‍ക്കുന്നു. ആ ടീമില് നിന്നൊരു മാച്ച് വിന്നറെ തിരഞ്ഞെടുക്കാന് ചോദിച്ചാല് ഉത്തരം പറയാന് ഒന്നാലോചിക്കേണ്ടി വരും. പക്ഷെ വിവിഎസ് ലക്ഷ്മണിനോടാണ് ചോദിക്കുന്നതെങ്കില് ഉത്തരം റെഡിയാണ്.\nതനിക്കൊപ്പം കളിച്ചവരില് ഏറ്റവും വലിയ മാച്ച് വിന്നറെന്ന് ലക്ഷ്മണ് വിശേഷിപ്പിച്ചത് അനില് കുംബ്ലെയയാണ്. വെരി വെരി സ്‌പെഷല് സ്റ്റോറീസി’ന്റെ എപ്പിസോഡിലാണ് ലക്ഷ്മണ് കുംബ്ലെയെ കുറിച്ച് സംസാരിച്ചത്. തന്റെ പ്രിയ സുഹൃത്തും ഇന്ത്യയുടെ ഏറ്റവും വലിയ മാച്ച് വിന്നറുമെന്നാണ് അദ്ദേഹം കുംബ്ലെയെ കുറിച്ച് പറഞ്ഞത്. പിന്നാലെ കുംബ്ലെയുമൊത്തുള്ള തന്റെ ആദ്യ മത്സരത്തെ കുറിച്ചും ലക്ഷ്മണ് പറഞ്ഞു. 1995 ലെ ചലഞ്ചേഴ്‌സ് ട്രോഫിയിലായിരുന്നു അത്.\n”അതൊരു മോശം ഓർമയാണ്. ഞാന് ഹൈദരാബാദിനായി നന്നായി കളിച്ചു. പിന്നെ ഇന്ത്യ അണ്ടര് 19 ന് വേണ്ടിയും. പിന്നാലെ ചലഞ്ചേഴ്‌സ് ട്രോഫിയ്ക്കുള്ള ഇന്ത്യ ബി ടീമിലേക്ക് തിരഞ്ഞെടുക്കപ്പെട്ടു. മത്സരം നടന്നത് ലാല് ബഹദൂര് ശാസ്ത്രി സ്റ്റേഡിയത്തിലാണ്. പന്തെന്റെ പാഡില് വന്ന് അടിക്കുന്ന ശബ്ദം ഞാനൊരിക്കലും മറക്കില്ല. ഒരു ലെഗ് സ്പിന്നര്‍ക്കെതിരെ കളിക്കുമ്പോള് ബാക്ക് ഫൂട്ടിലേക്ക് മാറി സ്‌ക്വയറിലേക്ക് അടിക്കാന് നോക്കും. ഞാനത് ചെയ്തു. തൊട്ടടുത്ത പന്ത് എന്റെ ബാറ്റ് താഴേക്ക് എത്തും മുൻപ് വന്ന് പാഡില് കൊണ്ടു. അനില് അത്ര വേഗത്തിലാണ് എറിഞ്ഞത്” ലക്ഷ്മണ് പറഞ്ഞു.\n‘ഞാന് നിന്നെ കുറിച്ച് കേട്ടിരുന്നു. നീ ബാക്ക് ഫൂട്ടില് കളിക്കുന്നതില് മിടുക്കനാണെന്ന് അറിയാം. അങ്ങനെയാണ് ഞാന് ബാറ്റ്‌സ്മാന്മാരെ കുടുക്കുന്നത്. അന്നെന്റെ കൂടെ ഭാഗ്യവുമുണ്ടായിരുന്നു. അന്ന് മത്സരശേഷം നിന്റെ അടുത്ത് വന്ന് ബാക്ക് ഫൂട്ടില് കളിക്കരുതെന്ന് നിന്നോട് പറഞ്ഞതും എനിക്കോർമയുണ്ട്” ഇതായിരുന്നു കുംബ്ലെയുടെ മറുപടി.\nWeb Title: Vvs laxman names indias biggest match winner317601


കുവൈറ്റ് സിറ്റി : ഇന്ത്യന് എംബസി ഓഡിറ്റോറിയത്തില് ആയുര്‍വേദ ദിനവും ദീപാവലിയും ആഘോഷിച്ചു. ലോകം മഹാമാരിയെ അഭിമുഖീകരിക്കുന്ന ഈ അവസ്ഥയില് എല്ലായിടത്തും ചര്‍ച്ച ചെയ്യപ്പെടുന്ന പ്രധാനപ്പെട്ട വിഷയങ്ങളിലൊന്നാണ് ജീവിത ശൈലിയെന്നും ഏറ്റവും മികച്ച ജീവിത രീതി പിന്തിരിടുവാന് യോഗയും ആയുര്‍വേദവും ഏറെ സഹായകരമാണെന്നും അംബാസഡര് സിബി ജോര്‍ജ് പറഞ്ഞു.\nജീവിതം, ശരീരം, മനസ്, ആത്മാവ് എന്നിവയുടെ എല്ലാ വശങ്ങളെയും അഭിസംബോധന സമഗ്രമായ ചികത്സാ രീതിയാണ് ആയുര്‍വേദം. കുവൈറ്റിലെ നിരവധി സുഹൃത്തുക്കള് ആയുര്‍വേദവും യോഗയും പിന്തുടരുന്നത് കാണുന്‌പോള് ഏറെ സന്തോഷമുണ്ടെന്നും അംബാസഡര് പറഞ്ഞു. കുവൈറ്റ് യോഗ മീറ്റ് ടീം അംഗങ്ങളായ എം.എസ്.ഗദ അബ്ദുള് റഹ്മാന്, സന അല് ജമാന്, എം.എസ്.കമാല് അല് സബൈദ് എന്നിവര് യോഗ പ്രകടനം നടത്തി.\nദീപാവലി പ്രമാണിച്ച് ഇന്ത്യന് എംബസി വര്‍ണാഭമായ ദീപങ്ങളാല് അലങ്കരിച്ചിരുന്നു. ഇന്ത്യന് കലാകാരന്മാര് അണിനിരന്ന വിവിധ നൃത്ത പരിപാടികളും പരിപാടിയുടെ ഭാഗമായി സംഘടിപ്പിച്ചിരുന്നു.


12-18 വയസ്സുകാർക്ക് വാക്സിനേഷൻ സെപ്റ്റംബറിൽ തുടങ്ങും; നൽകുക സൈഡസ് വാക്സിൻ | Zydus Vaccine For 12-18 Year-Olds From September, Says Expert Panel Chief | Madhyamam\ndate_range9July 2021 4:24 AM GMT\n12-18 വയസ്സുകാർക്ക് വാക്സിനേഷൻ സെപ്റ്റംബറിൽ തുടങ്ങും; നൽകുക സൈഡസ് വാക്സിൻ\nന്യൂഡൽഹി: രാജ്യത്ത് 12 നും 18നും ഇടയിൽ പ്രായമുള്ള കുട്ടികൾക്ക് വാക്സിൻ സെപ്റ്റംബർ മുതൽ നൽകി തുടങ്ങും. സൈഡസ് വാക്സിനാണ് നൽകുക. ഇതിന് അനുമതി ആഴ്ചകൾക്കുള്ളിൽ ലഭ്യമാകുമെന്ന് ബന്ധപ്പെട്ട സമിതി അധ്യക്ഷൻ ഡോ. എൻ.കെ അറോറ പറഞ്ഞു.\nസൈഡസ് വാക്സിനു പിറകെ കോവാക്സിനും അനുമതി നൽകും. കൊവാക്സിൻ മൂന്നാംഘട്ട പരിശോധന ആരംഭിച്ചിട്ടുണ്ട്. സെപ്റ്റംബർ അവസാനത്തോടെ പൂർത്തിയാക്കി വാക്സിനേഷന് ഉപയോഗപ്പെടുത്താനാകുമെന്നാണ് കരുതുന്നത്. ജനുവരി- ഫെബ്രുവരിയിൽ രണ്ടിനും 18നുമിടയിൽ പ്രായമുള്ള കുട്ടികൾക്കും ലഭ്യമാക്കാനുമാകുമെന്ന് പ്രതീക്ഷിക്കുന്നതായി ഡോ. എൻ.കെ അറോറ വ്യക്തമാക്കി.\nേകാവിഡ് മൂന്നാം തരംഗം കുട്ടികളെയും ബാധിക്കുമെന്ന മുന്നറിയിപ്പിന്‍റെ സാഹചര്യത്തിലാണ് കുട്ടികളിലും പരിശോധന നടത്തുന്നത്. എന്നാൽ, കുട്ടികളെ കാര്യമായി ബാധിക്കാനിടയില്ലെന്ന് പീഡിയാട്രിക് അസോസിയേഷൻ ഉൾപെടെ സംഘടനകൾ പറയുന്നു.\nTAGS:Zydus Vaccine 12-18 Year-Old From September money laundering case\nNews Summary - Zydus Vaccine For 12-18 Year-Olds From September, Says Expert Panel Chief


ദേശീയ പൗരത്വ പട്ടിക ഉടന് തയ്യാറാക്കില്ലെന്ന് കേന്ദ്രമന്ത്രി | No immediate plans for nationwide citizens' list, says deputy minister\nനിലപാടില് അയവ് വരുത്തി കേന്ദ്രം; ദേശീയ പൗരത്വ പട്ടിക ഉടന് തയ്യാറാക്കില്ലെന്ന് മന്ത്രി\nNew Delhi, First Published 20, Dec 2019, 9:59 AM\nദേശീയ പൗരത്വ പട്ടികയുടെ കരട് പോലും തയ്യാറാക്കി തുടങ്ങിയിട്ടില്ല. മന്ത്രിസഭയുടെ അംഗീകാരവും ലഭിച്ചിട്ടില്ല. തെറ്റായ പ്രചാരണങ്ങളെ പ്രതിരോധിക്കാനാണ് പൗരത്വ നിയമഭേദഗതിയെക്കുറിച്ച് ഹിന്ദി ഉറുദു മാധ്യമങ്ങളില് പരസ്യം നല്‍കിയതെന്നും അദ്ദേഹം പറഞ്ഞു.\nദില്ലി: ദേശീയ പൗരത്വ പട്ടിക ഉടന് നടപ്പാക്കാന് ഉദ്ദേശിക്കുന്നില്ലെന്ന് കേന്ദ്ര ആഭ്യന്തര സഹമന്ത്രി ജി കെ റെഡ്ഡി. പൗരത്വ നിയമ ഭേദഗതിക്കെതിരെ രാജ്യവ്യാപക പ്രതിഷേധമുയരുന്ന സാഹചര്യത്തിലാണ് കേന്ദ്രമന്ത്രിയുടെ പ്രതികരണം. ദേശീയ പൗരത്വ പട്ടിത തയ്യാറാക്കാനുള്ള നടപടികള് ഇതുവരെ തുടങ്ങിയിട്ടില്ലെന്നും ഇത് സംബന്ധിച്ച് അക്രമികളൊഴികെ ആരുമായും ചര്‍ച്ചക്ക് തയ്യാറാണെന്നും അദ്ദേഹം പറഞ്ഞു. പൗരത്വ നിയമത്തിനെതിരെയുള്ള സമരങ്ങള് നടക്കുന്നതിന് പിന്നില് പ്രതിപക്ഷമാണെന്ന് അദ്ദേഹം കുറ്റപ്പെടുത്തി.\nദേശീയ പൗരത്വ പട്ടികയുടെ കരട് പോലും തയ്യാറാക്കി തുടങ്ങിയിട്ടില്ല. മന്ത്രിസഭയുടെ അംഗീകാരവും ലഭിച്ചിട്ടില്ല. തെറ്റായ പ്രചാരണങ്ങളെ പ്രതിരോധിക്കാനാണ് പൗരത്വ നിയമഭേദഗതിയെക്കുറിച്ച് ഹിന്ദി ഉറുദു മാധ്യമങ്ങളില് പരസ്യം നല്‍കിയതെന്നും അദ്ദേഹം പറഞ്ഞു. അക്രമപാത ഉപേക്ഷിച്ചാല് പൗരത്വ നിയമ ഭേദഗതിയെ സംബന്ധിച്ച് ചര്‍ച്ച ചെയ്യാന് സര്‍ക്കാര് തയ്യാറാണെന്നും അദ്ദേഹം വ്യക്തമാക്കി.\nആഭ്യന്തരമന്ത്രി അമിത് ഷായുടെ പ്രസ്താവനകള്‍ക്ക് വിരുദ്ധമാണ് സഹമന്ത്രിയുടെ പ്രസ്താവനയെന്നും ശ്രദ്ധേയമാണ്. ഝാര്‍ഖണ്ഡ് നിയമസഭ തെരഞ്ഞെടുപ്പ് പ്രചാരണത്തില് ദേശീയ പൗരത്വ പട്ടിക 2024 തെരഞ്ഞെടുപ്പിന് മുമ്പ് തയ്യാറാക്കുമെനന് അമിത് ഷാ വ്യക്തമാക്കിയിരുന്നു. എന്തൊക്കെ സംഭവിച്ചാലും പൗരത്വ നിയമഭേദഗതിയില് നിന്ന് പിന്നോട്ടില്ലെന്നും നിയമം നടപ്പാക്കുമെന്നും അമിത് ഷാ വ്യക്തമാക്കിയിരുന്നു.\nLast Updated 20, Dec 2019, 10:05 AM\nപൗരത്വ നിയമ ഭേദഗതിക്കെതിരെ സമരം


മണിക്കൂറുകൾക്കുള്ളിൽ വിറ്റഴിഞ്ഞ് 2021 ഹയാബൂസയുടെ ആദ്യ ബാച്ച്, ബുക്കിംഗും നിർത്തി - Malayalam DriveSpark\nPublished: Wednesday, April 28, 2021, 18:30 [IST]\nവിപണിയിൽ അവതരിപ്പിച്ച് വെറും രണ്ട് ദിവസംകൊണ്ട് പുതുതലമുറ 2021 ഹയാബൂസ പൂർണമായും വിറ്റഴിച്ച് സുസുക്കി മോട്ടോർസൈക്കിൾസ് ഇന്ത്യ. 2021 ഏപ്രിൽ 26-നാണ് 16.21 ലക്ഷം രൂപ വിലയോടെ ബൈക്ക് വിൽപ്പനയ്ക്ക് എത്തിയത്.\nരണ്ടാം ബാച്ച് വന്നുകഴിഞ്ഞാൽ ബുക്കിംഗ് പുനരാരംഭിക്കുമെന്നും ബ്രാൻഡ് ഉറപ്പു നൽകിയിട്ടുണ്ട്. പുതിയ ഹയാബൂസയുടെ അടുത്ത ബാച്ച് ഈ വർഷം രണ്ടാം പകുതിയോടെ രാജ്യത്ത് എത്തുമെന്നാണ് റിപ്പോർട്ട്.\nബൈക്ക് ഇതിനോടകം ബുക്ക് ചെയ്‌ത 101 ഉപഭോക്താക്കൾക്കും കോംപ്ലിമെന്ററിയായി റിയർ സീറ്റ് കൗൾ വാഗ്ദാനം ചെയ്യുമെന്നും സുസുക്കി പറഞ്ഞു. 13 വർഷത്തിനിടെ ഹയാബൂസക്ക് ലഭിക്കുന്ന ആദ്യത്തെ സമഗ്രമായ പരിഷ്ക്കരണമാണിത്.\nമെച്ചപ്പെട്ട എയറോഡൈനാമിക്സും പുതുക്കിയ ഇലക്ട്രോണിക്സ് സ്യൂട്ടും ബൈക്കിൽ ഇപ്പോൾ ലഭ്യമാണ്. 188 bhp കരുത്തിൽ 150 Nm torque ഉത്പാദിപ്പിക്കാൻ ശേഷിയുള്ള പുതിയ 1,340 സിസി, ഫോർ-സ്ട്രോക്ക്, ഫ്യുവൽ ഇഞ്ചക്ഷൻ, ലിക്വിഡ്-കൂൾഡ്, DOHC, ഇൻ‌ലൈൻ ഫോർ എഞ്ചിനാണ് 2021 സുസുക്കി ഹയാബൂസയുടെ ഹൃദയം.\nമുൻഗാമിയെ അപേക്ഷിച്ച് പുതിയ മോഡലിൽ പവർ കണക്കുകൾ അല്പം കുറവാണെങ്കിലും മൊത്തത്തിലുള്ള പ്രകടനം മെച്ചപ്പെട്ടുവെന്ന് സുസുക്കി അവകാശപ്പെടുന്നു. കൂടാതെ ബൈക്കിന്റെ ഭാരവും കുറയ്ക്കാൻ കമ്പനിക്ക് സാധിച്ചിട്ടുണ്ട്.\nനവീകരിച്ച എഞ്ചിനൊപ്പം മോട്ടോർസൈക്കിളിന് വൈവിധ്യമാർന്ന ഇലക്ട്രോണിക് റൈഡർ എയ്ഡുകളും സിക്സ്-ആക്സിസ് ഇനേർഷ്യൽ മെഷർമെന്റ് യൂണിറ്റും (IMU) ലഭിക്കും. ട്രാക്ഷൻ കൺട്രോൾ, ആന്റി-ലിഫ്റ്റ് കൺട്രോൾ, എഞ്ചിൻ ബ്രേക്ക് കൺട്രോൾ തുടങ്ങിയവയ്‌ക്കായി വ്യത്യസ്ത ക്രമീകരണങ്ങളുള്ള മൂന്ന് റൈഡിംഗ് മോഡുകളും സൂപ്പർ ബൈക്കിന്റെ പ്രത്യേകതയാണ്.\nഗ്ലാസ് സ്പാർക്കിൾ ബ്ലാക്ക് / കാൻഡി ബർട്ട് ഗോൾഡ്, മെറ്റാലിക് മാറ്റ് വാൾ സിൽവർ / കാൻഡി ഡെയറിംഗ് റെഡ്, പേൾ ബ്രില്യന്റ് വൈറ്റ് / മെറ്റാലിക് മാറ്റ് സ്റ്റെല്ലാർ ബ്ലൂ എന്നീ മൂന്ന് പുതിയ നിറങ്ങളിലും 2021 ഹയാബൂസ തെരഞ്ഞെടുക്കാം.\nകളർ ഓപ്ഷനോട് യോജിക്കുന്ന പരിഷ്ക്കരിച്ച ബോഡി വർക്കും കാഴ്ച്ചയിൽ ബൈക്കിനെ കേമനാക്കുന്നുണ്ട്. പുതിയ മിററുകൾ റൈഡറിനായുള്ള കാഴ്ച മെച്ചപ്പെടുത്തുമെന്ന് സുസുക്കി അവകാശപ്പെടുന്നു.\nകൂടാതെ പുതിയ ഹെഡ്‌ലൈറ്റ്, പൊസിഷൻ ലൈറ്റുകൾ, ടേൺ ഇൻഡിക്കേറ്ററുകൾ എന്നിവയ്ക്കായി എൽഇഡി യൂണിറ്റുമാണ് കമ്പനി അവതരിപ്പിക്കുന്നത്. മൊത്തത്തിൽ പരിഷ്ക്കാരായായ സൂപ്പർ ബൈക്കിന് ലഭിച്ച ഗംഭീര സ്വീകരണം വിപണിയിൽ സുസുക്കി ഇന്ത്യക്ക് ഒരു മൈലേജാകും എന്നതിൽ സംശയമില്ല.\nപ്രിയം പോരെങ്കിലും വില കൂട്ടുന്നുണ്ട്; ഇൻട്രൂഡർ 150 മോഡലിന് 2,100 രൂപ വർധിപ്പിച്ച് സുസുക്കി\nപെട്രോളിനും പെട്രോൾ വാഹനങ്ങൾക്കും വില കൂടുന്നു; ആക്‌സസ് 125 മോഡലിനും ഇനി അധികം മുടക്കണം\nബര്‍ഗ്മാന് സ്ട്രീറ്റിന് വില വര്‍ധിപ്പിച്ച് സുസുക്കി; അധികം മുടക്കേണ്ടത് 1,600 രൂപ\nഹയാബൂസയുടെ വില്‍പ്പനയില് കണ്ണുതള്ളി സുസുക്കി; രണ്ടാം ബാച്ച് വിറ്റുപോയത് ചൂടപ്പംപോലെ\nചെലവുകൾ കൂടും; ജിക്‌സർ സീരീസിന്റെ വില കൂട്ടി സുസുക്കി\nThe Batch Of 2021 Suzuki Hayabusa Sold Out In India. Read in Malayalam\nStory first published: Wednesday, April 28, 2021, 18:30 [IST]


Suresh Gopi inasequel - Malayalam Filmibeat\n40 min ago ദേഹത്തുനിന്ന് കൈയ്യെടുത്തില്ലെങ്കില് ആളുകളെ വിളിച്ചു കൂട്ടും എന്ന് പറഞ്ഞു: മീരാ വാസുദേവ്\n49 min ago ഒരുപാട് സ്ത്രീ ശാപമുണ്ട്; ഉദയ സ്റ്റുഡിയോയെ കുറിച്ച് ജ്യോത്സന് പറഞ്ഞതിങ്ങനെ, ആലപ്പി അഷ്‌റഫ്\nകാശ്മീരത്തിന് രണ്ടാം ഭാഗം വരുന്നു\nഫിബ്രവരി 11, 2006\nമലയാളത്തില് പഴയ ഹിറ്റ് ചിത്രങ്ങളുടെ തുടര്‍ഭാഗങ്ങളുടെ കാലമാണിത്. സിബിഐ പരമ്പരയില് മൂന്നാമത്തെയും നാലാമത്തെയും ചിത്രങ്ങള്, കമ്മിഷണറുടെ രണ്ടാം ഭാഗം, രണ്ട് ചിത്രങ്ങളിലെ പഴയ നായകര് ഒന്നിക്കുന്ന ബല്‍റാം വേഴ്സസ് താരാദാസ്... തുടര്‍ഭാഗങ്ങളുടെ ബഹളം തന്നെയാണ് മലയാളത്തില്.\nസൂപ്പര്‍ഹിറ്റ് ചിത്രമായ കമ്മിഷണറുടെ രണ്ടാം ഭാഗമായ ഭരത്ചന്ദ്രന് ഐപിഎസിലൂടെയാണ് കഴിഞ്ഞ വര്‍ഷം സുരേഷ് ഗോപി ഉജ്വലമായ തിരിച്ചുവരവ് നടത്തിയത്. ഇപ്പോഴിതാ വീണ്ടും മറ്റൊരു സുരേഷ് ഗോപി ചിത്രത്തിന് കൂടി രണ്ടാം ഭാഗമൊരുങ്ങുന്നു.\nസുരേഷ് ഗോപി കമാന്റോ ഓപ്പറ്റേറായി വേഷമിട്ട കാശ്മീരം എന്ന ചിത്രത്തിനാണ് രണ്ടാം ഭാഗമൊരുങ്ങുന്നത്. ഷാജി കൈലാസ് സംവിധാനം ചെയ്ത കമ്മിഷണറുടെ രണ്ടാം ഭാഗം ഒരുക്കിയത് രഞ്ജി പണിക്കരായിരുന്നു. രാജീവ് അഞ്ചല് സംവിധാനം ചെയ്ത കാശ്മീരത്തിന്റെ രണ്ടാം ഭാഗമൊരുക്കുന്നതാകട്ടെ ഷാജി കൈലാസും.\nകാശ്മീരത്തിന്റെ രണ്ടാം ഭാഗത്തിന് രക്ഷ എന്നാണ് പേരിട്ടിരിക്കുന്നത്. ബാംഗ്ലൂരിലെ ഇന്ത്യന് ഇന്‍സ്റിറ്റ്യൂട്ട് ഒഫ് സയന്‍സിനു നേരെ ഈയിടെ നടന്ന തീവ്രവാദി ആക്രമണത്തെ ആസ്പദമാക്കിയാണ് രക്ഷയുടെ പ്രമേയം. കാശ്മീരത്തിലേതു പോലെ ഈ ചിത്രത്തിലും കമാന്റോ ഓപ്പറ്റേറായാണ് സുരേഷ് ഗോപി വേഷമിടുന്നത്.\nസുരേഷ് ഗോപി-ഷാജി കൈലാസ് ടീമിന്റെ ടൈഗറിന് തിരക്കഥയെഴുതിയ ബി.ഉണ്ണിക്കൃഷ്ണനാണ് രക്ഷക്ക് രചന നിര്‍വഹിക്കുന്നത്.\nരേവതി കലാമന്ദിറിന്റെ ബാനറില് സുരേഷ്കുമാറാണ് ചിത്രം നിര്‍മിക്കുന്നത്. മാര്‍ച്ചില് ആസ്ത്രേലിയയില് രക്ഷയുടെ ആദ്യഷെഡ്യൂള് ചിത്രീകരണം നടക്കും. ആറു ദിവസത്തെ ഷൂട്ടിംഗാണ് ആസ്ത്രേലിയയില് നടക്കുന്നത്.


സൂപ്പര് താരനിരയുമായി ‘അപ്പോത്തിക്കിരി’ – DN News\nHome/Entertainment/സൂപ്പര് താരനിരയുമായി ‘അപ്പോത്തിക്കിരി’\nസൂപ്പര് താരനിരയുമായി ‘അപ്പോത്തിക്കിരി’\nവേറിട്ട വഴി തേടുന്ന സംവിധായകനും സൂപ്പര് താരങ്ങളും ഒരുമിക്കുന്ന ‘അപ്പോത്തിക്കിരി’ തിയറ്ററുകളിലെത്തി. സുരേഷ്‌ഗോപി, ജയസൂര്യ, ആസിഫ്അലി എന്നിവര് ഒരുമിക്കുന്ന ചിത്രം താരങ്ങളുടെ പുത്തന് പരിവേഷവുമായി എത്തുന്നു. പൂര്‍ണമായും മള്‍ട്ടി ക്യാമറയില് പകര്‍ത്തി, ഒറ്റ രംഗത്തില് ആസ്വാദകരെ പിടിച്ചിരുത്തിയ പരീക്ഷണചിത്രം ‘മേല്‍വിലാസ’ത്തിന് ശേഷം മാധവ് രാംദാസ് ഒരുക്കുന്ന ഈ ചിത്രവും കാഴ്ചയുടെ പുതുവഴിയാണൊരുക്കുന്നത്. ‘അപ്പോത്തിക്കിരി’യിലൂടെ നടി അഭിരാമി ഒരിടവേളയ്ക്ക്‌ശേഷം മലയാളത്തിലേക്ക് മടങ്ങിയെത്തി.\nഒരു സൂപ്പര് സ്‌പെഷ്യാലിറ്റി ആസ്പത്രിയുടെ പശ്ചാത്തലത്തില് ഡോക്ടര്-രോഗി ബന്ധത്തിന്റെ തീവ്രത മുറ്റുന്ന കഥയുമായാണ് അപ്പോത്തിക്കിരി എത്തുന്നത്. സ്റ്റാര്‍ഹോട്ടലുകളുടെ പ്രൗഢിയിലേക്ക് വളര്‍ന്ന ആസ്പത്രി കെട്ടിടങ്ങളിലെ ‘അന്യര്‍ക്ക് പ്രവേശന’മില്ലാത്ത തണുത്ത കാഴ്ചകളിലേക്കാണ് ക്യാമറ ചലിക്കുന്നത്. ‘സൗകര്യങ്ങള് വര്‍ധിക്കുമ്പോള് ചിലവുകള് കൂടുന്നത് സ്വാഭാവികം. അതുതന്നെയാണ് ചികിത്സയിലും; അതെങ്ങനെ കൊള്ളയാകും’ എന്ന ന്യായത്തിന് മുന്നില് ബില്ലും കൈയ്യില്‍പിടിച്ച് ഒരിക്കലെങ്കിലും ചൂളി നിന്നിട്ടുള്ള മലയാളികള്. അവര്‍ക്ക് മുന്നിലേക്കാണ് മെഡിക്കല് എത്തിക്‌സിന്റെ ഓര്‍മ്മപ്പെടുത്തലുമായി ഡോ. നമ്പ്യാരും കൂട്ടരുമെത്തുക.\n‘ഒരു നേരത്തെ പച്ചക്കറിക്ക് ചന്തയില് വിലപേശുന്ന സാധാരണക്കാരന് പക്ഷേ മരുന്നിന് വിലപേശാറില്ല’-ഈ യാഥാര്‍ത്ഥ്യത്തില് തുടങ്ങുന്നു ‘അപ്പോത്തിക്കിരി’യിലെ അനുഭവക്കാഴ്ചകള്. അപ്പോത്തിക്കിരി ഹോസ്പിറ്റലിലെ പ്രശസ്ത ന്യൂറോസര്‍ജനാണ് ഡോ. വിജയ നമ്പ്യാര്. ഭാര്യ നളിനി നമ്പ്യാര് അവിടുത്തെ അറിയപ്പെടുന്ന ഗൈനോക്കാളജിസ്റ്റാണ്. ഇവിടെക്ക് സുബി ജോസഫ് എന്ന രോഗിയുടെ കടന്നുവരവും തുടര്‍ന്നുള്ള സംഭവങ്ങളുമാണ് ചിത്രത്തില്.\nഡോ. വിജയ് നമ്പ്യാര് എന്ന പ്രധാനകഥാപാത്രമായി ശക്തമായ മടങ്ങിവരവിനൊരുങ്ങുകയാണ് സുരേഷ്‌ഗോപി. ശരീരഭാരം പത്തുകിലോയിലേറെ കുറച്ചുകൊണ്ടാണ് ജയസൂര്യ അപ്പോത്തിക്കിരിയിലെ രോഗിയാകുന്നത്. ആസിഫ്അലിയും ഇതുവരെ കാണാത്ത അപ്പിയറന്‍സിലാണ് അപ്പോത്തിക്കിരിയിലെ പ്രതാപന് എന്ന കഥാപാത്രമാകുന്നത്.\nമീരാ നന്ദന്, ഇന്ദ്രന്‍സ്, ജയരാജ് വാര്യര്, തമ്പി ആന്റണി, അരുണ്, സീമാ ജി.നായര് തുടങ്ങി മുന്‍നിര അഭിനേതാക്കളുമുണ്ട്. കഥ മാധവ് രാംദാസിന്റേതാണ്. ഹേമന്ദ്കുമാറും സംവിധായകനും ചേര്‍ന്നാണ് തിരക്കഥ. അറമ്പന്‍കുടിയില് സിനിമാസിന്റെ ബാനറില് ഡോ. ബേബി മാത്യുവും ഡോ. ജോര്‍ജ്ജ്മാത്യുവും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്. ഹരി നായരാണ് ഛായാഗ്രാഹകന്.\nഅമേരിക്കന് സൈനികോദ്യോഗസ്ഥന് അഫ്ഗാനില് വെടിയേറ്റ് മരിച്ചു\nഗോപാല്‍സുബ്രഹ്മണ്യം അമിക്കസ് ക്യൂറിയായി തുടരണം: സുപ്രീം കോടതി


Goats | പുല്ല് ചെത്താൻ പരിസ്ഥിതി സൗഹൃദ മാ‍ർഗം; ആടുകളെ വാടകയ്ക്ക് നൽകി വൻ ലാഭം കൊയ്ത് ദമ്പതികൾ | This Welsh Couple is Renting Goats as Eco-friendly Lawnmowers – News18 Malayalam\nപരിസ്ഥിതി സൗഹൃദമായ രീതിയിൽ ആടുകളെ നിലം നന്നാക്കാൻ വേണ്ടി ഉപയോഗിക്കാമെന്ന് ഇവ‍ർ തെളിയിക്കുകയാണ്.\nLast Updated : May 18, 2022, 21:26 IST\nസാധാരണ ആളുകൾ എന്തിന് വേണ്ടിയാണ് ആടുകളെ (Goats) വളർത്തുന്നത്? പ്രധാനമായും രണ്ട് ഉത്തരങ്ങളാണുള്ളത്. പാലിന് വേണ്ടി അല്ലെങ്കിൽ മാംസത്തിന് വേണ്ടി. എന്നാൽ യു.കെയിലെ (UK) വെൽഷിലുള്ള രണ്ട് ദമ്പതിമാർ വ്യത്യസ്തമായ ആവശ്യത്തിന് വേണ്ടി ആടിനെ വളർത്തി വാടകയ്ക്ക് നൽകുകയാണ്. ഡോൺ ഹാർട്ട് – റിച്ചാർഡ് വൈറ്റ് ദമ്പതികൾ പുല്ലുവെട്ടുന്ന യന്ത്രത്തിന് (Lawnmowers) പകരമായാണ് ആടുകളെ വാടകയ്ക്ക് നൽകുന്നത്. പരിസ്ഥിതി സൗഹൃദമായ രീതിയിൽ ആടുകളെ നിലം നന്നാക്കാൻ വേണ്ടി ഉപയോഗിക്കാമെന്ന് ഇവ‍ർ തെളിയിക്കുകയാണ്. യുകെയിൽ ആദ്യമായാണ് ഇത്തരമൊരു ബിസിനസ് രണ്ട് പേർ ആരംഭിക്കുന്നതെന്ന് വെയിൽസ് ഓൺലൈൻ റിപ്പോർട്ട് ചെയ്യുന്നു.\nയന്ത്രങ്ങളും രാസവസ്തുക്കളുമൊക്കെ ഉപയോഗിച്ചാണ് ഇക്കാലത്ത് സാധാരണ പുല്ല് വെട്ടി നിലം വൃത്തിയാക്കാറുള്ളത്. എന്നാൽ ആടുകളെ ഉപയോഗിച്ചാൽ ഇത് വളരെ എളുപ്പത്തിൽ നടക്കും. മൂന്ന് വർഷം മുമ്പാണ് ദമ്പതികൾ ചേർന്ന് ‘ബയോ ഗോട്ട്സ് ടു റെൻറ്’ എന്ന പേരിൽ കമ്പനി തുടങ്ങിയത്. ഇന്ന് 200ലധികം ആടുകളാണ് ഇവർക്ക് സ്വന്തമായിട്ടുള്ളത്. “ഞങ്ങൾക്ക് 200ലധികം ആടുകളുണ്ട്. ഓരോന്നിനെയും പേര് കൊണ്ട് എനിക്ക് തിരിച്ചറിയാൻ സാധിക്കും,” ഹാർട്ട് പറഞ്ഞു.\nപുല്ല് ധാരാളമുള്ള നിലത്ത് ഇറക്കി വിട്ടാൽ ആടുകൾ മുകളിൽ നിന്ന് താഴേക്ക് വൃത്തിയായി പുല്ല് കഴിച്ച് തുടങ്ങും. പൂക്കളും ഇലകളും തണ്ടുകളുമടക്കം ഭക്ഷിക്കുന്ന ആടുകൾ ചെടികളുടെ വേരിനെ വെറുതെ വിടും. അതിനാൽ മണ്ണൊലിപ്പ് തടയാനും സാധിക്കും. വിഷമുള്ള സസ്യങ്ങളെയടക്കം ആടുകൾ ഭക്ഷണമാക്കും. അത്രയ്ക്ക് മികച്ചതാണ് ഇവയുടെ ദഹന വ്യവസ്ഥ. ആടുകളുടെ മൂത്രവും വിസർജ്യവും വളമാണെന്നതിനാൽ ഇവയെക്കൊണ്ട് നന്നാക്കുന്ന നിലത്തിന് ഗുണം കൂടുകയേയുള്ളൂ.\nആടുകളെ വാടകയ്ക്ക് നൽകുന്ന ബിസിനസ് ആരംഭിക്കുകയാണെന്ന് പറഞ്ഞപ്പോൾ സുഹൃത്തുക്കളും ബന്ധുക്കളുമെല്ലാം തങ്ങളെ കളിയാക്കിയിരുന്നുവെന്ന് ഹാർട്ട് പറഞ്ഞു. എന്നാൽ തങ്ങൾക്ക് ബിസിനസ് വിജയകരമായി മുന്നോട്ട് പോവുമെന്ന് ഉറപ്പുണ്ടായിരുന്നു. കളിയാക്കിയവർ തന്നെ ഇപ്പോൾ വീട്ടിലെ പൂന്തോട്ടം വൃത്തിയാക്കാനും കൃഷിയിടം നന്നാക്കാനുമൊക്കെ തങ്ങളെ സമീപിക്കുമ്പോൾ സന്തോഷമുണ്ടെന്നും ഹാർട്ട് പറഞ്ഞു.\nവലിയ സ്ഥലം നന്നാക്കാനാണെങ്കിൽ 30 ആടുകളെയാണ് ഒന്നിച്ച് വാടകയ്ക്ക് നൽകുക. ചെറിയ സ്ഥലമാണെങ്കിൽ കുറഞ്ഞത് മൂന്ന് ആടുകളെ നൽകും. കൂട്ടമായി പോവാനാണ് ഇവയ്ക്ക് എപ്പോഴും താൽപര്യമെന്നും ഹാർട്ട് പറയുന്നു. നന്നാക്കാനുള്ള സ്ഥലത്തിൻെറ വലിപ്പം, ആവശ്യമുള്ള ആടുകളുടെ എണ്ണം തുടങ്ങിയ കാര്യങ്ങൾ പരിഗണിച്ചാണ് ആവശ്യക്കാരിൽ നിന്ന് പണം ഈടാക്കുക. ആട്ടിടയൻമാരെ ആവശ്യമെങ്കിൽ അതിന് അധിക തുകയും നൽകണം.\nആടുകൾ കൂട്ടംതെറ്റി പോവാതിരിക്കാനും, അതിർത്തി കടന്ന് പോവാതിരിക്കാനും വളരെ നവീനമായ ഐഡിയയും ഇവർ കണ്ടുപിടിച്ചിട്ടുണ്ട്. ജിപിഎസ് സംവിധാനം വഴി ഓരോ ആടുകളും എവിടെയാണ് ഉള്ളതെന്ന് ഉടമകൾക്ക് മനസ്സിലാക്കാൻ സാധിക്കും. ദമ്പതികളുടെ പുത്തൻ ആശയം യുകെയിൽ വലിയ തരംഗമായിരിക്കുകയാണ്. രാജ്യത്തിൻെറ എല്ലാ മേഖലകളിൽ നിന്നും ഇവരെത്തേടി ആവശ്യക്കാർ എത്തുന്നുണ്ട്. വിവിധ പ്രദേശങ്ങളിൽ ഫ്രാഞ്ചൈസികൾ തുടങ്ങാനും ദമ്പതികൾക്ക് പദ്ധതിയുണ്ട്.\nFirst published: May 18, 2022, 21:26 IST


മക്കൾക്ക് വേണ്ടി സമ്പാദിക്കണമോ? | Dr.kochurani Ouseph\nഒരു പെൻസിൽ ചോദിച്ചാൽ ഒരു പെട്ടി പെൻസിൽ വാങ്ങിക്കൊടുക്കുന്ന ഈ കാലഘട്ടത്തിൽ സാമ്പത്തിക അച്ചടക്കവും സാമ്പത്തിക സാക്ഷരതയും പുതിയ തലമുറയ്ക്ക് അപ്രാപ്യമാവുകയാണോ എന്ന് സംശയിക്കേണ്ടി വരുന്നു.\nPublished: Aug 1, 2016, 05:20 PM IST\nഒരിക്കൽ ഒരു സ്കൂൾ അദ്ധ്യാപകൻ തനിക്കുണ്ടായ അനുഭവം പങ്കുവച്ചു. അദ്ദേഹം പഠിപ്പിച്ച ക്ലാസ്സിലെ ഒരു വിദ്യാർത്ഥി ഒരു ദിവസം ഇൻസ്ട്രമെന്റ് ബോക്സ് ക്ലാസിൽ മറന്നുവച്ചിട്ടു പോയി. അദ്ധ്യാപകൻ അത് അദ്ദേഹത്തിന്റെ മുറിയിൽ കൊണ്ടുപോയി വച്ചു. പിറ്റേദിവസം കുട്ടി വരുമ്പോൾ സാധനങ്ങൾ സൂക്ഷിക്കേണ്ടതിന്റെ ആവശ്യകതയെക്കുറിച്ച് ഉപദേശിക്കണമെന്നും തീരുമാനിച്ചു. പല ദിവസങ്ങൾ കടന്നുപോയി. കുട്ടി വന്നില്ല. അതിനാൽ അദ്ധ്യാപകൻ തന്നെ ബോക്സുമായി ക്ലാസ് മുറിയിലേക്ക് ചെന്ന് കാര്യങ്ങൾ ബോധ്യപ്പെടുത്താൻ തീരുമാനിച്ചു. എന്നാൽ അദ്ധ്യാപകനെ അത്ഭുതപ്പെടുത്തിയത് അതിലും നല്ല ഇൻസ്ട്രമെന്റ് ബോക്സ് കുട്ടിയുടെ കൈയിലിരിക്കുന്നതാണ്. ഒരു പെൻസിൽ ചോദിച്ചാൽ ഒരു പെട്ടി പെൻസിൽ വാങ്ങിക്കൊടുക്കുന്ന ഈ കാലഘട്ടത്തിൽ സാമ്പത്തിക അച്ചടക്കവും സാമ്പത്തിക സാക്ഷരതയും പുതിയ തലമുറയ്ക്ക് അപ്രാപ്യമാവുകയാണോ എന്ന് സംശയിക്കേണ്ടി വരുന്നു.\nആർഷ ഭാരത സംസ്കാരത്തിന്റെ ശക്തമായ ഒരു അടിത്തറ നമ്മുടെ കുടുംബ സംസ്കാരമാണ്. മറ്റു സംസ്കാരങ്ങളിൽ നിന്ന് നമ്മളെ വേർതിരിച്ചു നിർത്തുന്ന ശക്തമായ ഘടകവും കുടുംബ സംസ്കാരം തന്നെയാണ്. ഭാവിതലമുറയെ കുറിച്ചുള്ള കരുതലും അവർക്കായി സ്വത്ത് ഉണ്ടാക്കുന്നവരുമാണ് നമ്മൾ. മാത്രവുമല്ല മക്കൾക്ക് ജീവിതം പടുത്തുയർത്തേണ്ട ഉത്തരവാദിത്വം മാതാപിതാക്കൾക്കാണ് എന്ന് നമ്മൾ തീർത്തും വിശ്വസിക്കുന്നു.\nഎപ്രകാരമാണ് മക്കൾക്കായി കരുതേണ്ടത് ? ഇതിന് ഏറ്റവും നല്ല ഉപാധി മക്കൾക്ക് സാധ്യമായ വിധത്തിലുള്ള വിദ്യാഭ്യാസം നല്കുക എന്നുള്ളതാണ്. അത് ഏറ്റവും വലിയ നിക്ഷേപവുമാണ്. ആധുനിക മാതാപിതാക്കൾ ഇന്ന് ഇക്കാര്യത്തിൽ ഏറെ തല്പരരുമാണ്. അതിനാൽ ഇന്ന് കുടുംബ ബജറ്റിന്റെ നല്ലൊരു പങ്കും കുട്ടികളുടെ വിദ്യാഭ്യാസത്തിനായിട്ടാണ് ഉപയോഗിക്കുന്നത്.\nവിദ്യാഭ്യാസത്തിന്റെ സാമ്പത്തികശാസ്ത്രം അവതരിപ്പിച്ച സാ0മ്പത്തിക ശാസ്ത്രജ്ഞനാണ് തിയോഡർ എം. ഷൾറ്റ്‌സ്. പ്രാഥമികമായി അദ്ദേഹം കാർഷിക സാമ്പത്തിക ശാസ്ത്രത്തിന്റെ ഉപജ്ഞാതാവായിരുന്നുവെങ്കിലും വിദ്യാഭ്യാസ നിക്ഷേപത്തിലൂടെയുള്ള കരുതൽ മൂലധനത്തെക്കുറിച്ചും അദ്ദേഹം ശ്രദ്ധാലുവായിരുന്നു. അതുകൊണ്ട് സമൂഹത്തിന്റെ വ്യവസ്ഥാപിതമായ വളർച്ചയ്ക്കും വ്യവസ്ഥാപിത ഘടകങ്ങളുടെ ശരിയായ ക്രമവൽക്കരണത്തിനും വിദ്യാഭ്യാസ മൂലധനം നിർണായകമാണെന്ന് അദ്ദേഹം പ്രസ്താവിച്ചു.\nഉന്നത വിദ്യാഭ്യാസ രംഗത്ത് മക്കൾക്കായി വായ്പാസൗകര്യങ്ങൾ ഉപയോഗിക്കുന്നത് നല്ലതാണ്. കാരണം തൊഴിൽ നേടുവാനുള്ള ഉത്സാഹവും പണവിനിയോഗത്തിൽ അച്ചടക്കവും അതുവഴി മക്കൾക്ക് ഉണ്ടാവും. കേന്ദ്ര സർക്കാറിന്റെ വിദ്യാലക്ഷ്മി എന്ന ഇന്റർനെറ്റ് പോർട്ടിൽ വിവിധ ബാങ്കുകളുടെ വിദ്യാഭ്യാസ വായ്പാവിവരങ്ങൾ ഉണ്ട്. website www.vidyalakshmi.co.in. ഈ ഏകജാലക പോർട്ടലിൽ രജിസ്റ്റർ ചെയ്ത് വായ്പാനിബന്ധനകളും പുരോഗതിയും കൃത്യമായി മനസ്സിലാക്കി പ്രതികരിച്ചാൽ ഈ രംഗത്തുള്ള അപകടങ്ങൾ ഒഴിവാക്കാനാവും. വിവിധ ബാങ്കുകളുടെ വായ്പയുടെ ഒരു താരതമ്യ പഠനം നടത്തിയിട്ട് വേണം വായ്പാതീരുമാനം എടുക്കേണ്ടത്.\nയുനെസ്‌കോയുടെ അഭിപ്രായത്തിൽ വിദ്യാഭ്യാസത്തിന് നാല് വ്യവസ്ഥാപിത ലക്ഷ്യങ്ങളാണുള്ളത്. അറിവ് നേടുക, തൊഴിൽ സ്വായത്തമാക്കുക, ഒരുവൻ ആകേണ്ടത് ആയിത്തീരുക എന്നതിനപ്പുറം സമാധാനപരമായ സഹവർത്തിത്വത്തിന് മനുഷ്യനെ പ്രാപ്തനാ ക്കുന്നതുമാണ് വിദ്യാഭ്യാസം. എന്നാൽ ഇന്ന് ചിലർക്കെങ്കിലും വിദ്യാഭ്യാസം തൊഴിൽ ലഭിക്കാനും സ്വാശ്രയ മനോഭാവം വളരാനും മാത്രം ഉപകരിക്കുന്നു എന്നതാണ് വാസ്തവം. സ്വന്തം കാര്യം നോക്കാനെങ്കിലും ഞങ്ങളുടെ മക്കൾ പ്രാപ്തരായാൽ മതിയായിരുന്നു എന്ന് ചിന്തിക്കുന്ന മാതാപിതാക്കൾക്ക് നല്ല തിരിച്ചടിയായി മാറിയിരിക്കുന്നു ഇന്നത്തെ സ്വാശ്രയ മനോഭാവം. ജോലി ചെയ്യുക; കാശുണ്ടാക്കുക; അടിച്ചുപൊളിക്കുക. അതിന് ആവശ്യമുള്ളത് മാത്രം പഠിക്കുക എന്നതായി വിദ്യാഭ്യാസം മാറുന്നു.\nഇതിന്റെ ഒരു കാരണം മാതാപിതാക്കൾ തങ്ങളുടെ സാമ്പത്തിക ബുദ്ധിമുട്ട് മക്കളെ അറിയിക്കാതെ വളർത്തുന്നതാണ്. തങ്ങൾക്ക് ലഭിക്കാതെ പോയതെല്ലാം മക്കളിലൂടെ ഏതു വിധേനെയും സാധിച്ചെടുക്കണം എന്ന വാശിയിൽ തകർന്നുപോവുന്നത് കുട്ടികളാണ്. സാമ്പത്തിക അച്ചടക്കമില്ലാതെ വളരുന്നതുമൂലം മിതവ്യയത്തെ പിശുക്കായി അവർ ചിത്രീകരിക്കുന്നു. അവരുടെ ആവശ്യങ്ങൾ സാധിക്കാതെ വരുമ്പോൾ അവർ മാതാപിതാക്കൾക്ക് എതിരാകുന്നു. മക്കളെ പട്ടിണിയും ബുദ്ധിമുട്ടും അറിയിച്ചു വളർത്തുക എന്നതിന്റെ അർത്ഥം, അവരുടെ ആവശ്യങ്ങൾ നിരാകരിക്കണമെന്നല്ല മറിച്ച് ആവശ്യവും അത്യാവശ്യവും തിരിച്ചറിയാനുള്ള വിവേകം പ്രദാനം ചെയ്യുക എന്നതാണ്. ഒരാളെ ധനവാനാക്കുന്നത് വരുമാനത്തിന്റെ വലുപ്പമല്ല, മറിച്ച് അത് അയാൾ പണം ചെലവാക്കുന്ന രീതിയാണ്. ഇത് കുടുംബ ബജറ്റുമായി ഏറെ ബന്ധപ്പെട്ടവ തന്നെയാണ്.\nവിദ്യാഭ്യാസത്തോടൊപ്പം ജീവിതം തുടങ്ങാനാവശ്യമായ ആദ്യ സാമ്പത്തിക ചുവടുകളും മാതാപിതാക്കൾ സാധിക്കുമെങ്കിൽ മക്കൾക്ക് നൽകണം. ഫലപ്രദമായ പേരന്റിങ്ങിന് ഈ രണ്ട് ഘടകങ്ങൾ മാത്രം മതിയാവും. തങ്ങളുടെ മക്കൾ തങ്ങളേക്കാളും ഉയർന്ന രീതിയിൽ ജീവിക്കാൻ പ്രാപ്തരാകണമെന്നതാണ് ഏതൊരു രക്ഷാക ർത്താവിന്റെയും ആഗ്രഹവും പരിശ്രമവും. അതിലേക്ക് നടന്നടുക്കാനുതകുന്ന വിദ്യാഭ്യാസമാണ് നൽകേണ്ടത്.\nകാരണം വിദ്യാഭ്യാസമെന്നത് ജീവിതത്തിലേക്കുള്ള ഒരുക്കമല്ല, ജീവിതം തന്നെയാണ്. ഓർക്കുക അറിവില്ലായ്മയല്ല ഏറ്റവും വലിയ നാണക്കേട്, മറിച്ച് അറിയാനുള്ള മനസ്സില്ലായ്മയാണ്. ഇവിടെയാണ് അറിവിലുള്ള നിക്ഷേപത്തിനാണ് ഏറ്റവും പലിശ ലഭിക്കുന്നതെന്ന ബഞ്ചമിൻ ഫ്രാങ്ക്‌ളിന്റെ അഭിപ്രായം പ്രസക്തമാവുന്നത്.\nതൃക്കാക്കര ഭാരതമാതാ കോളേജ് സാമ്പത്തികശാസ്ത്ര വിഭാഗം മേധാവി, കേരളത്തിലെ മൈക്രോഫിനാൻസ് രംഗത്തെ അധികരിച്ചുള്ള പഠനത്തിന് മഹാത്മാഗാന്ധി സർവകലാശാലയിൽനിന്ന് ഡോക്ടറേറ്റ്, സാമ്പത്തികശാസ്ത്രത്തെ നിത്യജീവിതവുമായി ബന്ധപ്പെടുത്തിയ ഒട്ടേറെ പുസ്തകങ്ങളുടെ രചയിതാവ്.


ലോകകപ്പ് അടുത്തു: അടുത്ത പോള് നീരാളിയാകാന് അക്കിലസ് പൂച്ച - Samakalika Malayalam\nലോകകപ്പ് അടുത്തു: അടുത്ത പോള് നീരാളിയാകാന് അക്കിലസ് പൂച്ച\nBy സമകാലിക മലയാളം ഡെസ്‌ക് | Published: 06th June 2018 03:51 PM |\nLast Updated: 08th June 2018 02:53 PM | A+A A- |\nലോകകപ്പ് തുടങ്ങാന് ഇനി ഏതാനും ദിവസങ്ങള് മാത്രമേ ശേഷിക്കുന്നുള്ളു. കളി തുടങ്ങും മുന്‍പെ ആരാധകര് ഇഷ്ടടീമുകളെയും പ്രഖ്യാപിക്കാറുണ്ട്. ആരാധകരുടെ പ്രവചനങ്ങളില് മിക്കവാറും ഇഷ്ടടീമുകളായിരിക്കും കപ്പടിക്കുക. എന്നാല് ഇതിനെയെല്ലാം തകിടം മറിക്കുന്ന പ്രവചനങ്ങളുമായിട്ടാണ് പോള് എന്ന് പേരുള്ള ഒരു നീരാളി ഫുട്‌ബോള് വിജയം പ്രവചിച്ചുകൊണ്ട് രംഗത്തെത്തിയത്. സ്‌പെയിന്റെ ലോകകപ്പ് വിജയമെല്ലാം ഇത് കിറുകൃത്യമായിട്ടായിരുന്നു പ്രവചിച്ചത്.\n2010ലായിരുന്നു പോള് നീരാളി സ്‌പെയിന്റെ ലോകകപ്പ് വിജയം പ്രവചിച്ചത്. ഇതുകൊണ്ടൊക്കെത്തന്നെ നീരാളിയുടെ മരണം കളിയാരാധകരെ ഏറെ ദു:ഖിപ്പിച്ചു. എന്നാല് ഇത്തവണ ആരാധകര്‍ക്ക് കപ്പ് ആരടിക്കുമെന്ന് നിര്‍ണ്ണയിക്കാന് പുതിയൊരാളെ കിട്ടിയിട്ടുണ്ട്. ഒരു തടിയന് പൂച്ചയാണത്. 'അക്കില്ലസ്' എന്ന് പേരുള്ള ഈ പൂച്ച ബധിരനാണ്. എന്നാല് 2017 ലെ കോണ്‍ഫെഡറേഷന് കപ്പ് വിജയികളെ കിറുകൃത്യമായി പ്രവചിച്ച ചരിത്രമുണ്ട് അക്കില്ലസിന്. സെന്റ് പീറ്റേഴ്‌സ് ബര്‍ഗിലെ ഹെര്‍മിറ്റേജ് മ്യൂസിയത്തിലെ അന്തേവാസിയാന് ഈ വെളുമ്പന്. അവിടെ നെഞ്ചുവിരിച്ച് തലയെടുപ്പോടെ നടപ്പുണ്ട് ഈ മാര്‍ജ്ജാര വീരന്.\n2018 ലെ ലോകകപ്പ് ഫുഡ്‌ബോള് വിജയി ആരാണെന്ന് പ്രവചിക്കാന് ചുവന്ന നിറമുള്ള ജേഴ്‌സിയണിഞ്ഞ് അക്കില്ലസ് എത്തും. അക്കില്ലസിന് ഭക്ഷണം വിളമ്പിയിരിക്കുന്ന ബൗളില് രണ്ടു രാജ്യങ്ങളുടെ പതാകയും ഒപ്പം വെച്ചിരിക്കും. ഏതു രാജ്യത്തിന്റെ പതാകയുള്ള ബൗളിനടുത്തേക്കാണോ ഈ പ്രവാചകന് പൂച്ച നീങ്ങുന്നത്, ആ രാജ്യത്തെയായിരിക്കും വിജയായായി പ്രഖ്യാപിക്കുക. ഇപ്പോള് ലോകകപ്പിലെ മത്സരക്രമങ്ങളും ടീമുകളെക്കുറിച്ചും പഠിക്കുന്ന തിരക്കിലാണ് അക്കില്ലസ്.\nworld cup അക്കിലസ് പൂച്ച


നദാല് സെമിയില് :: Janmabhumi Daily\nWednesday5September 2018 3:11 pm IST\nആദ്യ സെറ്റില് ഒരു ഗെയിം പോലും വിട്ടുകൊടുക്കാതെ നദാലിനെ വിറപ്പിച്ച തീമിന് ആ മികവ് രണ്ടും മൂന്നും സെറ്റുകളില് പുലര്‍ത്താന് കഴിഞ്ഞില്ല. നാലാം സെറ്റില് ടൈബ്രേക്കറിലൂടെ നേടിയ തീം അഞ്ചാം സെറ്റിലും ലോക ഒന്നാം നമ്പര് താരത്തെ വിറപ്പിച്ചാണ് അടിയറവ് പറഞ്ഞത്.\nന്യൂയോര്‍ക്ക്: യുഎസ് ഓപ്പണില് ലോക ഒന്നാം നന്പര് താരം സ്‌പെയിന്റെ റാഫേല് നദാല് സെമിഫൈനലില് കടന്നു. ക്വാര്‍ട്ടറില് ഓസ്ട്രിയന് യുവതാരം ഡൊമിനിക് തീമിനോട് പൊരുതി ജയിച്ചാണ് നദാല് അവസാന നാലില് സ്ഥാനം പിടിച്ചത്. അഞ്ച് മണിക്കൂര് നീണ്ടുനിന്ന അഞ്ച് സെറ്റ് പോരാട്ടത്തില് ഇരു താരങ്ങളും കനത്ത പോരാട്ടവീര്യമാണ് കാഴ്ചവച്ചത്. സ്‌കോര്: 0-6, 6-4 ,7-5, 6-7(4) ,76(5).\nആദ്യ സെറ്റില് ഒരു ഗെയിം പോലും വിട്ടുകൊടുക്കാതെ നദാലിനെ വിറപ്പിച്ച തീമിന് ആ മികവ് രണ്ടും മൂന്നും സെറ്റുകളില് പുലര്‍ത്താന് കഴിഞ്ഞില്ല. നാലാം സെറ്റില് ടൈബ്രേക്കറിലൂടെ നേടിയ തീം അഞ്ചാം സെറ്റിലും ലോക ഒന്നാം നമ്പര് താരത്തെ വിറപ്പിച്ചാണ് അടിയറവ് പറഞ്ഞത്. മൂന്നാം സീഡ് അര്‍ജന്റീനയുടെ യുവാന് മാര്‍ട്ടിന് ദെല്‍പോട്രോയാണ് സെമിയില് നദാലിന്റെ എതിരാളി.\nനദാല്, മുറെ സെമിയില്\nസോംഗ സെമിയില്; നദാല്, ഡോകോവിച്ച് ക്വാര്‍ട്ടറില്\nനദാല്, ഗാസ്കറ്റ്, അസരങ്ക, പെന്നറ്റ സെമിയില്


നഷ്ടമായ ക്യാപ്റ്റന് സ്ഥാനത്തേക്ക്; ഡേവിഡ് വാര്‍ണര് സണ്‍റൈസേഴ്സിനെ നയിക്കും - Express Kerala\nSports February 27, 2020 | Published by : Express Kerala Network\nഹൈദരാബാദ്: 2018-ലെ പന്ത് ചുരണ്ടല് വിവാദത്തിനു പിന്നാലെ നഷ്ടമായ ക്യാപ്റ്റന് സ്ഥാനത്തേക്ക് വീണ്ടുമെത്തി ഡേവിഡ് വാര്‍ണര്. ഐ.പി.എല്ലിന്റെ 13-ാം സീസണില് സണ്‍റൈസേഴ്സ് ഹൈദരാബാദിനെ ഈ ഓസീസ് താരം നയിക്കും.\nഇതുവരെ വാര്‍ണറുടെ അഭാവത്തില് കെയ്ന് വില്യംസണും ഭുവനേശ്വര് കുമാറുമായിരുന്നു സണ്‍റൈസേഴ്സിനെ നയിച്ചത്. പന്ത് ചുരണ്ടല് വിവാദത്തെ തുടര്‍ന്നുണ്ടായ വിലക്കിനെ തുടര്‍ന്ന് 2018 സീസണില് താരം കളിച്ചിരുന്നില്ല. കഴിഞ്ഞ വര്‍ഷം ടീമിലേക്ക് തിരിച്ചെത്തിയെങ്കിലും വില്യംസണ് തന്നെ ക്യാപ്റ്റനായി തുടരുകയായിരുന്നു.\n2016-ല് വാര്‍ണര് ക്യാപ്റ്റനായിരിക്കെ സണ്‍റൈസേഴ്സ് ഐ.പി.എല് കിരീടത്തില് മുത്തമിട്ടിരുന്നു. ക്യാപ്റ്റനായി തിരിച്ചെത്താന് സാധിച്ചതില് സന്തോഷമുണ്ടെന്നും കഴിഞ്ഞ ഏതാനും നാളുകളായി ടീമിനെ നയിച്ച വില്യംസണും ഭുവനേശ്വര് കുമാറിനും നന്ദി അറിയിക്കുന്നതായും വാര്‍ണര് പ്രതികരിച്ചു.\nSunrisers Hyderabad's captain\nകൊറോണ; എല്ലാ പ്രാദേശിക കായിക പ്രവര്‍ത്തനങ്ങളും നിര്‍ത്തിവെച്ച് ക്യൂഎഫ്എ


പ്രതിപക്ഷ നേതാവ് കന്റോണ്‍മെന്റ് ഹൗസില് നടത്തിയ വാര്‍ത്താസമ്മേളനം - Express Herald\nപ്രതിപക്ഷ നേതാവ് കന്റോണ്‍മെന്റ് ഹൗസില് നടത്തിയ വാര്‍ത്താസമ്മേളനം\nസംസ്ഥാനത്തെ കോവിഡ് നിയന്ത്രണ പ്രവര്‍ത്തനങ്ങള് പരാജയപ്പെട്ടു; മരംമുറി കേസിലെ ധര്‍മ്മടം ബന്ധം എന്തെന്നു വ്യക്തമാക്കാന് മുഖ്യമന്ത്രി ഇനിയെങ്കിലും തയാറാകണം: പ്രതിപക്ഷ നേതാവ് വി.ഡി സതീശന്\nഒരാള് പോസ്റ്റീവ് ആയാല് രോഗം പകര്‍ന്നിരിക്കുന്നവരെ കണ്ടെത്താനുള്ള കോണ്‍ടാക്ട് ട്രേസിംഗ് കേരളത്തില് പരാജയമാണ്. ഒരാള് പോസിറ്റീവ് ആയാല് 20 പേരെ ടെസ്റ്റ് ചെയ്യണമെന്നിരിക്കെ 1:1.5 എന്നതാണ് കേരളത്തിലെ കണക്ക്. വാക്സീന് ചലഞ്ച് ഫണ്ടായി 817 കോടി സ്വരൂപിച്ചിട്ട് 29 കോടി മാത്രമാണ് ചെലവഴിച്ചത്. ഈ പണം ഉപയോഗിച്ച് സ്വകാര്യ ആശുപത്രികളില് വാക്സിന് സബ്സിഡി ഏര്‍പ്പെടുത്തണം. ആരോഗ്യ സെക്രട്ടറി ഉള്‍പ്പെടെയുള്ള ചില ഐ.എ.എസ്. ഉദ്യോഗസ്ഥര് കോവിഡ് നിയന്ത്രണം ഹൈജാക്ക് ചെയ്തിരിക്കുകയാണ്. സര്‍ക്കാര് ആശുപത്രികളിലെ ജനറല് വാര്‍ഡിലെ ബെഡ്ഡിന് 750 രൂപ ഏര്‍പ്പെടുത്തിയ തീരുമാനം ഒരു ഉദാഹരണമാണ്. ഈ ഉത്തരവ് പിന്‍വലിക്കാന് മന്ത്രി ഇതുവരെ തയാറായിട്ടില്ല. ഉദ്യോഗസ്ഥര് എഴുതി നല്‍കുന്നതിനു താഴെ ഒപ്പുവയ്ക്കാതെ സാമാന്യ ബുദ്ധി ഉപയോഗിക്കാന് ഭരാണാധികാരികള് തയാറാകണമെന്ന് പ്രതിപക്ഷ നേതാവ് ആവശ്യപ്പെട്ടു.\n2021 ജൂലൈ മുതല് സമിതി യോഗങ്ങളുടെ മിനിട്ട്സ് പോലും പുറത്തു വിടുന്നില്ല. ഏപ്രില് വരെ 50000 മാത്രമായിരുന്നു ടെസ്റ്റ്. ഇപ്പോഴാണ് കൂട്ടിയത്. ഇപ്പോഴും മപ്പതു ശതമാനം മാത്രമാണ് ആര്.ടി.പി.സി.ആര്. എടുക്കുന്നത്. ആന്റിജന് ടെസ്റ്റ് വിശ്വാസ യോഗ്യമല്ല. തമിഴ്നാട് 100 ശതമാനം ആര്.ടി.പി.സി.ആറാണ് ഉപയോഗിക്കുന്നത്. മറ്റു സംസ്ഥാനങ്ങളെക്കാള് ഫലപ്രദമാണ് കേരളത്തിലെ കോവിഡ് പ്രതിരോധമെന്നാണ് നേരത്തെ പറഞ്ഞുകൊണ്ടിരുന്നത്. എന്നാല് ഇന്ന് രാജ്യത്ത് ഏറ്റവുമധികം കോവിഡ് രോഗികളുള്ളത് കേരളത്തിലാണ്.\nLeader of the Opposition holdsapress conference at Cantonment House


KSRTC ആഡംബര യാത്രയ്ക്കായി പുത്തന് വോള്‍വോ ബസുകള് എത്തി; ഇടിച്ച് നശിപ്പിച്ചാല് ഡ്രൈവറുടെ പണി പോകും - Voice Of Punalur\nHome / Uncategories / KSRTC ആഡംബര യാത്രയ്ക്കായി പുത്തന് വോള്‍വോ ബസുകള് എത്തി; ഇടിച്ച് നശിപ്പിച്ചാല് ഡ്രൈവറുടെ പണി പോകും\nKSRTC ആഡംബര യാത്രയ്ക്കായി പുത്തന് വോള്‍വോ ബസുകള് എത്തി; ഇടിച്ച് നശിപ്പിച്ചാല് ഡ്രൈവറുടെ പണി പോകും\nVOP March 04, 2022 Edit\nദീർഘദൂര സർവ്വീസ് നടത്തിപ്പിനായി KSRTC രൂപീകരിച്ച K-SWIFT കമ്പനിക്കുള്ള ആദ്യ ബാച്ച് വോള്‍വോ ബസ് കേരളത്തിലെത്തി. അത്യാധുനിക ലക്ഷ്വറി സംവിധാനങ്ങളുള്ള വോൾവോയുടെ സ്ലീപ്പർ ബസാണിത്. വോൾവോ ഷാസിയിൽ വോൾവോ തന്നെ ബോഡി നിർമ്മിച്ച സ്ലീപ്പർ ബസുകളാണ് തിരുവനന്തപുരത്തെത്തിച്ചത്. വോൾവോ ഷാസിയിൽ വോൾവോ തന്നെ ബോഡി നിർമ്മിച്ച ഇന്ത്യയിലെ തന്നെ ആദ്യ 8 സ്ലീപ്പർ ബസുകളാണ് കെഎസ്ആർടിസിക്ക് കൈമാറിയത്. വോൾവോ ബി 11ആർ ഷാസി ഉപയോഗിച്ച് നിർമ്മിച്ച ബസുകളാണ് ഇത്.\nഈ ബസുകള് അലക്ഷ്യമായി ഓടിച്ച് അപകടത്തില്‍പ്പെട്ടാല് ഡ്രൈവറുടെ പണിപോകും. ദീര്‍ഘദൂര ബസുകള്‍ക്കായി കെ.എസ്.ആര്.ടി.സി. രൂപവത്കരിച്ച പുതിയ കമ്പനിയായ സ്വിഫ്റ്റിലാണ് ഡ്രൈവര്‍മാര്‍ക്ക് കര്‍ശന വ്യവസ്ഥകളുള്ളത്.\nകെ.എസ്.ആര്.ടി.സി. മുന്‍പ് പുറത്തിറക്കിയ 18 സ്‌കാനിയ ബസുകള് ഇടിച്ചു ചിലത് നശിച്ചുപോകുന്ന സ്ഥിതിയിലെത്തിയിരുന്നു. ഇതിനൊരു മാറ്റമാണ് സ്വിഫ്റ്റില് പ്രതീക്ഷിക്കുന്നത്. കരാര് അടിസ്ഥാനത്തിലാണ് ഡ്രൈവര്‍മാരുടെ നിയമനം. വാഹനം നശിപ്പിക്കരുതെന്ന് കര്‍ശന നിര്‍ദേശം നല്‍കും.\nഡ്രൈവറായും കണ്ടക്ടറായും ജോലിചെയ്യണം. യാത്രക്കാര്‍ക്ക് പുതപ്പും വെള്ളവും കൊടുക്കണം. പെട്ടിയും ബാഗുമൊക്കെ എടുത്തുകയറ്റാന് സഹായിക്കണം. രണ്ടുദിവസത്തിനുള്ളില് ഡ്രൈവര്‍മാരുടെ പട്ടിക പ്രസിദ്ധീകരിക്കും.\nകൂടാതെ അശോക് ലൈലാന്റ് കമ്പിനിയുടെ ലക്ഷ്വറി ശ്രേണിയിൽപ്പെട്ട 20 സെമി സ്ലീപ്പർ , 72 എയർ സസ്പെൻഷൻ നോൺ എ.സി ബസുകളും ഘട്ടം ഘട്ടമായി ഈ മാസവും അടുത്ത മാസവും കൊണ്ട് കെഎസ്ആർടിസിക്ക് ലഭിക്കും. കെഎസ്ആർടിസി - സ്വിഫ്റ്റ് ബസുകൾ ഉപയോഗിച്ച് KSRTC ക്ക് വേണ്ടി ദീർഘ ദൂര സർവ്വീസുകൾ ആരംഭിക്കും.\nഏഴ് വർഷം കഴിഞ്ഞ കെഎസ്ആർടിസിയുടെ 704 ബസുകൾക്ക് ഘട്ടം ഘട്ടമായി മാറ്റുന്നതിന് വേണ്ടിയാണ് പുതിയ ബസുകൾ സർക്കാരിൻ്റെ സാമ്പത്തിക സഹായത്തോടെ എത്തുന്നത്. ദീര്‍ഘദൂര സര്‍വീസുകളുടെ നടത്തിപ്പിനായി കെഎസ്ആര്‍ടിസി ആരംഭിച്ച കെ-സ്വിഫ്റ്റ് കമ്പനിക്കാണ് സര്‍വീസുകളുടെ ചുമതല.\nആദ്യമായാണ് കെഎസ്ആര്‍ടിസി സ്ലീപ്പര് ബസുകള് വാങ്ങുന്നത്. ആദ്യ ബാച്ച് തിരുവനന്തപുരം ആനയറയിലെ സ്വിഫ്റ്റ് ആസ്ഥാനത്താണ് എത്തിയത്. അശോക് ലൈലന്‍ഡിന്റെ 20 സെമി സ്ലീപ്പര്, 72 എയര് സസ്‌പെന്‍ഷന് നോണ് എ.സി. ബസുകളും രണ്ടുമാസത്തിനുള്ളില് ലഭിക്കും. സമീപഭാവിയില് 116 ബസുകള് സ്വിഫ്റ്റിന്റെ ഭാഗമാകും. ഇതോടെ ദീര്‍ഘദൂര യാത്ര നടത്തുന്നവരെ കെഎസ്ആര്‍ടിസിയിലേക്ക് ആകര്‍ഷിക്കാന് കഴിയുമെന്നാണ് അധികൃതരുടെ പ്രതീക്ഷ.\nPhoto : Sreenath K\nKSRTC ആഡംബര യാത്രയ്ക്കായി പുത്തന് വോള്‍വോ ബസുകള് എത്തി; ഇടിച്ച് നശിപ്പിച്ചാല് ഡ്രൈവറുടെ പണി പോകും Reviewed by VOP on March 04, 2022 Rating: 5


Bareilly Tourism, Travel Guide & Tourist Places in Bareilly-NativePlanet Malayalam\nഹോം » സ്ഥലങ്ങൾ» ബറേലി\nബറേലി - ഷോപ്പിംഗ് പ്രിയരുടെ പറുദീസ\nഉത്തര്‍പ്രദേശിലെ ബറേലി ഉത്തരേന്ത്യയില്‍ത്തന്നെ പ്രശസ്തമായ വ്യാവസായിക നഗരങ്ങളില് ഒന്നാണ്. നഗരത്തില്‍തന്നെയുള്ള നിരവധി ക്ഷേത്രങ്ങളുടെ പേരിലും പ്രശസ്തമാണ് ബറേലി. രാംഗംഗ നദിയുടെ തീരത്ത് സ്ഥിതിചെയ്യുന്ന ബറേലിയില് മനോഹരമായ അമ്യൂസ്‌മെന്റ് പാര്‍ക്കുകളും മ്യൂസിയങ്ങളും ഉണ്ട്.\nഫര്‍ണിച്ചറുകള്‍ക്ക് പേരുകേട്ട സ്ഥലം കൂടിയാണ് ബറേലി. ബാന്‍സ് ബറേലി എന്നും ബറേലി അറിയപ്പെടുന്നു. 1537 ല് ബറേലി നിര്‍മിച്ച ജഗത് സിംഗിന്റെ മക്കളായ ബന്‍സാല്‍ദേവ്, ബരല്‍ദേവ് എന്നിവരുടെ പേരില് നിന്നാണ് ബറേലിക്ക് ഈ പേര് കിട്ടിയതെന്ന് വിശ്വസിക്കപ്പെടുന്നു.\nബറേലിയിലെ ടൂറിസ്റ്റ് ആകര്‍ഷണങ്ങള്\nനിരവധി പ്രശസ്തമായ ക്ഷേത്രങ്ങള് ഉണ്ട് ബറേലിയില്. ദോപേശ്വര് നാഥ്, മധിനാഥ്, ത്രിവതിനാഥ്, അലകനാഥ് തുടങ്ങിയ ശിവക്ഷേത്രങ്ങളാണ് ഇവയില് പ്രധാനം. ലക്ഷ്മി നാരായണന് ക്ഷേത്രവും കാണേണ്ടത് തന്നെയാണ്. ഫണ് സിറ്റിയാണ് ബറേലിയില് കണ്ടിരിക്കേണ്ട ഒരു അമ്യൂസ്‌മെന്റ് പാര്‍ക്ക്. അല ഹസ്രത് ദര്‍ഗ, ബിബി ജി കി മസ്ജിദ്, ശ്രീ സായി മാണ്ടി തുടങ്ങിയവയും ബറേലിയില് കണ്ടിരിക്കേണ്ട ആരാധനാലയങ്ങളാണ്.\nയാത്രയ്ക്ക് പറ്റിയ സമയം\nശീതകാലമാണ് ബറേലി സന്ദര്‍ശിക്കാന് പറ്റിയ സമയം\nറോഡ്, റെയില്, വ്യോമ മാര്‍ഗങ്ങളില് ബറേലിയില് എത്താം. ന്യൂ ഡല്‍ഹിയാണ് ബറേലിക്ക് അടുത്തുള്ള വിമാനത്താവളം.\nദര്‍ഗ ഇ അല ഹസ്രത് 2\nഎല്ലാം കാണാം ബറേലി ആകര്‍ഷണങ്ങള്\nഎല്ലാം കാണാം ബറേലി ചിത്രങ്ങള്\nസന്ദര്‍ശിക്കാന് പറ്റിയ സമയം ബറേലി\nകാണാം ബറേലി കാലാവസ്ഥ\nഎങ്ങിനെ എത്തിച്ചേരാം ബറേലി\nഉത്തര്‍പ്രദേശിലെ മറ്റ് നഗരങ്ങളുമായി നാഷണല്, സ്റ്റേറ്റ് ഹൈവേകളിലൂടെ ബറേലി ബന്ധപ്പെട്ടിരിക്കുന്നു. പബ്ലിക്, പ്രൈവറ്റ് സെക്ടര് വാഹനങ്ങള് ബറേലിയില് സര്‍വ്വീസ് നടത്തുന്നു. ജയ്പൂര്,ആഗ്ര, മധുര, ഗാസിയാബാദ്. ഡല്‍ഹി. ലക്‌നൗ, കാശി തുടങ്ങിയ നഗരങ്ങളില് നിന്നും എളുപ്പം ബസ്സില് എത്തിച്ചേരാന് കഴിയുന്ന സ്ഥലമാണ് ബറേലി.\nകൊല്‍ക്കൊത്ത റോഡില് സ്ഥിതിചെയ്യുന്ന ബറേലി പ്രശസ്തമായ റെയില്‍വേ സ്റ്റേഷനാണ്. ഇന്ത്യയിലെ പ്രധാന നഗരങ്ങളില് നിന്നും ഉത്തര്‍പ്രദേശിലെ മറ്റു സ്ഥലങ്ങളിലേക്കും അനായാസം ഇവിടേക്ക് ട്രെയിന് ലഭിക്കും.\nന്യൂഡല്‍ഹിയാണ് ബറേലിക്ക് അടുത്തുള്ള വിമാനത്താവളം. 271 കിലോമീറ്റര് ദൂരമുണ്ട് ഇവിടേക്ക്. വിമാനത്താവളത്തില് നിന്നും ബസ്, കാബ്‌സ് തുടങ്ങിയവ വഴി ബറേലിയിലെത്താം.\nവീക്കെന്‍ഡ് ഗെറ്റ് എവേ ബറേലി\n222 km From ബറേലി\n176 km From ബറേലി\n200 km From ബറേലി\n181 km From ബറേലി\n220 km From ബറേലി\nഎല്ലാം കാണാം ബറേലി വീക്കെന്‍ഡ് ഗെറ്റ് എവേ


tips to apply oil on hair: ജോലി നോക്കി വേണം, തലയില് എണ്ണ തേയ്ക്കാന് - apply oil based on your work | Samayam Malayalam\napply oil based on your work\nജോലി നോക്കി വേണം, തലയില് എണ്ണ തേയ്ക്കാന്\nSaritha Pv | Samayam Malayalam | Updated: 09 Jan 2020, 01:37:24 PM\nഇതിന് അടിസ്ഥാനമായി പറയുന്നത് നമ്മുടെ ജോലി കൂടിയാണ്. ജോലി അടിസ്ഥാനമാക്കി വേണം, തലയില് എണ്ണ തേയ്ക്കാന് എന്നു പറയുന്നതിന്റെ അടിസ്ഥാനം അറിയൂ.\nതലയില്, ദേഹത്ത് എണ്ണ തേച്ചു കുളിയ്ക്കുകയെന്നത് ആരോഗ്യത്തിനും സൗന്ദര്യത്തിനും ഒരു പോലെ സഹായിക്കുന്ന ഒന്നാണെന്നു വേണം, പറയുവാന്. പ്രാചീന കാലം മുതല് അവലംബിച്ചു വന്ന സൗന്ദര്യ, ആരോഗ്യ സംരക്ഷണങ്ങളിലൊന്ന്. നല്ല പോലെ എണ്ണ തേച്ചു കുളിച്ചാല് നമ്മുടെ ശരീരത്തിനുണ്ടാകുന്ന സുഖം നമുക്ക് അനുഭവിച്ചറിയാവുന്നതു കൂടിയാണ്.\nജോലി ചെയ്യുന്ന രീതിയനുസരിച്ചു തന്നെയാണ്\nജോലി ചെയ്യുന്ന രീതിയനുസരിച്ചു തന്നെയാണ് തലയില് എണ്ണ തേയ്‌ക്കേണ്ട സ്വഭാവവും. ഓഫീസ് ജോലി ചെയ്യുന്നവര്, പ്രത്യേകിച്ചും എസി മുറികളില് അധികം സൂര്യപ്രകാശം ഏല്‍ക്കാതെ ജോലി ചെയ്യുന്നവര് ദിവസവും എണ്ണ തേച്ചു കുളിച്ച് ഈ അന്തരീക്ഷത്തില് ഇരിയ്ക്കുന്നതു നല്ലതല്ലെന്നു പറയും. ഓഫീസ് മുറിയിലെ തണുത്ത അന്തരീക്ഷത്തിനൊപ്പം എണ്ണ കൂടി നല്‍കുന്ന തണുപ്പും കൂടിയാകുമ്പോള് ഇവര്‍ക്ക് കഴുത്തിനും ശിരസിനുമെല്ലാം പ്രശ്‌നങ്ങള് വരാന് സാധ്യതയേറെയാണ്. വേദനയും നീരിറക്കുമെല്ലാമുണ്ടാകും.\nഭാവിയില് സെര്‍വിക്കല് സ്‌പോണ്ടിലൈറ്റിസ് പോലുള്ള അവസ്ഥകളിലേയ്ക്കും\nഭാവിയില് സെര്‍വിക്കല് സ്‌പോണ്ടിലൈറ്റിസ് പോലുള്ള അവസ്ഥകളിലേയ്ക്കും ഇതു നയിക്കും. പ്രത്യേകിച്ചും തണുത്ത ചേരുവകള് അടങ്ങിയ, ആയുര് വേദ ചേരുവകള് അടങ്ങിയ എണ്ണകളില്. അതായത് എണ്ണയ്ക്കു തണുപ്പു കൂടുതല് നല്‍കുന്ന, തലയ്ക്കു കൂടുതല് തണുപ്പു നല്‍കുന്ന എണ്ണകളെങ്കില്. ഇതു പോലെ എണ്ണ തേച്ചു കുളിച്ച് മുടി നനവോടെ എത്തുമ്പോള് പ്രശ്‌നം കൂടുതലാകും. ഇത്തരക്കാര് രണ്ടു ദിവസത്തിലൊരിക്കല് എണ്ണ തേച്ചു കുളിച്ചാല് മതിയാകും. കുറച്ചു കഴിഞ്ഞാല് രാസ്‌നാദിപ്പൊടി നിറുകയില് തിരുമ്മുന്നത് നല്ലതാണ്.\nAlso read: പ്രമേഹത്തിന് പരിഹാരം5ദിനത്തിലൊരു വെള്ളം\nഇതു പോലെ വെയിലില് നിന്നും ജോലി ചെയ്യുന്നവരും\nഇതു പോലെ വെയിലില് നിന്നും ജോലി ചെയ്യുന്നവരും മുടിയില് കൂടുതല് എണ്ണ തേച്ചു കുളിച്ച ശേഷം ജോലിയ്ക്കിറങ്ങുന്നതു നല്ലതല്ല. വെയില് അമിതമായി മുടിയില് ഏല്‍ക്കുന്നതു തന്നെ മുടിയ്ക്കു ദോഷമാണ്. എണ്ണ തേച്ചിറങ്ങുമ്പോള് അഴുക്കുകളും പൊടിയുമെല്ലാം മുടിയില് കൂടുതല് പറ്റിപ്പിടിയ്ക്കുവാന് സാധ്യതയുണ്ട്. ഇത് മുടിയുടെ ആരോഗ്യത്തിന് നല്ലതല്ല. ശിരോചര്‍മ രോഗങ്ങള്‍ക്കിത് കാരണമാകും.\nതാരന് പോലുള്ള പ്രശ്‌നങ്ങളും\nതാരന് പോലുള്ള പ്രശ്‌നങ്ങളും ഉണ്ടാകും. ശിരസില് വിയര്‍പ്പു താഴുന്നത് പല രോഗങ്ങള്‍ക്കും കാരണമാകും. ഇത്തരം ജോലി ചെയ്യുന്നവര് ജോലി ശേഷം എണ്ണ തേച്ചു കുളി ശീലമാക്കാം. അല്ലെങ്കില് കുറവ് എണ്ണ പുരട്ടി ജോലിയ്ക്കിറങ്ങുക. മുടിയില് അള്‍ട്രാവയലറ്റ് രശ്മികള് പതിയ്ക്കാതിരിയ്ക്കുവാന് മുടി കവര് ചെയ്തു സൂക്ഷഇയ്ക്കുക. ഇല്ലെങ്കില് മുടിയുടെ ആരോഗ്യത്തെയും ഇതു ബാധിയ്ക്കും.\nAlso read: നാലു ചേരുവ ചേര്‍ത്താല് നിത്യയൗവനം ഫലം\nവീട്ടമ്മമാര്‍ക്ക് എണ്ണ തേച്ചു കുളിയാകാം\nവീട്ടമ്മമാര്‍ക്ക് എണ്ണ തേച്ചു കുളിയാകാം. എന്നാല് ഇതിലും ശ്രദ്ധ വേണം. എണ്ണ തേച്ച് കൂടുതല് നേരം വയ്ക്കരുത്. ഇത് നീരിറക്കമുണ്ടാക്കും. ഇതെത്തുടര്‍ന്നുള്ള രോഗങ്ങള്‍ക്കും ഇതു കാരണമാകും. ഇതു പോലെ തന്നെ സന്ധ്യ കഴിഞ്ഞ നേരത്തും എണ്ണ തേച്ചുള്ള കുളി ഒഴിവാക്കുന്നതാണ് നല്ലത്. ഇതു പോലെ ചില സ്ത്രീകള് കുളി കഴിഞ്ഞാല് ഏറെ നേരം തലയില് ഈറനോടെ തോര്‍ത്തു കെട്ടിവച്ചു കാണാം. ഇതും ശരീരത്തിലേയ്ക്കു കൂടുതല് തണുപ്പടിയ്ക്കുവാനും ആരോഗ്യ പ്രശ്‌നങ്ങള്‍ക്കും കാരണമാകും. നീരിറക്കത്തിനും കഴുത്തു വേദനയ്ക്കുമെല്ലാം ഇതു പലപ്പോഴും കാരണമാകും.\nമുടിയുടെ ആരോഗ്യത്തിനും ഇതത്ര നല്ലതല്ല. മുടി ഈറനോടെ കെട്ടി വയ്ക്കാതെ ഉണക്കിയെടുക്കുക. ഇതു പോലെ ഹെയര് ഡ്രയര് പോലുള്ളവ ഉപയോഗിച്ചും മുടി ഉണക്കരുത്. ഇത് മുടിയുടെ സ്വാഭാവികമായ ആരോഗ്യത്തെ നശിപ്പിയ്ക്കും. മുടി കൂടുതല് വരണ്ടതാകും. ഇതെല്ലാം തന്നെ മുടിയുടെ ആരോഗ്യത്തെ ബാധിയ്ക്കുന്ന കാര്യങ്ങള് തന്നെയാണ്.\nഎണ്ണ തേച്ചു കുളിച്ച ഉടനെ\nഎണ്ണ തേച്ചു കുളിച്ച ഉടനെ ഫാന് ചുവട്ടിലോ എസി മുറിയിലോ ഇരിയ്ക്കുന്നതും നല്ലതല്ല.ഇത്തരം കാര്യങ്ങള് പാലിയ്ക്കാന് കഴിയില്ലെങ്കില് ജോലിക്കാര്‍ക്ക് വൈകീട്ട് എണ്ണ തേച്ചു കുളിയാകാം. രാവിലെ വെറുതെയൊരു കുളിയും. മുടിയുടെ ആരോഗ്യത്തിനും ഇതാണ് നല്ലത്. കുളിച്ച് ഈറനോടെ പുറത്തേയ്ക്കിറങ്ങുമ്പോള് മുടിയില് അഴുക്കും പൊടിയുമെല്ലാം കയറാനും സാധ്യതയേറെയാണ്.\nപെൺകുട്ടികളുടെ ശ്രദ്ധയ്ക്ക്: ന്യൂജെൻ ആൺപിള്ളേർ ഇങ്ങനെയാണ്!ആര്‍ട്ടിക്കിള് ഷോ\nതലയില് എണ്ണ തേയ്ക്കാന് ജോലി നോക്കി വേണം why you apply oil on job base tips to apply oil on hair hair tips beauty tips apply oil on hair\nWeb Title : apply oil based on your work


samyukt kisan morcha meeting സംയുക്ത കിസാൻ മോർച്ചയുടെ\nഡൽഹി അതിർത്തികളിൽ തുടരുന്ന കർഷകസമരത്തിന്റെ ഭാവി ഇന്നറിയാം. സംയുക്ത കിസാൻ മോർച്ചയുടെ നിർണായക യോഗം ഇന്ന് സിംഘുവിൽ ചേരും. കാർഷിക നിയമങ്ങൾ റദ്ദാക്കിയതിനാൽ സമരരീതി മാറ്റണമെന്നാണ് പഞ്ചാബിലെ ഒരു വിഭാഗം കർഷകസംഘടനകളുടെ അഭിപ്രായം. (samyukt kisan morcha meeting)\nമിനിമം താങ്ങുവിലയിൽ നിയമപരമായ ഉറപ്പ്, കർഷകർക്ക് എതിരായ കേസുകൾ പിൻവലിക്കുക തുടങ്ങി ഉന്നയിച്ച ആവശ്യങ്ങൾ കേന്ദ്ര സർക്കാർ അംഗീകരിക്കണമെന്ന നിലപാടിൽ ഉറച്ചു നിൽക്കുകയാണ് കർഷക സംഘടനകൾ. സമരത്തിനിടെ മരിച്ചവരുടെ കണക്ക് ഇല്ലെന്ന് കേന്ദ്രസർക്കാർ പ്രതികരണത്തിലും, ആറിന ആവശ്യങ്ങൾ ഉന്നയിച്ച് പ്രധാനമന്ത്രിക്ക് അയച്ച കത്തിന് മറുപടി ലഭിക്കാത്തതിലും കർഷക സംഘടനകൾക്കിടയിൽ കടുത്ത പ്രതിഷേധമുണ്ട്. താങ്ങുവില സംബന്ധിച്ച ഉന്നത സമിതിയിലേക്ക് അംഗങ്ങളെ നാമനിർദേശം ചെയ്യാനുളള കേന്ദ്ര സർക്കാർ ആവശ്യവും യോഗൻ ചർച്ച ചെയ്യും.\nകേന്ദ്ര സർക്കാരിനെതിരെ രൂക്ഷ വിമർശനവുമായി കോൺഗ്രസ് നേതാവും വയനാട് എംപിയുമായ രാഹുൽ ഗാന്ധി രംഗത്തെത്തിയിരുന്നു. കർഷക സമരത്തിനിടെ മരിച്ചവരുടെ എണ്ണം സർക്കാരിന്റെ കയ്യിൽ ഇല്ലെന്ന് രാഹുൽ പറഞ്ഞു. രാജ്യത്തെ കൊവിഡ് മരണങ്ങളുടെ കണക്കും കേന്ദ്രത്തിന് അറിയില്ല. കൊവിഡ് മരണങ്ങളിൽ ഒളിച്ച് കളിച്ച സർക്കാർ കർഷകരുടെ കാര്യത്തിലും ഇതേ നിലപട് തുടരുകയാണെന്നും അദ്ദേഹം കുറ്റപ്പെടുത്തി.\nമരിച്ച കർഷകരുടെ കണക്ക് അറിയില്ലെന്ന കേന്ദ്ര കൃഷിമന്ത്രിയുടെ പ്രസ്താവന ചൂണ്ടിക്കാട്ടിയാണ് രാഹുൽ ഗാന്ധിയുടെ വിമർശനം. കർഷക സമരത്തിനിടെ മരിച്ചവരുമായി ബന്ധപ്പെട്ട് കേന്ദ്രം കള്ളം പറയുകയാണ്. മരിച്ച കർഷകർക്ക് കേന്ദ്രം നഷ്ടപരിഹാരം നൽകണം. പ്രധാനമന്ത്രിയുടെ തെറ്റായ തീരുമാനത്തിലൂടെ 700 കർഷകർക്കാണ് ജീവൻ നഷ്ടമായതെന്നും രാഹുൽ ആരോപിച്ചു.\nമരിച്ച കർഷകരുടെ പേരുവിവരങ്ങൾ രാഹുൽ പുറത്തുവിട്ടു. മരിച്ച കർഷകരിൽ 403 പേരുടെ കുടുംബങ്ങൾക്ക് പഞ്ചാബ് സർക്കാർ അഞ്ച് ലക്ഷം വീതം നഷ്ടപരിഹാരം നൽകി. 152 പേരുടെ കുടുംബങ്ങൾക്ക് ജോലിയും നൽകി. മറ്റു സംസ്ഥാനങ്ങളിൽ നിന്നായി 100 കർഷരുടെ പേരുവിവരങ്ങളും ലഭിച്ചിട്ടുണ്ട്. എന്നാൽ, അങ്ങനെയൊരു പട്ടിക തന്നെയില്ലെന്നാണ് സർക്കാർ പറയുന്നതെന്ന് രാഹുൽ ചൂണ്ടിക്കാട്ടി.\nStory Highlights : samyukta kisan morcha meeting soon\nRead more on: farmers protest | Samyukt Kisan Morcha


15 അനന്തരം യെരുശലേമിൽനിന്നു പരീശന്മാരും ശാസ്‌ത്രിമാരും യേശുവിന്‍റെ അടുക്കൽ വന്ന് അവനോട്,\n2 “നിന്‍റെ ശിഷ്യന്മാർ പൂർവികരുടെ സമ്പ്രദായം മറികടക്കുന്നതെന്ത്? അവർ ഭക്ഷണം കഴിക്കുന്നതിനുമുമ്പു കൈ കഴുകുന്നില്ലല്ലോ” എന്നു പറഞ്ഞു.\n3 അതിന് അവൻ അവരോടു പറഞ്ഞത്: “നിങ്ങൾ എന്തുകൊണ്ടാണു നിങ്ങളുടെ പാരമ്പര്യത്താൽ ദൈവകൽപ്പനയെ മറികടക്കുന്നത്?\n4 ‘നിന്‍റെ അപ്പനെയും അമ്മയെയും ബഹുമാനിക്കുക’ എന്നും ‘അപ്പനെയോ അമ്മയെയോ ദുഷിക്കുന്നവൻ മരിക്കണം’ എന്നും ദൈവം പറഞ്ഞുവല്ലോ.\n5 എന്നാൽ നിങ്ങളോ, ‘ഒരുവൻ തന്‍റെ അപ്പനോടോ അമ്മയോടോ, “നിങ്ങൾക്ക് ഉപകാരപ്പെടേണ്ടതായി എന്‍റെ പക്കലുള്ളതെല്ലാം ദൈവത്തിനുള്ള വഴിപാടാണ്” എന്നു പറഞ്ഞാൽ,\n6 പിന്നെ അവൻ തന്‍റെ അപ്പനെ ബഹുമാനിക്കേണ്ടതേയില്ല’ എന്നു പറയുന്നു. അങ്ങനെ, നിങ്ങളുടെ പാരമ്പര്യത്താൽ നിങ്ങൾ ദൈവത്തിന്‍റെ വചനത്തെ അസാധുവാക്കിയിരിക്കുന്നു.\n7 കപടഭക്തരേ, യെശയ്യാവ് നിങ്ങളെക്കുറിച്ചു ശരിയായി പ്രവചിച്ചുപറഞ്ഞിരിക്കുന്നു:\n8 ‘ഈ ജനം അധരംകൊണ്ട് എന്നെ ബഹുമാനിക്കുന്നു; എന്നാൽ അവരുടെ ഹൃദയം എന്നിൽനിന്ന് ഏറെ അകന്നിരിക്കുന്നു.\n9 മനുഷ്യരുടെ കൽപ്പനകൾ ഉപദേശങ്ങളായി പഠിപ്പിക്കുന്നതിനാൽ അവർ എന്നെ ആരാധിക്കുന്നതു വ്യർഥമത്രേ.’ ”\n10 പിന്നെ അവൻ ജനത്തെ അരികിലേക്കു വിളിച്ച് അവരോട്, “കേട്ട് ഗ്രഹിച്ചുകൊള്ളുവിൻ:\n11 ഒരുവന്‍റെ വായിലേക്കു പോകുന്നതല്ല അവനെ അശുദ്ധനാക്കുന്നത്, വായിൽനിന്നു പുറപ്പെടുന്നതത്രേ” എന്നു പറഞ്ഞു.\n12 അപ്പോൾ ശിഷ്യന്മാർ വന്ന് അവനോട്, “നീ പറഞ്ഞതു കേട്ട് പരീശന്മാർ ഇടറിപ്പോയെന്ന് അറിയുന്നുവോ?” എന്നു ചോദിച്ചു.\n13 അതിന് അവൻ അവരോട്, “സ്വർഗസ്ഥനായ എന്‍റെ പിതാവ് നട്ടതല്ലാത്ത തൈ ഒക്കെയും വേരോടെ പിഴുതുകളയപ്പെടും.\n14 അവരെ വിട്ടേക്കുക. അവർ അന്ധന്മാരായ വഴികാട്ടികളാകുന്നു. അന്ധൻ അന്ധനെ വഴികാട്ടിയാൽ ഇരുവരും കുഴിയിൽ വീഴും” എന്നു പറഞ്ഞു.\n15 പത്രോസ് അവനോട്, “ആ ദൃഷ്ടാന്തം ഞങ്ങൾക്കു വിശദീകരിച്ചുതരേണം” എന്നു പറഞ്ഞു.\n16 അതിന് അവൻ പറഞ്ഞത്: “നിങ്ങൾപോലും ഇനിയും ഗ്രഹിക്കുന്നില്ലെന്നോ!\n17 വായിലേക്കു പോകുന്നതെന്തും ഉദരത്തിൽ ചെന്നിട്ട് മറപ്പുരയിലേക്കു പോകുന്നുവെന്നു നിങ്ങൾക്കറിയില്ലയോ?\n18 എന്നാൽ വായിൽനിന്നു വരുന്നത് ഹൃദയത്തിൽനിന്നത്രേ പുറപ്പെടുന്നത്. അതാകുന്നു ഒരു മനുഷ്യനെ അശുദ്ധനാക്കുന്നത്.\n19 ഹൃദയത്തിൽനിന്നു പുറപ്പെടുന്നതോ ദുശ്ചിന്ത, കൊലപാതകം, വ്യഭിചാരം, പരസംഗം, മോഷണം, കള്ളസാക്ഷ്യം, ദൂഷണം എന്നിവതന്നെ.\n20 ഇവയാണ് ഒരു മനുഷ്യനെ അശുദ്ധനാക്കുന്നത്; അല്ലാതെ കഴുകാത്ത കൈകൊണ്ടു ഭക്ഷണം കഴിക്കുന്നതല്ല.”\n21 പിന്നെ യേശു അവിടം വിട്ട് സോർ-സീദോൻ പ്രദേശങ്ങളിലേക്കു പോയി.\n22 അപ്പോൾ ആ ദേശത്തുനിന്നുള്ള ഒരു ഫൊയ്‌നീക്യക്കാരി വന്ന് അവനോട്, “കർത്താവേ, ദാവീദുപുത്രാ, എന്നോടു കനിവു തോന്നേണമേ. എന്‍റെ മകൾക്കു ഭൂതോപദ്രവം കഠിനമായിരിക്കുന്നു” എന്നു നിലവിളിച്ചു പറഞ്ഞു.\n23 അവനോ അവളോട് ഒരു വാക്കും പറഞ്ഞില്ല. അതുകൊണ്ട് അവന്‍റെ ശിഷ്യന്മാർ അടുക്കൽ വന്ന് അവനോട്, “അവൾ നമ്മുടെ പിന്നാലെ കരഞ്ഞുകൊണ്ടു വരുന്നു; അവളെ പറഞ്ഞയയ്‌ക്കേണമേ” എന്ന് അപേക്ഷിച്ചു.\n24 അതിന് അവൻ, “ഇസ്രായേൽഗൃഹത്തിലെ കാണാതെപോയ ആടുകളുടെ അടുക്കലേക്കല്ലാതെ മറ്റാരുടെയും അടുക്കലേക്ക് എന്നെ അയച്ചിട്ടില്ല” എന്നു പറഞ്ഞു.\n25 ആ സ്‌ത്രീ വന്ന് താണുവണങ്ങിക്കൊണ്ട് അവനോട്, “കർത്താവേ, എന്നെ സഹായിക്കേണമേ” എന്നു യാചിച്ചു.\n26 അവനോ, “മക്കളുടെ അപ്പമെടുത്തു നായ്‌ക്കുട്ടികൾക്ക് ഇട്ടുകൊടുക്കുന്നതു ശരിയല്ലല്ലോ” എന്നു പറഞ്ഞു.\n27 അതിന് അവൾ, “ഉവ്വ് കർത്താവേ, എന്നാൽ നായ്‌ക്കുട്ടികളും അവയുടെ യജമാനന്മാരുടെ മേശയിൽനിന്നു വീഴുന്ന അപ്പനുറുക്കുകൾ തിന്നുന്നുവല്ലോ” എന്നു പറഞ്ഞു.\n28 അപ്പോൾ യേശു അവളോട്, “സ്‌ത്രീയേ, നിന്‍റെ വിശ്വാസം വലിയത്; നീ ആഗ്രഹിക്കുന്നതുപോലെ നിനക്കു ഭവിക്കട്ടെ” എന്നു പറഞ്ഞു. അപ്പോൾത്തന്നെ അവളുടെ മകൾക്കു സൗഖ്യംവന്നു.\n29 യേശു അവിടെനിന്നു പുറപ്പെട്ട് ഗലീലക്കടലിനരികെ വന്ന് മലയിൽ കയറി അവിടെ ഇരുന്നു.\n30 വലിയ ജനക്കൂട്ടം അവന്‍റെ അടുക്കൽ വന്നുകൂടി. മുടന്തർ, വികലാംഗർ, അന്ധർ, ഊമർ തുടങ്ങി പലരെയും അവർ അവന്‍റെ കാൽക്കൽ കൊണ്ടുവന്നു. അവൻ അവരെ സൗഖ്യമാക്കി.\n31 ഊമർ സംസാരിക്കുന്നതും മുടന്തർ നടക്കുന്നതും അന്ധർ കാണുന്നതും കണ്ട് ജനം വിസ്‌മയിച്ച് ഇസ്രായേലിന്‍റെ ദൈവത്തെ മഹത്ത്വപ്പെടുത്തി.\n32 യേശു ശിഷ്യന്മാരെ അടുക്കൽ വിളിച്ച് അവരോട്, “ഈ ജനക്കൂട്ടത്തോട് എനിക്ക് അലിവു തോന്നുന്നു; മൂന്നുദിവസമായി ഇവർ എന്നോടുകൂടെയാണല്ലോ. ഇവർക്കു ഭക്ഷിക്കാൻ ഒന്നുമില്ല. വിശന്നവരായി ഇവരെ പറഞ്ഞയയ്‌ക്കാൻ എനിക്കു മനസ്സുവരുന്നില്ല. ഇവർ വഴിയിൽ തളർന്നു വീണേക്കും” എന്നു പറഞ്ഞു.\n33 ശിഷ്യന്മാർ അവനോട്, “ഇത്ര വലിയ ഒരു ജനക്കൂട്ടത്തെ തൃപ്‌തിപ്പെടുത്താൻ മതിയായ അപ്പം ഈ വിജനസ്ഥലത്ത് നമുക്ക് എവിടെനിന്നു കിട്ടും?” എന്നു ചോദിച്ചു.\n34 യേശു അവരോട്, “നിങ്ങളുടെ പക്കൽ എത്ര അപ്പമുണ്ട്?” എന്നു ചോദിച്ചതിന് അവർ, “ഏഴെണ്ണമുണ്ട്; കുറച്ചു ചെറുമീനും” എന്നു പറഞ്ഞു.\n35 ജനക്കൂട്ടത്തോടു നിലത്തിരിക്കാൻ നിർദേശിച്ചശേഷം\n36 അവൻ ആ ഏഴ് അപ്പവും മീനും എടുത്ത് നന്ദിയർപ്പിച്ചിട്ട്, നുറുക്കി ശിഷ്യന്മാരെ ഏൽപ്പിച്ചു. അവർ അത് ജനത്തിനു വിതരണം ചെയ്‌തു.\n37 എല്ലാവരും തിന്നുതൃപ്‌തരായി. ശേഷിച്ച അപ്പക്കഷണങ്ങൾ അവർ ഏഴു വലിയ കൊട്ട നിറച്ചെടുത്തു.\n38 ഭക്ഷിച്ചവരോ സ്‌ത്രീകൾക്കും കുട്ടികൾക്കും പുറമേ നാലായിരംപുരുഷന്മാർ ആയിരുന്നു.\n39 ജനക്കൂട്ടത്തെ പറഞ്ഞയച്ചശേഷം അവൻ വള്ളത്തിൽ കയറി മഗദപ്രദേശത്തെത്തി.\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D15%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


“നാരങ്ങ തൊലിയുടെ ഈ ഉപയോഗം കണ്ടാൽ കാണുന്നവർ ഒന്ന് പകച്ചുപോകും.. അറിയാതെ പോയല്ലോ ഇതെല്ലാം” ഈ തിരക്ക് പിടിച്ച ജീവിതത്തിനിടയിൽ നമ്മുടെ ജോലികൾ എളുപ്പത്തിലാക്കുന്നതിനായി നമുക്ക് ലഭിക്കുന്ന ഓരോ അറിവുകളും പലപ്പോഴും നമ്മുടെ ജോലിഭാരത്തെ ലഘൂകരിക്കുന്നതിന് വളരെയധികം സഹായിക്കുന്നവയാണ്. ബാത്രൂം വൃത്തിയാക്കൽ ഏതൊരു വീട്ടമ്മയെ സംബന്ധിച്ചും വലിയൊരു തലവേദനയാണ്.\nഒട്ടുമിക്ക ആളുകൾക്കും മടിയുള്ള ഒരു പണിയും ഇത് തന്നെയായിരിക്കും. എത്ര തന്നെ വൃത്തിയായി സൂക്ഷിക്കുകയാണെങ്കിലും പെട്ടെന്ന് തന്നെ അഴുക്കു നിറഞ്ഞു വൃത്തികേടാക്കുന്ന ഒരു സ്ഥലമാണ് ബാത്രൂം. കൂടാതെ ദുർഗന്ധവും ഉണ്ടായിരിക്കും. ബാത്രൂം എളുപ്പത്തിൽ വൃത്തിയാക്കുന്നതിനുള്ള ഒരു കിടിലൻ മാർഗം നമുക്കിവിടെ പരിചയപ്പെട്ടാലോ? നമ്മുടെ അടുക്കളയിൽ എപ്പോഴുമുള്ള ഒരു സാധനം മാത്രം മതി ഇതിന്.\nഎന്തെന്നല്ലേ.. ഒട്ടുമിക്ക അനുകളും വീടുകളിൽ ചെറുനാരങ്ങാ വാങ്ങി ഉപയോഗിക്കുന്നവരാണ്. നിങ്ങളുടെ വീട്ടിൽ ചെറുനാരങ്ങാ ഉണ്ട് എങ്കിൽ ഒരു പരിധി വരെ നമ്മുടെ ബാത്റൂമിലെ പ്രശ്നങ്ങൾ പരിഹരിക്കുവാൻ സാധിക്കും. നാരങ്ങാത്തൊലിയാണ് ഇതിനായി ആവശ്യമായ സാധനങ്ങൾ. സാധാരണ പത്രം കഴുകുവാൻ ഇവ ഉപയോഗിക്കാറുണ്ട്. നാരങ്ങാ തുണിയിൽ പൊതിഞ്ഞു കെട്ടിവെക്കുക. ഇത് ബാത്‌റൂമിൽ വെക്കുകയാണെങ്കിൽ ദുർഗന്ധം പോവുന്നതാണ്.\nകൂടുതൽ വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായിE&E Kitchen എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


പൂവാറിൽ യുവാവിനെ മർദിച്ച സംഭവം ; എസ്.ഐ.യെ സസ്‌പെൻഡ് ചെയ്തു - NBTV Live\nHome CRIME പൂവാറിൽ യുവാവിനെ മർദിച്ച സംഭവം ; എസ്.ഐ.യെ സസ്‌പെൻഡ് ചെയ്തു\nPoovar Issue; SI was suspended\nതിരുവനന്തപുരത്തെ പൂവാറിൽ യുവാവിനെ മർദിച്ച സംഭവത്തിൽ എസ്.ഐ.യെ സസ്‌പെൻഡ് ചെയ്തു. പൂവാർ പൊലീസ് സ്റ്റേഷനിലെ എസ്.ഐ ജെ.എസ്. സനലിനെയാണ് സസ്‌പെൻഡ് ചെയ്തത്.\nസുധീർഖാൻ എന്ന യുവാവിനെയാണ് സനൽ മർദിച്ചത്. പൊലീസ് സ്‌പെഷ്യൽ ബ്രാഞ്ചിന്റെ റിപ്പോർട്ടിന്റെ അടിസ്ഥാനത്തിൽ തിരുവനന്തപുരം റൂറൽ ജില്ലാ പൊലീസ് മേധാവി മധു ആണ് അന്വേഷണ വിധേയമായി എസ്.ഐയെ സസ്‌പെൻഡ് ചെയ്തത്.\nസംഭവത്തിൽ കൂടുതൽ അന്വേഷണം നടത്തി നടപടി സ്വീകരിക്കുമെന്ന് പൊലീസ് അറിയിച്ചു.\nഞായറാഴ്ച രാവിലെ പൂവാർ പെട്രോൾ പമ്പിന് സമീപമാണ് പൂവാർ കല്ലിംഗവിളാകം മണ്ണാംവിളാകാം സ്വദേശി സുധീർ ഖാനാണ്(35) പൊലീസിന്റെ ക്രൂര മർദനത്തിന് ഇരയായത്. രാവിലെ 11 മണിയോടെയാണ് സംഭവം.\nഡ്രൈവറായ സുധീർ രോഗിയായ ഭാര്യയെ വീട്ടിലേക്ക് ബസ് കയറ്റി വിട്ട ശേഷം പൂവാർ പെട്രോൾ പമ്പിൽ എത്തി ഇന്ധനം നിറച്ചു. പമ്പിൽ നിന്ന് പുറത്തിറങ്ങിയ സുധീർ മൂത്രമൊഴിക്കാനായി പമ്പിന് സമീപം ബൈക്ക് നിറുത്തി റോഡിന് താഴേക്കിറങ്ങി.\nഇതുവഴി ജീപ്പിൽ വന്ന പൂവാർ എസ്.ഐ സനലും സംഘവും സുധീറിനെ തടഞ്ഞു നിർത്തി ചോദ്യം ചെയ്തു. കാര്യം പറഞ്ഞ സുധീറിനോട് പൊലീസ് ലൈസൻസും ബൈക്കിന്റെ രേഖകളും എടുക്കാൻ ആവശ്യപ്പെട്ടു. ലൈസൻസും മറ്റും എടുക്കാനായി തിരിഞ്ഞ സുധീറിനെ പൊലീസുകാർ ലാത്തി വെച്ച് അകാരണമായി അടിക്കുകയായിരുന്നു.\nതുടർന്ന് സുധീറിനോട് സ്റ്റേഷനിൽ എത്താൻ എസ്.ഐ ആവശ്യപ്പെട്ടു. സ്റ്റേഷനിൽ എത്തിയ സുധീറിന്റെ മൊബൈൽ ഫോൺ എസ്.ഐ സനൽ പിടിച്ചു വാങ്ങി വെക്കുകയും സ്റ്റേഷനിൽ വെച്ചും ക്രൂരമായി മർദിക്കുകയായിരുന്നു.\nസുധീർ ഇ.എം.എസ് കോളനിയിലുള്ളത് അല്ലെ മുസ്‌ലിം അല്ലെ എന്നും എന്തിനിവിടെ വന്നു എന്നും ചോദിച്ചു കൊണ്ടായിരുന്നു മർദനം. തന്റെ വീട് ഇ.എം.എസ് കോളനിയിൽ അല്ലെന്നും കല്ലിംഗവിളാകം ചന്തയ്ക്ക് പുറകിൽ ആണെന്നും സുധീർ പറഞ്ഞെങ്കിലും ഫലമുണ്ടായില്ല.\nതാൻ കൈകാലുകൾക്ക് വിറയലുള്ള രോഗി ആണെന്നും അടിക്കരുതെന്ന് അപേക്ഷിച്ചിട്ടും എസ്.ഐ മർദിക്കുകയായിരുന്നെന്ന് സുധീർ പറഞ്ഞു. വീട്ടുകാരെ വിളിക്കണമെന്നും പരിക്ക് പറ്റിയ തന്നെ ആശുപത്രിയിലേക്ക് മാറ്റണമെന്ന് സുധീർ ആവശ്യപ്പെട്ടെങ്കിലും5മണി ആയി സി.ഐ വരാതെ വിടില്ല എന്നും എന്ത് തെറ്റ് ആണ് താൻ ചെയ്തത് എന്ന് ചോദിച്ചപ്പോൾ കേസെടുത്ത് റിമാൻഡ് ചെയ്യുമെന്ന് പറഞ്ഞതായും സുധീർ പറയുന്നു.\nസുധീറിനെ റോഡിലിട്ട് മർദിക്കുന്നത് കണ്ടവരാണ് വിവരം വീട്ടുകാരെ അറിയിച്ചത്. തുടർന്ന് വീട്ടുകാർ സുധീറിന്റെ മൊബൈലിലേക്ക് വിളിച്ചെങ്കിലും പൊലീസുകാർ കാൾ കട്ട് ചെയ്തതായി ബന്ധുക്കൾ പറഞ്ഞു.സുധീറിന്റെ സഹോദരി ഭർത്താവ് പൂവാർ സ്റ്റേഷനിൽ എത്തി സംഭവം തിരക്കിയെങ്കിലും പൊലീസുകാരുടെ ഭാഗത്ത് നിന്ന് മോശം അനുഭവം ആണ് നേരിട്ടതെന്നും സുധീറിനെ കാണാൻ അനുവദിച്ചില്ലെന്നും ബന്ധുക്കൾ അറിയിച്ചു.\nതുടർന്ന് പൊലീസ് സ്റ്റേഷന് മുൻപിൽ ആളുകൾ കൂടുന്നത് കണ്ടതിനെ തുടർന്നാണ് രാത്രി7മണിയോടെ സുധീറിനെ പൊലീസ് വിട്ടയച്ചത്. സാരമായി പരിക്കേറ്റ സുധീറിനെ നെയ്യാറ്റിൻകര ജനറൽ ആശുപത്രിയിൽ പ്രവേശിപ്പിച്ചു.\nപൊലീസിന്റെ ലാത്തി കൊണ്ടുള്ള അടിയിലും മർദനത്തിലും ശരീരമാസകലം സാരമായ പരിക്ക് പറ്റിയിട്ടുണ്ട്. രോഗിയായ ഭാര്യയും രോഗ ബാധിതനായ മകൻ ഉൾപ്പടെ3മക്കളും അടങ്ങുന്ന സുധീറിന്റെ കുടുംബം പണി പൂർത്തിയാകാത്ത വീട്ടിലാണ് കഴിയുന്നത്.\nസുധീറിന്റെ വരുമാനത്തിലാണ് കുടുംബം മുന്നോട്ട് പോകുന്നത്. ഈ സംഭവത്തോടെ ശാരീരികമായും മാനസികമായും തളർന്ന അവസ്ഥയിലാണ് സുധീർ. സംഭവത്തിൽ മുഖ്യമന്ത്രി, പ്രതിപക്ഷ നേതാവ്, സംസ്ഥാന പൊലീസ് മേധാവി, പൊലീസ് കംപ്ലൈൻറ്റ് അതോറിറ്റി എന്നിവർക്ക് ബന്ധുക്കൾ പരാതി നൽകിയിട്ടുണ്ട്.\nPrevious articleലൗ ജിഹാദ് തടയാൻ നിയമം വേണമെന്ന ആവശ്യവുമായി BJP !\nNext articleകാന്‍സറിനെ തോല്‍പിച്ച് സ്‌കൂളിലെത്തിയ കുഞ്ഞ് ജോണിനെ വരവേറ്റ് കൂട്ടുകാര്;\nകേന്ദ്ര ഇടപെടല് ; ഡല്‍ഹിയിലെ പ്രതിദിന പരിശോധന 20,000...\nBetter Living nbtvadmin - July 10 2020 5:57 am 0\nരാജ്യതലസ്ഥാനത്തെ പ്രതിദിന പരിശോധനകളുടെ എണ്ണത്തില് വര്‍ധന. നിലിവില് ഒരു...\nതെലങ്കാന കാവിയണിയും; ബി ജെ പി യുടെ നീക്കം...\nIndian Politics harishma - June52021 11:41 am 0\nബി ജെ പി യുടെ ഓപ്പറേഷൻ താമര വിജയം...\nചൈനക്ക് പൂട്ടിട്ട് ഇന്ത്യ\nNational News Athira - February 11 2021 12:12 pm 0\nഒടുവിൽ ചൈന കീഴടങ്ങുന്നു. ഇന്ത്യൻ സൈന്യത്തിന്റെ തിരിച്ചടിയിൽ പിടിച്ച്...


"വായിൽ മൂത്രമൊഴിച്ചു"; യു.പിയിൽ പത്രപ്രവർത്തകന് പോലീസുകാരുടെ ക്രൂര മർദനം | Malayalam News\n"വായിൽ മൂത്രമൊഴിച്ചു"; യു.പിയിൽ പത്രപ്രവർത്തകന് പോലീസുകാരുടെ ക്രൂര മർദനം\nഷാംലി - യു.പിയിൽ നിന്ന് സുഖകരമല്ലാത്ത വാർത്ത വീണ്ടും. പശ്ചിമ യു.പിയിൽ പത്ര പ്രവർത്തകനെ ഒരു കൂട്ടം പോലീസുകാർ തല്ലി ചതയ്ക്കുന്ന വീഡിയോ സോഷ്യൽ മീഡിയയിൽ വൈറലായി. ന്യൂസ് 24 ടി വി ചാനൽ സ്ട്രിങ്ങർ അമിത് ശർമയ്ക്കാണ് മർദനമേറ്റത്. റെയിൽ വേ പോലീസ് മർദിക്കുന്നതായാണ് വീഡിയോയിൽ. 'ദയവു ചെയ്തു നിർത്തൂ' എന്ന് ഇയാൾ യാചിക്കുന്നതും കാണാം.\nഷംലിയിൽ തീവണ്ടി പാളം തെറ്റിയത് റിപ്പോർട്ട് ചെയ്യുന്നതിനിടയിലായിരുന്നു മർദനമെന്ന് അമിത് പറയുന്നു. സാധാരണ വസ്ത്രമാണ് അവർ ധരിച്ചിരുന്നത്. ആദ്യം കാമറ ആക്രമിക്കുകയായിരുന്നു. നിലത്തു വീണ കാമറ എടുക്കുമ്പോഴായിരുന്നു ക്രൂര മർദനം. ലോക്കപ്പിലിടുകയും വിവസ്ത്രനാക്കുകയും വായിൽ മൂത്രമൊഴിക്കുകയും ചെയ്‌തെന്ന് അമിത് പറയുന്നു.\nഉത്തർ പ്രദേശിൽ പത്രക്കാർക്കെതിരെ നടക്കുന്ന അക്രമങ്ങളിൽ മൂന്നാമത്തേതാണിത്. മുഖ്യമന്ത്രി യോഗിക്കെതിരെ ട്വീറ്റ് ചെയ്തതിന് അറസ്റ്റിലായ പത്രപ്രവർത്തകനെ കഴിഞ്ഞ ദിവസം സുപ്രീം കോടതി നിർദേശത്തെ തുടർന്ന് പുറത്തിറക്കിയിരുന്നു. സംഭവം വൈറലായതിനെ തുടർന്ന് ഷാംലി എസ് . എച്ച്. ഒ ജി.ആർ.പി രാകേഷ് കുമാറിനെയും കോൺസ്റ്റബിൾ സഞ്ജയ് പവാറിനെയും അറസ്റ്റ് ചെയ്‌തെന്ന് ഉത്തർ പ്രദേശ് പോലീസ് ട്വീറ്റ് ചെയ്തു.\nIndia UP journalist attack Railway railway police Shamli yogi adithyanath


1990 ലെ കസ്റ്റഡി മരണക്കേസിൽ മുൻ ഐപിഎസ് ഓഫീസർ സഞ്ജീവ് ഭട്ടിന് ജീവപര്യന്തം തടവുശിക്ഷ. ഗുജറാത്ത് ജംനഗർ സെഷൻസ് കോടതിയാണ് ഇരുപത്തിയൊൻപത് വർഷം പഴക്കമുള്ള കേസിൽ ശിക്ഷ വിധിച്ചത്. നിലവിൽ, ഒരു അഭിഭാഷകനെതിരെ കള്ളക്കേസെടുത്തുവെന്ന പരാതിയിൽ ജുഡീഷ്യൽ കസ്റ്റഡിയിലാണ് സഞ്‌ജീവ് ഭട്ട്.\n1990 നവംബറിൽ ഭാരത് ബന്ദിനിടെ പിടിയിലായ പ്രഭുദാസ് മാധവ്ജി വൈഷ്‌ണവി പൊലീസ് കസ്റ്റഡിയിൽ കൊല്ലപ്പെട്ട കേസിലാണ് സഞ്‌ജീവ് ഭട്ടിന് ജീവപര്യന്തം കഠിനതടവ് വിധിച്ചത്. കൊലപാതകമടക്കം കുറ്റങ്ങൾ തെളിഞ്ഞതായി ജാംനഗർ സെഷൻസ് കോടതി കണ്ടെത്തി. സംഭവസമയം ജാംനഗർ അസിസ്റ്റന്റ് സൂപ്രണ്ട് ആയിരുന്നു സഞ്‌ജീവ് ഭട്ട്.\nവ്യാപക അക്രമം നടത്തിയെന്ന് ആരോപിച്ചായിരുന്നു പ്രഭുദാസ് മാധവ്ജി വൈഷ്‌ണവിയെ കസ്റ്റഡിയിലെടുത്തത്. പൊലീസ് മർദ്ദനത്തിലാണ് പ്രതി മരിച്ചതെന്ന് കണ്ടെത്തിയതിനെ തുടർന്ന് സഞ്‌ജീവ് ഭട്ട് അടക്കം ഉദ്യോഗസ്ഥർക്കെതിരെ കുറ്റപത്രം സമർപ്പിക്കുകയായിരുന്നു. 1995ൽ കേസ് കോടതിയിലെത്തിയെങ്കിലും വിചാരണ അനന്തമായി നീണ്ടു. ഇതിനിടെ ഒരു അഭിഭാഷകനെതിരെ കള്ളക്കേസെടുത്തുവെന്ന പരാതിയിൽ സഞ്‌ജീവ് ഭട്ട് അറസ്റ്റിലായി. ഈ കേസിൽ മുൻ ഐ.പി.എസ് ഉദ്യോഗസ്ഥന്റെ ജാമ്യാപേക്ഷ സുപ്രീംകോടതി തള്ളിയിരുന്നു.